title: উত্তর-পশ্চিম সীমান্ত প্রদেশ

text: প্রদেশের আয়তন ছিল ৭০,৭০৯ বর্গকিমি। এর মধ্যে বর্তমান খাইবার পাখতুনখোয়া প্রদেশের অধিকাংশ অন্তর্ভুক্ত ছিল। তবে সাবেক দেশীয় রাজ্য আম্ব, চিত্রল, দির, ফুলরা এবং সোয়াত এর অংশ ছিল না। পেশাওয়ার ছিল প্রদেশের রাজধানী শহর। পেশাওয়ারের তিনটি বিভাগ ছিল। এগুলো হল পেশাওয়ার, ডিরা ইসমাইল খান ও মালাকান্ড। ১৯৪৭ সাল পর্যন্ত প্রদেশের উত্তর সীমান্ত পাঁচটি দেশীয় রাজ্য, উত্তরপূর্বে ক্ষুদ্র রাজ্য গিলগিত এজেন্সি, পূর্বে পশ্চিম পাঞ্জাব এবং দক্ষিণে বালুচিস্তান প্রদেশ দ্বারা বেষ্টিত ছিল। উত্তর পশ্চিমে ছিল আফগানিস্তান।


title: উত্তর-পশ্চিম সীমান্ত প্রদেশ

text: প্রদেশের অধিকাংশ অঞ্চল ১৮শ শ্তাব্দী থেকে ১৮২০ এর দশক পর্যন্ত মূলত দুররানি সাম্রাজ্যের অংশ ছিল। মহারাজা রণজিৎ সিং আফগানদের অন্তর্দ্বন্দ্ব্বের সুযোগে স্বাধীনতা ঘোষণা করেন এবং এই অঞ্চলকে তার সাম্রাজ্যের সাথে একীভূত করে নেন। দ্বিতীয় ইঙ্গ-শিখ যুদ্ধের সময় পাঞ্জাব ব্রিটিশ ইস্ট ইন্ডিয়া কোম্পানির হাতে আসে। সীমান্তের উপজাতীয় এলাকাসহ এই অঞ্চল আফগানিস্তানের সাথে বাফার অঞ্চল হিসেবে ভূমিকা রেখেছে। ১৯০১ সালে প্রদেশ গঠিত হয়। পাকিস্তান প্রতিষ্ঠার পর প্রদেশ পাকিস্তানের অংশ হয়। ১৯৫৫ সাল পর্যন্ত প্রদেশটি টিকে ছিল। এরপর এক ইউনিট নীতির মাধ্যমে চারটি প্রদেশ একীভূত করে নতুন পশ্চিম পাকিস্তান প্রদেশ গঠিত হয়। এক ইউনিট নীতি বাতিলের পর পুরনো নামে প্রদেশ পুনপ্রতিষ্ঠিত হয়। ২০১০ সালের এপ্রিল পর্যন্ত এই নাম বহাল ছিল। এরপর প্রদেশের নাম বদলে খাইবার পাখতুনখোয়া রাখা হয়।


title: উত্তর-পশ্চিম সীমান্ত প্রদেশ

text: উত্তর-পশ্চিম সীমান্ত প্রদেশে পশতুনদের সংখ্যাগরিষ্ঠতা ছিল। সংখ্যাগরিষ্ঠ পশতুন ছিল মুসলিম। সেসাথে অল্প সংখ্যক হিন্দু ও শিখ সংখ্যালঘু ছিল। উত্তর-পশ্চিম সীমান্ত প্রদেশের প্রচলিত ভাষার মধ্যে রয়েছে পশতু, হিন্দকু, কোহিস্তানি ও অন্যান্য ভাষা। অধিকাংশ জনগণের ভাষা পশতু। ব্রিটিশদের আগমনের পূর্বে ফার্সি সরকারি ভাষা ছিল।


title: জেইক ইলেনহল

text: জ্যাকব বেঞ্জামিন "জেক" ইলেনহল ()(জন্ম: ডিসেম্বর ১৯, ১৯৮০) একজন মার্কিন অভিনেতা। তিনি ইলেনহল পরিবারের সদস্য এবং পরিচালক স্টিফেন ইলেনহল এবং চিত্রনাট্যকার নাওমি ফোনারের ছেলে। জিলেনহল তাঁর শৈশবকাল থেকেই শিশু-অভিনেতা হিসেবে সিটি স্লিকার্স (১৯৯১), ডেঞ্জারাস ওম্যান (১৯৯৩) এবং হোমগ্রোন (১৯৯৮) নামক চলচিত্রগুলোতে আত্মপ্রকাশ করেন। তবে নাসা-প্রকৌশলী এবং মার্কিন সাহিত্যিক হোমার হিকামের জীবনির উপর ভিত্তি করে তৈরী চলচিত্র অক্টোবর স্কাইয়ে অভিনয়ের পর থেকেই জিলেনহল তাঁর অভিনয় জগতে সাফল্য অর্জন করতে শুরু করেন এবং ডনি ডার্কো (২০০১) চলচিত্রে মানসিকভাবে অস্থির একটি কিশোরের চরিত্রে অভিনয়ের জন্য ইন্ডিপেন্ডেন্ট স্পিরিট অ্যাওয়ার্ড অনুষ্ঠানে বেস্ট মেল লিড-এর জন্য মনোনয়ন পান। ইলেনহল পরবর্তীকালে আরো অন্যান্য চলচিত্র যথাক্রমে দ্য গুড গার্ল (২০০২), দ্য ডে আফটার টুমরো (২০০৪) চলচিত্রে অভিনয় করেন।


title: জেইক ইলেনহল

text: ২০০৫ সালে ইলেনহল মার্কিন লেখক এবং সাবেক ইউএস মেরিন অ্যানথনি সোফোর্ডের স্মৃতিকথা-ভিত্তিক গ্রন্থের উপর ভিত্তি করে নির্মিত চলচিত্র "জারহেড"-এ অভিনয় করেন। এছাড়াও অভিনেত্রী গ্বিনিথ প্যালট্রোর সাথে "প্রুফ" এবং পরিচালক অ্যাং লির ব্রোকব্যাক মাউন্টেনেও জ্যাক টুইস্ট চরিত্রে অভিনয় করেন। ব্রোকব্যাক মাউন্টেনে সহ-অভিনেতা হিসেবে ভালো অভিনয়ের জন্য তিনি বাফ্‌টা অ্যাওয়ার্ড এবং সহ-অভিনেতা হিসেবে অভিনয় ভূমিকার জন্য স্ক্রিন অ্যাক্টরস গিল্ড পুরস্কারের জন্য মনোনয়ন, সেরা সহ-অভিনেতা হিসেবে স্যাটেলাইট পুরস্কার ও একাডেমি পুরস্কার লাভ করেন।


title: জেইক ইলেনহল

text: ইলেনহল পরবর্তীতে "জোডিয়াক" (২০০৭), "ব্রাদার্স" (২০০৯), (২০১০), লাভ অ্যান্ড আদার ড্রাগস্ (২০১০), এন্ড অব ওয়াচ (২০১২), "প্রিজনার্স" (২০১৩), "নাইটক্রলার" (২০১৪) এবং সাউথপউ (২০১৫) চলচিত্রে অভিনয়ের মাধ্যমে অভিনয় জগতে স্বীকৃতি অর্জন করতে শুরু করেন।


title: জেইক ইলেনহল

text: ইলেনহল ক্যালিফোর্নিয়ার লস এঞ্জেলেসে জন্মগ্রহণ করেন। তাঁর পিতা স্টিফেন ইলেনহল হলেন একজন পরিচালক এবং তাঁর মা নাওমি ফোনার হলেন একজন প্রযোজক এবং চিত্রনাট্যকার। তাঁর বড় বোন অভিনেত্রী ম্যাগি ইলেনহল তাঁর সাথে ডনি ডার্কো চলচিত্রে একসাথে অভিনয় করেছিলেন। ইলেনহলের বাবা হলেন সুইডিশ এবং ইংরেজ বংশোদ্ভুত এবং জেইকের মার জন্ম নিউ ইয়র্ক শহরে এক ইহুদি পরিবারে এবং তাঁরা ছিলেন রাশিয়ান এবং পলিশ (পোল্যান্ডের অধিবাসী) বংশোদ্ভুত। জেক এক বিবৃতিতে বলেছিলেন যে, তিনি নিজেকে ইহুদি হিসেবেই বিবেচনা করেন। ইলেনহল তাঁর ১৩তম জন্মদিনে বার মিট্‌জভাহ্ (শৈশব থেকে যৌবনকালে পদার্পনের সময় অনুষ্ঠিত এক ধরনের ইহুদীয় ধর্মীয় অনুষ্ঠান) সম্পন্ন করেন। ইলেনহলের মা-বাবা এক বিবৃতিতে বলেছিলেন, কৈশোরে গ্রীষ্মের অবসরকালীন সময়ে ইলেনহল লাইফগার্ড এবং রেস্তোরাঁতেও কাজ করেছিলেন।


title: জেইক ইলেনহল

text: ২০০৫ সালে ইলেনহল "প্রুফ", "জারহেড", ব্রোকব্যাক মাউন্টেনের মত সমালোচকদয় কর্তৃক প্রশংসিত চলচিত্রসমূহে অভিনয় করেছিলেন। প্রুফ চলচিত্রে তাঁর সাথে গ্বিনিথ প্যালট্রো এবং অ্যান্থনি হপকিন্স অভিনয় করেছেন। সে চলচিত্রটিতে জিলেনহল স্নাতক ছাত্র চরিত্রে অভিনয় করেছিলেন। জারহেড চলচিত্রটিতে ইলেনহল একজন হিংসাত্মক ইউএস মেরিনের চরিত্রের ভূমিকায় অভিনয় করেছেন যেখানে উপসাগরীয় যুদ্ধের প্রেক্ষাপট তুলে ধরা হয়েছিল। ইলেনহল ব্যাটম্যান বিগিন্স চলচিত্রটিতে ব্যাটম্যানের ভূমিকায় অভিনয় করার জন্য অডিশন দিয়েছিলেন এবং ব্যাটমান চরিত্রের ভূমিকায় অভিনয়ের সুযোগ প্রায় পেয়েই এসেছিলেন কিন্তু চরিত্রটির জন্য সর্বশেষে ক্রিশ্চিয়ান বেলকেই নির্বাচিত করা হয়।


title: জেইক ইলেনহল

text: ব্রোকব্যাক মাউন্টেন চলচিত্রটিতে ইলেনহল এবং হিথ লেজার সমকামি রাখালের চলচিত্রে অভিনয় করেন। মিডিয়া জগতে এই চলচিত্রটিকে প্রায়ই "দ্য গেই কাউবয় মুভি" হিসেবে আখ্যায়িত করা হয়। চলচিত্রটি ভেনিস চলচিত্র উৎসবে গোল্ডেন লায়ন পুরষ্কার অর্জন করে। চলচিত্রটি চারটি গোল্ডেন গ্লোব পুরস্কার, চারটি বাফ্‌টা পুরস্কার এবং তিনটি একাডেমি পুরস্কার অর্জন করে। ইলেনহল চলচিত্রটিতে সেরা সহকারি অভিনেতা ভূমিকায় ভালো অভিনয়ের জন্য একাডেমি পুরস্কারের মনোনয়ন পান কিন্তু শেষে সিরিয়ানা চলচিত্রের জন্য জর্জ ক্লুনি একাডেমি পুরস্কারটি লাভ করেন। তবে ইলেনহল পার্শ্ব-চরিত্রে সেরা অভিনয়ের জন্য বাফটা পুরস্কার পান এবং সহকারি অভিনয় চরিত্রের জন্য স্ক্রিন অ্যাক্টরস গিল্ড পুরস্কারের মনোনয়ন পান। ব্রোকব্যাক মাউন্টেন চলচিত্রটিতে ২০০৬ সালে "সেরা চুম্বনের" জন্য ইলেনহল এবং লেজার এমটিভি চলচিত্র পুরস্কার অর্জন করেন।


title: জেইক ইলেনহল

text:
ইলেনহল ব্রোকব্যাক মাউন্টেন চলচিত্রে পরিচালক অ্যাং লির সাথে কাজ করার অভিজ্ঞতা নিয়ে মিশ্র অনুভূতি ব্যাক্ত করেছেন কিন্তু লি'র পরিচালনার সমালোচনার চেয়ে ইলেনহলকে লি'র প্রশংসাই বেশি করতে শোনা গিয়েছিল। ইলেনহলকে যখন ব্রোকব্যাক মাউন্টেন ছবিতে হিথ লেজারকে চুম্বন করার ব্যাপারে জিজ্ঞেস করা হয়েছিল তখন প্রত্যুত্তরে ইলেনহল বলেন, "একজন অভিনেতা হিসেবে আমি মনে করি যে, আমাদের সেই মূহুর্তগুলোকে স্বাভাবিকভাবে মেনে নেওয়া উচিত যা নিয়ে আমরা সবচেয়ে বেশি অস্বস্তি বোধ করি"। ব্রোকব্যাক মাউন্টেন চলচিত্রটি মুক্তি পাওয়ার পর জিলেনহলের যৌন অভিমুখীতা নিয়ে গুজব রটে। যখন ইলেনহলকে এই গুজবের ব্যাপারে প্রশ্ন করা হয়, তখন উত্তরে ইলেনহল বলেন, "আসলে এটি খুবই আত্মতৃপ্তিকর যখন গুজব শোনা যায় যে আমি উভকামি। এটার মানে এই দাঁড়ায় যে, আমি আরও নানা ধরনের ভূমিকায় অভিনয় করতে সক্ষম। মানুষ আমায় যা কিছু বলুক না কেন তাতে আমি কিছু মনে করি না। আমি যৌনগতভাবে কখনও পুরুষ মানুষদের প্রতি আকর্ষণ বোধ করি নি তবে আমি করি না আমি শঙ্কিত হতাম বলে, যদি সত্যিই কোন পুরুষের প্রতি কখনও আমি আকর্ষিত হতাম"।
ইলেনহল ২০০৫ সালে অ্যানিমেটেড ছবি দ্য ম্যান হু ওয়াকড্ বিটুইন দ্য টাওয়ারস্ ছবিতে কণ্ঠ দিয়েছিলেন। ২০০৭ সালে জিলেনহল ডেভিড ফিঞ্চারের রহস্য-রোমাঞ্চকর ধর্মী চলচিত্র জোডিয়াক-এ অভিনয় করেছিলেন যেটি সত্য ঘটনা অবলম্বনে নির্মিত হয়েছিল। উক্ত চলচিত্রে ইলেনহল রবার্ট গ্রেইস্মিথের চরিত্রে অভিনয় করেছিলেন যিনি ছিলেন সান ফ্রান্সিসকো ক্রনিকল সংবাদপত্রের কার্টুনিস্ট এবং তিনি ধারাবাহিক খুনি "জোডিয়াকের" উপর দুইটি গ্রন্থ লিখেছিলেন। রবার্ট গ্রেইস্মিথের চরিত্রের ভূমিকায় অভিনয় করার পূর্বে ইলেনহল গ্রেইস্মিথের সাথে সাক্ষাৎ করেছিলেন এবং সাথে তাঁর ভিডিও ধারণ করেছিলেন যাতে করে গ্রেইস্মিথের স্বভাব এবং তাঁর আচরণ ইলেনহল নিখুঁতভাবে অভিনয়ের জন্য আয়ত্ত করতে পারেন। ২০০৭ সালে মুক্তি পাওয়া চলচিত্র "রেন্ডিশন"-এ ইলেনহল মেরিল স্ট্রিপ, অ্যালান আর্কিন, রিজ উইদারস্পুনের বিপরীতে অভিনয় করেছিলেন। গ্যাভিন হুড পরিচালিত উক্ত চলচিত্রটি রাজনৈতিক-রোমাঞ্চকর ধর্মী ছবি যেটি যুক্তরাষ্ট্রের বিতর্কিত "এক্সট্রাঅর্ডিনারি রেন্ডিশন" নীতির (সরকার কর্তৃক অপহরণ নীতি) উপর ভিত্তি করে নির্মিত হয়েছিল। ২০০৯ সালে ইলেনহল পরিচালক জিম শেরিডানের "ব্রাদার্স্" চলচিত্রে অভিনয় করেন যেটি ছিল ২০০৪ সালে নির্মিত একটি ড্যানিশ চলচিত্রের পুনঃনির্মাণ (রি-মেইক)। ২০০৮ সালে জ্যারি ব্রুখেইমার কর্তৃক নির্মিত ছবি চলচিত্রে মূখ্য ভূমিকায় অভিনয় করেন। এছাড়াও নভেম্বর ২৪, ২০১০ সালে মুক্তি পাওয়া রোমান্টিক-কমেডি ঘরানার চলচিত্র লাভ অ্যান্ড আদার ড্রাগস্ ছবিতে অভিনয় করেন এবং উক্ত ছবিতে অভিনয়ের জন্য ইলেনহল গোল্ডেন গ্লোব পুরস্কারের মনোনয়ন অর্জন করেছিলেন।


title: জেইক ইলেনহল

text: ২০১২ সালে ইলেনহল পরিচালক ডেভিড আয়ের কর্তৃক নির্মিত চলচিত্র এন্ড অফ ওয়াচ চলচিত্রে অভিনয় করেছিলেন যেখানে তাঁর সহ-অভিনেতা ছিল মাইকেল পেনা এবং ছবিটি ছিল লস এঞ্জেলেসের রাস্তায় কর্মরত দুইজন পুলিশের কাহিনী নিয়ে। ছবিটি সেপ্টেম্বর ২১, ২০১২ সালে মুক্তি পেয়েছিল এবং রজার ইবার্টের মত চলচিত্র সমালোচক ছবিটির প্রশংসা করে বলেছিলেন, "শিল্পাদিকৌশল এবং চমকপ্রদ অ্যাকশানের সমন্বয়ে সাময়িক বছরগুলোর মধ্যে এন্ড অব ওয়াচ অন্যতম সেরা একটি পুলিশি-ঘরানার চলচিত্র"। "স্যালন.কম" ওয়েবসাইটের অ্যান্ড্রিউ ও'হেইর বলেন, "পরিচালক জেইমস্ গ্রেইয়ের ছবি উই ওন দ্য নাইট এবং পরিচালক অ্যানটোইনি ফুকুয়ার ট্রেনিং ডে-এর পরেই এন্ড অব ওয়াচ সেরা চলচিত্র"। এন্ড অব দ্য ওয়াচ ছবিতে পুলিশি চরিত্রের ভূমিকায় অভিনয় করার জন্য এবং তাদের ভাষা আয়ত্ত করার অভিপ্রায়ে জিলেনহল এবং তাঁর সহ-অভিনেতা মাইকেল পেনা-কে সত্যিকারের কৌশলগত পুলিশি প্রশিক্ষণ নিতে হয়েছিল।


title: জেইক ইলেনহল

text: ২০১৪ সালে দ্বৈত-ভূমিকায় ইলেনহল যৌনউত্তেজক-রোমাঞ্চকর ধর্মী ছবি এনিমি চলচ্চিত্রে অভিনয় করেছিলেন এবং একই বছরে নাইটক্রলার নামক একটি চলচিত্রে অভিনয় ও প্রযোজনা করেছিলেন যার জন্য ইলেনহল গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জন্য মনোনয়ন পেয়েছিলেন। ২০১৫ সালে ইলেনহল অ্যানটোইনি ফুকুয়া কর্তৃক নির্মিত ক্রীড়া-নাট্য ধর্মী ছবি সাউথপউ চলচিত্রে, পরিচালক বালতাসার কোর্মাকুরএর ১৯৯৬ সালের এভারেস্ট দূর্যোগ নিয়ে নির্মিত ছবি "এভারেস্ট" এবং পরিচালক জ্যঁ-মার্ক ভ্যালী-এর রোমান্টিক-নাট্য ধর্মী ছবি ডেমোলিশ্যান অভিনয় করেছেন। এছাড়াও ২০১৬ সালে মুক্তি পাওয়া টম ফোর্ড কর্তৃক নির্মিত ছবি নকচার্নাল অ্যানিমেলস্ ছবিতে ইলেনহল অভিনয় করেছেন।


title: জেইক ইলেনহল

text: পরিচালক স্টিফেন ইলেনহল এবং চিত্রনাট্যকার নাওমি ফোনার ছেলে ইলেনহলের বড় বোন ম্যাগি ইলেনহলও একজন অভিনেত্রী এবং তিনি অভিনেতা পিটার সার্সগার্ডের সাথে বিবাহ বন্ধনে আবদ্ধ। "জারহেড" এবং "রেন্ডিশন" চলচ্চিত্রে ইলেনহল ভগ্নিপতি পিটার ছিলেন ইলেনহলের সহ-অভিনেতা। ২০০৬ সালে ইলেনহল এবং তাঁর বড় বোন ক্যালিফোর্নিয়ার ইনভার্নেসের একটি রেস্তোরাঁয় অগ্নি-দূর্ঘটনা থেকে প্রাণে বেঁচে ফিরেছিলেন। সেই রেস্তোরাঁর সহ-স্বত্ত্বাধিকারী এবং তারকা রাঁধুনি (শেফ্) ড্যানিয়েল ডিলং বলেন, "অগ্নি দূর্ঘটনার সময় জেক আমাকে রেস্তোরাঁর জিনিসপত্র বাইরে বের করে আনতে যথেষ্ট সাহায্য করেছিল"।


title: জেইক ইলেনহল

text: ইলেনহলের ভাগ্নী র‍্যামোনা সার্সগার্ড অক্টোবর ৩, ২০০৬ সালে জন্মগ্রহণ করেছিল। জেইক ইলেনহল অভিনেতা ও পরিচালক পল নিউম্যান এবং অভিনেত্রী ও সাহিত্যিক জ্যামি লি কার্টিস-কে অনুসরণ করেন।


title: জেইক ইলেনহল

text: ২০০২ সাল থেকে প্রায় দুই বছর অব্দি ইলেনহলের অভিনেত্রী কির্স্টেন ডান্‌স্ট-এর সাথে প্রণয় ছিল। কিন্তু ২০০৭ সালে ইলেনহল তাঁর "রেন্ডিশন" চলচিত্রের সহ-অভিনেত্রী রিজ উইদারস্পুনের সাথে প্রণয়ে আবদ্ধ হন এবং ২০০৯ সাল অব্দি তাদের সম্পর্ক টিকে ছিল। পরবর্তীতে অক্টোবর ২০১০ সাল থেকে ২০১১ পর্যন্ত ইলেনহল মার্কিন গায়িকা টেইলর সুইফটের সাথে প্রণয় করেন। এছাড়াও মডেল অ্যালিসা মিলার এবং মার্কিন মডেল এমিলি ডিডোনাটোর সাথেও তাঁর প্রণয় সম্পর্ক ছিল।


title: জেইক ইলেনহল

text: রাজনৈতিকভাবে ইলেনহল সক্রিয়। তিনি ২০০৪ সালে মার্কিন প্রেসিডেন্ট নির্বাচনের সময় ছাত্র-ছাত্রীদের ভোটদানে উৎসাহিত করতে ইউনিভার্সিটি অব সাউদার্ন ক্যালিফোর্নিয়াতে রক দ্য ভোট নামক একটি সংগঠনের জন্য তাঁর বড় বোনের সাথে একটি কমার্শিয়াল-বিজ্ঞাপনের শ্যুটিং করেছিলেন। ইলেনহল তৎকালীন ডেমোক্রেটিক প্রেসিডেন্ট নির্বাচনের পদপ্রার্থী জন কেরির জন্য প্রচারকার্যের সাথে যুক্ত ছিলেন। ইলেনহল রাজনৈতিক ব্যাপারে এক বক্তব্যে বলেছিলেন, "এটি আমাকে খুব বিষণ্ণ করে তুলে যখন অভিনেতারা রাজনীতি নিয়ে কথা তোলে। আমি রাজনীতির সাথে জড়িত এবং যে বিষয়গুলো রাজনীতি সম্বন্ধীয় সেই সব বিষয়গুলোকে আমি আমার চলচিত্রে পছন্দের তালিকায় স্থান দিই। আমি যা করি, তাই-ই বলি। ন্যায়রূপে বা অন্যায়রূপে সত্যি বলতে তরুণ অভিনেতারাই সকল ক্ষমতার অধিকারী"। "রেন্ডিশন" চলচিত্রের এক সাক্ষাৎকারে ইলেনহল মন্তব্য করে বলেন, "এটি খুবই দুঃখদায়ক যখন অভিনেতারা রাজনীতিবিদদের ভূমিকায় এবং রাজনীতিবিদরা অভিনেতার ভূমিকায় অবতীর্ণ হন"।


title: জেইক ইলেনহল

text: ২০০৩ সালে ইলেনহল আমেরিকান সিভিল লিবারিটিজ ইউনিয়ন সংগঠনের বিজ্ঞাপনের প্রচারকার্যের জন্য কাজ করেছিলেন। ইলেনহল পরিবেশ নিয়ে খুবই সচেতন এবং সাক্ষাৎকারের এক বিবৃতিতে তিনি বলেন যে তিনি মোজাম্বিকের বনাঞ্চলে বৃক্ষরোপণের জন্য ভবিষ্যৎ বনায়ন কর্মসূচিকে উৎসাহিত করতে প্রায় ৪০০ মার্কিন ডলার ব্যয় করেছিলেন। ডে আফটার টুমরো চলচিত্রের অভিনয় কার্য সম্পাদনের পর-পরই ইলেনহল জলবায়ু পরিবর্তনের প্রভাব নিয়ে সচেতন করতে সুমেরু অঞ্চলে ছুটে যান। ইলেনহল নিউ আইস ফর দ্য নিডি সংগঠনের উপদেষ্টা পর্ষদের সভাপতি।


title: জেইক ইলেনহল

text: অবসর সময়ে ইলেনহল কাঠ-শিল্প এবং রন্ধন-শিল্পে নিজেকে ব্যস্ত রাখতে পছন্দ করেন। যখন ইলেনহলকে তিনি বৌদ্ধ কিনা সে ব্যাপারে জিজ্ঞেস করা হয়েছিল তখন উত্তরে তিনি বলেন, "আমি প্রথাগত বৌদ্ধ নয় তবে আমি স্মৃতি (বৌদ্ধধর্মের এক প্রকার ধ্যানগত আচার) অনুশীলন করার চেষ্টা করি এবং এটাই আমার দৈনন্দিন ধ্যান করার মূল উদ্দেশ্য"।


title: চাঁচল মহাবিদ্যালয়

text:
চাঁচল মহাবিদ্যালয় ভারতের, পশ্চিমবঙ্গ রাজ্যের চাঁচল শহরে অবস্থিত। এর স্থাপনা ১৯৬৯ সালে করা হয়; এটি মালদা জেলার পুরনোতম মহাবিদ্যালয়গুলির একটি। চাঁচল মহাবিদ্যালয়, গৌড়বঙ্গ বিশ্ববিদ্যালয়ের অধিভুক্ত। যেখানে ছাত্রছাত্রীরা স্নাতকোত্তর পড়াশোনা করার সুবিধা পায়।
চাঁচল মহাবিদ্যালয়, বিশ্ববিদ্যালয় মঞ্জুরি আয়োগ দ্বারও স্বীকৃতি প্রাপ্ত।


title: মিলিন্ডা শ্রীবর্ধনা

text: তিসে আপ্পুহামিলেগে মিলিন্ডা শ্রীবর্ধনা (; জন্ম: ৪ ডিসেম্বর, ১৯৮৫) নাগোদায় জন্মগ্রহণকারী পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা ক্রিকেট দলের পক্ষে টেস্ট, ওডিআই ও টি২০আইয়ে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন 'মিলিয়া' ডাকনামে পরিচিত মিলিন্ডা শ্রীবর্ধনা। বামহাতে ব্যাটিংয়ের পাশাপাশি বামহাতে লেগ স্পিন বোলিং করে থাকেন। ঘরোয়া প্রথম-শ্রেণীর ক্রিকেট ও লিস্ট এ ক্রিকেটে কন্দুরাতা মেরুনসের পক্ষে খেলছেন তিনি।


title: মিলিন্ডা শ্রীবর্ধনা

text: কালুতারা বিদ্যালয়ে অধ্যয়ন করেছেন তিনি। সচরাচর শর্ট কভারে ফিল্ডিং করে থাকেন। ২০১৫ সালে ওয়েস্ট ইন্ডিজ সফরে শ্রীলঙ্কা দলের সাথে ভ্রমণ করেন। ঐ সফরে আন্তর্জাতিক ধারাভাষ্যকার রাসেল আর্নল্ড এবং ইয়ান বিশপ - উভয়েই দলের গুরুত্বপূর্ণ সময়ে তার উইকেট লাভের সক্ষমতা সম্পর্কে তুলে ধরেন।


title: মিলিন্ডা শ্রীবর্ধনা

text: ২০০৫ সালে সেবাস্টিয়ানিটেস ক্রিকেট ও অ্যাথলেটিক ক্লাবের পক্ষে প্রথম-শ্রেণীর ক্রিকেটে অভিষেক ঘটে তার। এছাড়াও শ্রীলঙ্কা এ দলের পক্ষে খেলেছেন তিনি। ইংল্যান্ডে অনুষ্ঠিত ২০০৯ সালের টুয়েন্টি২০ বিশ্বকাপে ৩০-সদস্যের প্রাথমিক তালিকায় অন্তর্ভুক্ত হলেও চূড়ান্ত ১৫-সদস্যের তালিকা থেকে বাদ পড়েন। জাতীয় দল থেকে উপেক্ষিত থাকার পর বাসনাহিরা সাউথের পক্ষে এসএলসি আন্তঃপ্রাদেশিক প্রতিযোগিতায় রুহুনা রয়্যালসের বিপক্ষে প্রথম-শ্রেণীর অভিষেক সেঞ্চুরি ১৩৫ হাঁকান। ২০১২ সালে বারি ক্রিকেট ক্লাবে পেশাদার ক্রিকেটে অংশগ্রহণের লক্ষ্যে ইংল্যান্ড সফর করেন। কিন্তু শ্রীলঙ্কা প্রিমিয়ার লীগে খেলার জন্য মনোনীত হওয়ায় দেশে চলে আসেন।


title: মিলিন্ডা শ্রীবর্ধনা

text: ১১ জুলাই, ২০১৫ তারিখে রাঙ্গিরি ডাম্বুলা আন্তর্জাতিক স্টেডিয়ামে সফরকারী পাকিস্তানের বিপক্ষে ওডিআই সিরিজে অংশগ্রহণের মাধ্যমে তার ওডিআই অভিষেক হয়। ঐ সিরিজের পঞ্চম ওডিআইয়ে প্রথম অর্ধ-শতক করেন। দলীয় অধিনায়ক অ্যাঞ্জেলো ম্যাথিউসের সাথে ১১৪ রানের অপরাজিত জুটি গড়েন। পাকিস্তানের গড়া ৫০ ওভারের ৩৬৮/৪-এর জবাবে সফলভাবে শ্রীলঙ্কা তাদের ওডিআই সর্বোচ্চ রানের লক্ষ্যমাত্রা সফলভাবে অর্জন করে।


title: মিলিন্ডা শ্রীবর্ধনা

text: ৩০ জুলাই, ২০১৫ তারিখে একই দলের বিপক্ষে তার টি২০আই অভিষেক ঘটে। ঐ খেলায় ৩৫ রানে কট আউট হবার পূর্বে দলের সর্বোচ্চ রান সংগ্রাহক হয়েছিলেন। কিন্তু খেলায় তার দল হেরে যায়। সিরিজের ২য় খেলায় শোয়েব মালিকের উইকেট লাভের মাধ্যমে তার প্রথম টি২০আই উইকেট প্রাপ্তি ঘটে।


title: মিলিন্ডা শ্রীবর্ধনা

text: ১৪ অক্টোবর, ২০১৫ তারিখে ওয়েস্ট ইন্ডিজের বিপক্ষে তার টেস্ট অভিষেক হয়। টেস্ট ক্যাপ লাভের পূর্বে তিনদিনের প্রস্তুতিমূলক খেলায় একই দলের বিপক্ষে অপরাজিত সেঞ্চুরি করেছিলেন তিনি।


title: মিলিন্ডা শ্রীবর্ধনা

text: সিরিজের ২য় খেলায় ব্যাটিং ও বোলিং উভয় বিভাগেই চমকপ্রদ ক্রীড়াশৈলী প্রদর্শন করে দলকে জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান।


title: সংহিতা

text: সংহিতা (সংস্কৃত: संहिता, "") (আক্ষরিক অর্থে, “একত্রিত, মিলিত, যুক্ত” এবং “নির্দিষ্ট পদ্ধতি ও নিয়ম অনুসারে একত্রিত গ্রন্থ বা মন্ত্র-সংকলন) হিন্দুধর্মের সর্বোচ্চ ধর্মগ্রন্থ বেদের প্রাচীনতম অংশটিকেও ‘সংহিতা’ বলা হয়। এই অংশটি হল মন্ত্র, স্তোত্র, প্রার্থনা, প্রার্থনা-সংগীত ও আশীর্বচনের সংকলন।


title: সংহিতা

text: বৈদিক সংহিতাগুলির কিছু অংশ হিন্দুধর্মের প্রাচীনতম অংশ যা আজও প্রচলিত আছে।


title: সংহিতা

text:
‘সংহিতা’ একটি সংস্কৃত শব্দ। এই শব্দের মূল ‘সং’ (सं) ও ‘হিত’ (हित) শব্দদুটি। এই শব্দদুটির অর্থ যথাক্রমে ‘সঠিক, যথার্থ’ ও ‘সমৃদ্ধ, বিন্যস্ত’। এই দুই শব্দের সম্মিলিত অর্থ হল ‘একত্রিত, মিলিত, রচনা, বিন্যাস, একত্রীকৃত’ এবং ‘উচ্চারণের নিয়ম অনুসারে যুক্ত অক্ষর, নির্দিষ্ট পদ্ধতি অনুসারে সংকলিত গ্রন্থ বা মন্ত্রসমূহ’।
সাধারণভাবে নির্দিষ্ট পদ্ধতি অনুসারে সংকলিত যে কোনো গ্রন্থ বা মন্ত্র-সংগ্রহকেই ‘সংহিতা’ বলা যায়। যে কোনো শাস্ত্র, সূত্র বা সংস্কৃত মহাকাব্য এবং সর্বোপরি বৈদিক সাহিত্য ‘সংহিতা’ পদবাচ্য।


title: সংহিতা

text: যদিও সমসাময়িক সাহিত্যে ‘সংহিতা’ বলতে বেদের আদি ও প্রাচীনতম অংশটিকেই বোঝায়। এই অংশে আক্ষরিক অর্থ সহ বা অর্থবোধ ছাড়া মন্ত্র, সাধারণ ভাষণ, প্রার্থনা, প্রার্থনা-সংগীত ও আশীর্বচন সংকলিত রয়েছে। এগুলি প্রকৃতি বা বৈদিক দেবদেবীদের উদ্দেশ্যে উৎসর্গিত। বৈ দিক সংহিতা বলতে বোঝায় গাণিতিক নিয়মে নিবদ্ধ ছন্দে রচিত প্রাচীন ধর্মগ্রন্থ। বেদের প্রতিটি ভাগেই (ঋগ্বেদ, সামবেদ, যজুর্বেদ ও অথর্ববেদ) একটি করে সংহিতা রয়েছে।


title: সংহিতা

text: প্রতিটি বেদ চার ভাগে বিভক্ত। যেমন, সংহিতা (মন্ত্র ও আশীর্বচন), আরণ্যক (রীতিনীতি, অনুষ্ঠান, যজ্ঞ ও প্রতীকী-যজ্ঞ সংক্রান্ত শাস্ত্র), ব্রাহ্মণ (রীতিনীতি, অনুষ্ঠান ও যজ্ঞ বিষয়ে ব্যাখ্যা) এবং উপনিষদ্ (ধ্যান, দর্শন ও আধ্যাত্মিক জ্ঞান সংক্রান্ত আলোচনা শাস্ত্র)। সংহিতাকে বেদের ‘কর্মকাণ্ড’ (कर्म खण्ड, আচার-অনুষ্ঠান সংক্রান্ত বিভাগ) এবং উপনিষদ্‌গুলিকে ‘জ্ঞানকাণ্ড’ (ज्ञान खण्ड, জ্ঞান/আধ্যাত্মিকতা সংক্রান্ত বিভাগ) বলা হয়ে থাকে। আরণ্যক ও ব্রাহ্মণগুলিকে কেউ কেউ কর্মকাণ্ড, আবার কেউ কেউ জ্ঞানকাণ্ডের অন্তর্ভুক্ত করেছেন।


title: সংহিতা

text: বৈদিক সংহিতাগুলি বিভিন্ন অনুষ্ঠানে পাঠ করা হত। এগুলিই হিন্দুধর্মের প্রাচীনতম অংশ যা আজও প্রচলিত আছে।


title: সংহিতা

text:
বেদ ও পরবর্তীকালে রচিত গ্রন্থগুলি পাঠ করলে বোঝা যায় যে, বৈদিক সংহিতাগুলি সংক্ষিপ্তসার এবং তৎ-সম্পর্কিত বৈদিক গ্রন্থগুলি এখন যে আকারে পাওয়া যায়, প্রকৃতপক্ষে তার থেকে এগুলির আকার অনেক বড়ো ছিল। ভারতীয় ইতিহাসের কোনো এক সময়ে বা কোনো এক পর্যায়ে এগুলির কিয়দংশ হারিয়ে গিয়েছে।
গায়ত্রী মন্ত্র হিন্দুধর্মের একটি বিখ্যাত মন্ত্র। এটি ঋগ্বেদ সংহিতায় পাওয়া যায়।


title: সংহিতা

text: ওয়েবার বলেছেন, যে সামবেদ সংহিতা প্রকৃতপক্ষে ঋগ্বেদ সংহিতা থেকে গৃহীত মন্ত্র-সংকলন। উভয়ের মধ্যে পার্থক্য হল সাংগীতিক সুর ও ছন্দ এবং ভাষাগত পরিমার্জনা ও প্রয়োগভঙ্গিমা। এইভাবে মূল মন্ত্রটি পরে ‘রথান্তর’ (সুন্দর রথ) মন্তত্রে পরিণত হয়েছে। সামবেদ ও ঋগ্বেদ সংহিতায় প্রাপ্ত এই ধরনের একটি মন্ত্রের উদাহরণ হল,


title: সংহিতা

text: যজুর্বেদ সংহিতার ৪। ১। ৫।–সংখ্যক স্তোত্রটি একাধিক প্রাচীন দেবদেবীর প্রতি উৎসর্গিত। এটি হল:


title: হামুদুর রহমান

text: প্রধান বিচারপতি হামুদুর রহমান (; ১ নভেম্বর ১৯১০ – ৩১ অক্টোবর ১৯৭৫) ছিলেন একজন পূর্ব পাকিস্তানি আইনবিদ। তিনি পাকিস্তানের সপ্তম প্রধান বিচারপতি এবং ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। এছাড়াও তিনি করাচি বিশ্ববিদ্যালয়ে আইনের অধ্যাপক ছিলেন। জুলফিকার আলি ভুট্টোর সরকার তাকে হামুদুর রহমান কমিশনের প্রধান নিযুক্ত করে। এর ফলে তিনি দেশীয় ও আন্তর্জাতিক পর্যায়ে খ্যাতি অর্জন করেছিলেন। এই কমিশন বাংলাদেশের স্বাধীনতা যুদ্ধে পাকিস্তান সেনাবাহিনীর ভূমিকা তদন্ত করার জন্য গঠিত হয়েছিল। পাকিস্তানের বিচারবিভাগে তিনি সম্মানিত ব্যক্তি হিসেবে পরিচিত।


title: হামুদুর রহমান

text: হামুদুর রহমান ব্রিটিশ ভারতের পাটনায় জন্মগ্রহণ করেছিলেন। তিনি কলকাতা বিশ্ববিদ্যালয়ের সেন্ট জেভিয়ার্স কলেজ থেকে স্নাতক হন। লন্ডন বিশ্ববিদ্যালয় থেকে তিনি এলএলবি ডিগ্রি লাভ করেন। তিনি গ্রেস ইনে অধ্যয়ন করেছেন। ১৯৩৭ সালে তিনি কল টু দ্য বার লাভ করেন।


title: হামুদুর রহমান

text: ১৯৩৮ সালে তিনি কলকাতা উচ্চ আদালতে আইনজীবী হিসেবে কর্মজীবন শুরু করেন। ১৯৪০ সালে তিনি কলকাতা কর্পোরেশনের কাউন্সিলর এবং ১৯৪৩ সালে কলকাতার ডেপুটি মেয়র হন। ১৯৪৩ থেকে ১৯৪৭ সাল পর্যন্ত তিনি বাংলা প্রদেশের জুনিয়র স্ট্যান্ডিং কাউন্সিলের সদস্য ছিলেন। পাকিস্তানের স্বাধীনতার পর তিনি পূর্ব পাকিস্তানের ঢাকা চলে আসেন। ১৯৫৩ সালে তিনি পূর্ব পাকিস্তানের এডভোকেট জেনারেল হিসেবে নিয়োগ পান। ১৯৫৪ সাল পর্যন্ত তিনি এই পদে বহাল ছিলেন। এরপর ঢাকা উচ্চ আদালতের বিচারক হিসেবে পদোন্নতি লাভ করেন।


title: হামুদুর রহমান

text: বিচারপতি হামুদুর রহমান ১৯৫৪ থেকে ১৯৬০ সাল পর্যন্ত ঢাকা উচ্চ আদালতের বিচারক ছিলেন। ১৯৫৮ সালের নভেম্বর থেকে ১৯৬০ সালের ডিসেম্বর পর্যন্ত তিনি ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। ১৯৬০ সালে তিনি পাকিস্তান সুপ্রিম কোর্টের বিচারক হিসেবে নিয়োগ পান। ১৯৬৮ সালে তাকে পাকিস্তানের প্রধান বিচারপতি হিসেবে নিয়োগ দেয়া হয়।


title: হামুদুর রহমান

text: কর্মজীবনে হামুদুর রহমান বিভিন্ন দায়িত্বপূর্ণ পদে অধিষ্ঠিত হয়েছিলেন। তিনি আন্তর্জাতিক সালিসি আদালতের সদস্য, ছাত্র সমস্যা ও উন্নয়ন কমিশনের চেয়ারম্যান, আইন সংস্কার কমিশনের সদস্য, যুদ্ধ তদন্ত কমিশন, জাতিসংঘের অপরাধ দমন ও নিয়ন্ত্রণ কমিটির সদস্য এবং ইসলামিক আদর্শ কাউন্সিলের চেয়ারম্যান হিসেবে দায়িত্বপালন করেছেন। বাংলাদেশের স্বাধীনতার পর তিনি পাকিস্তানের নাগরিক হিসেবে থাকার সিদ্ধান্ত নেন।


title: হামুদুর রহমান

text: বাংলাদেশের স্বাধীনতার পর পাকিস্তানের রাষ্ট্রপতি জুলফিকার আলি ভুট্টো একটি তদন্ত কমিশন গঠন করে হামুদুর রহমানকে এর চেয়ারম্যান নিয়োগ দেন। তাকে পাকিস্তানের ভাঙনের কারণ এবং জাতীয় রাজনীতিতে পাকিস্তানের সশস্ত্র বাহিনীর ভূমিকা তদন্ত করার দায়িত্ব দেয়া হয়। তার রিপোর্টে বেশ কয়েকজন সেনা কর্মকর্তাকে অভিযুক্ত করা হয় এবং তাদের বিচারের সুপারিশ করা হয়। তবে জুলফিকার আলি ভুট্টো এবং পরবর্তী মুহাম্মদ জিয়া-উল-হক সরকার কখনো রিপোর্টটি জনসম্মুখে প্রকাশ করেনি।


title: হামুদুর রহমান

text: ২০০০ সালে একটি ভারতীয় পত্রিকায় রিপোর্টের কিছু অংশ ফাঁস হয়। এরপর একটি পাকিস্তানি পত্রিকায়ও রিপোর্টের কিছু অংশ প্রকাশিত হয়। শেষপর্যন্ত পারভেজ মুশাররফ সরকার রিপোর্টটি জনসম্মুখে প্রকাশ করে।


title: ফেক্সোফেনাডিন

text: ফেক্সোফেনাডিন() হলো দ্বিতীয় প্রজন্মের অ্যান্টিহিস্টামিন যা অ্যালার্জিক রাইনাইটিস বা হেই ফিভার, আর্টিকেরিয়া, নাসারন্ধ্র বন্ধ হয়ে আসা প্রভৃতি ক্ষেত্রে এটি ব্যবহার করা হয়।


title: ফেক্সোফেনাডিন

text:
এটি খুব অল্প পরিমাণে ব্লাড-ব্রেইন ব্যারিয়ার অতিক্রম করে ফলে ঝিমুনি করে না।
কেউ কেউ এটাকে তৃতীয় প্রজন্মের অ্যান্টিহিস্টামিন বলে থাকেন যদিও সেটা নিয়ে বেশ বিতর্ক আছে।


title: ফেক্সোফেনাডিন

text: অ্যালার্জিক রাইনাইটিস বা হেই ফিভার, সাইনুসাইটিস, আর্টিকেরিয়া, নাসারন্ধ্র বন্ধ হয়ে আসা,নাক দিয়ে অনবরত জল পড়া,অনবরত হাঁচি, চোখ ও ত্বক চুলকানো, চোখ চুলকানো প্রভৃতি ক্ষেত্রে প্রতিষেধক রূপে এটি ব্যবহার করা হয়।


title: ফেক্সোফেনাডিন

text:
প্রধান পার্শ্বপ্রতিক্রায়াসমূহ হচ্ছে মাথাব্যথা, কোমর ব্যথা, মিয়োসিস বা চোখের মণি ছোট হয়ে আসা, তন্দ্রাচ্ছন্নতা, উদ্বিগ্নতা, অনিদ্রা, কাশি, জ্বর,ক্লান্তি, ওটাইটিস মিডিয়া বা মধ্যকর্ণের প্রদাহ প্রভৃতি।
সেটিরিজিন-এর চেয়ে ফেক্সোফেনাডিনের অর্ধায়ু কম ফলে এটি দিনে দুইবার দেওয়ার প্রয়োজন হতে পারে। তবে ফেক্সোফেনাডিনের চেয়ে সেটিরিজিন সেবনে ঝিমুনি বেশি হয়।
ফেক্সোফেনাডিন আপেল, কমলা বা আঙ্গুর ফলের রসের সাথে খাওয়া ঠিক না কারণ এগুলো এর শোষণ কমিয়ে দিতে পারে। আঙ্গুরের রস রক্তে ফেক্সোফেনাডিনের ঘনত্ব কমিয়ে দেয়।.
ফেক্সোফেনাডিন সেবনের ১৫ মিনিটের মধ্যে অ্যালুমিনিয়াম বা ম্যাগনেসিয়াম সমৃদ্ধ অ্যান্টাসিড সেবন করলে ফেক্সোফেনাডিনের শোষণ ৫০% পর্যন্ত কমে যেতে পারে।


title: লিলি চক্রবর্তী

text: লিলি চক্রবর্তী (, ) ভারতীয় চলচ্চিত্রের একজন অভিনেত্রী। তিনি অনেক বাংলা এবং হিন্দি চলচ্চিত্রে অভিনয় করেন। তিনি ঢাকায় জন্মগ্রহন করেন।


title: চৌধুরী খালিকুজ্জামান

text: চৌধুরী খালিকুজ্জামান () (২৫ ডিসেম্বর ১৮৮৯ – ১৯৭৩) ছিলেন একজন পাকিস্তানি রাজনীতিবিদ এবং ব্রিটিশ ভারতের একজন গুরুত্বপূর্ণ মুসলিম ব্যক্তিত্ব। তিনি নিখিল ভারত মুসলিম লীগের অন্যতম প্রধান নেতা ছিলেন। তার আদিনিবাস ছিল যুক্তপ্রদেশ (বর্তমান উত্তর প্রদেশ)।


title: চৌধুরী খালিকুজ্জামান

text: খালিকুজ্জামান পাকিস্তান মুসলিম লীগের প্রথম প্রেসিডেন্ট। ১৯৫৩ সালের ৩১ মার্চ থেকে ১৯৫৪ সালের ২৯ মে পর্যন্ত তিনি পূর্ব বাংলার গভর্নর হিসেবে দায়িত্বপালন করেছেন। ১৯৬৪ সালে "পাথওয়ে টু পাকিস্তান" নামে তার স্মৃতিকথা প্রকাশিত হয়। ১৯৬৭ সালে "শাহরাহায় পাকিস্তান" শিরোনামে বইয়ের উর্দু সংস্করণ প্রকাশিত হয়।


title: চৌধুরী খালিকুজ্জামান

text: ভারতের স্বাধীনতার মুহূর্তে ১৯৪৭ সালের ১৪ আগস্ট সংসদে ভাষণ দেয়া চারজন ব্যক্তির মধ্যে তিনি অন্যতম। অন্য তিনজন ব্যক্তি হলেন জওহরলাল নেহরু, ড. রাজেন্দ্র প্রসাদ ও ড. সর্বপল্লী রাধাকৃষ্ণণ।


title: চন্দ্রাবতী দেবী

text: চন্দ্রাবতী দেবী (; অক্টোবর ১৯, ১৯০৯ - এপ্রিল ২৯, ১৯৯২) ভারতীয় বাংলা চলচ্চিত্রের একজন বিখ্যাত অভিনেত্রী ছিলেন। তিনি ১৯০৯ সালে বিহারে জন্মগ্রহন করেন এবং ১৯৯২ সালে তিনি কলকাতায় পরলোক গমন করেন।


title: শামসুল হুদা স্টেডিয়াম

text: শামসুল হুদা স্টেডিয়াম বাংলাদেশের যশোর জেলা শহরে অবস্থিত একটি স্টেডিয়াম যা যশোর স্টেডিয়াম নামেও পরিচিত। স্টেডিয়ামটি ফুটবল ও ক্রিকেট উভয় খেলার জন্য নির্মিত হয়। ২০০০ সাল থেকে এ স্টেডিয়ামে প্রথম শ্রেণী ও লিস্ট এ ক্রিকেট অনুষ্ঠিত হয়ে আসছে। ২০১৬ বঙ্গবন্ধু গোল্ড কাপের উদ্বোধনী খেলা অনুষ্ঠিত হয়।


title: প্রেমমূলক গীতিক

text: একটি প্রেমমূলক গীতিক (ইংরেজি / truːbədʊər / ফরাসি : [ tʁubaduʁ ] ; অক্সিটান : trobador , আইপিএ : [ tɾuβaðu ] ) উচ্চ মধ্যযুগ ( 1100-1350 ) সময় একটি সুরকার এবং প্রাচীন অক্সিটান গীতধর্মী কবিতা অভিনয়কারী ছিল . যেহেতু শব্দ প্রেমমূলক গীতিক etymologically পুংলিঙ্গ হয় , একটি মহিলা প্রেমমূলক গীতিক সাধারণত একটি trobairitz বলা হয় .


title: প্রেমমূলক গীতিক

text: প্রেমমূলক গীতিক স্কুল বা ঐতিহ্য Occitania দেরি 11th শতাব্দীর মধ্যে শুরু হয় , কিন্তু তা পরবর্তীকালে ইতালি এবং স্পেন মধ্যে ছড়িয়ে পড়ে. troubadours এর প্রভাবে সম্পর্কিত গতিবিধি ইউরোপ জুড়ে গড়ে ওঠে : জার্মানিতে Minnesang গালিথিয়া এবং পর্তুগাল trovadorismo , এবং উত্তর ফ্রান্সে trouvères যে . তার ডি vulgari eloquentia দান্তে Alighieri যেমন প্রেমমূলক গীতিক গীতধর্মী সংজ্ঞায়িত fictio rethorica musicaque poita : অলঙ্কৃত , বাদ্যযন্ত্র , এবং কাব্যধর্মী কথাসাহিত্য . 13th শতাব্দীর পালা এবং একটি শতকের মাঝামাঝি পুনরূত্থান প্রায় " ধ্রুপদী " সময়সীমার পর troubadours শিল্প 14th শতাব্দীর মধ্যে থেকে বঞ্চিত এবং অবশেষে ব্ল্যাক ডেথ ( 1348 ) এর সময় প্রায় হয়ে গেছে .


title: প্রেমমূলক গীতিক

text: প্রেমমূলক গীতিক গান গ্রন্থে সৌজন্য ও শিষ্ট ভালোবাসার থিম সঙ্গে প্রধানত মোকাবেলা . সর্বাধিক , অধ্যাত্মিক বুদ্ধিবৃত্তিক ও formulaic ছিল . অনেকে রসাত্মক বা অভদ্র ব্যঙ্গ ছিল . ওয়ার্কস তিনটি শৈলী গোষ্ঠীতে বিভক্ত করা যেতে পারে: trobar Leu (আলো) , রিক ( ধনী ) trobar , এবং trobar clus ( বন্ধ) . একইভাবে অনেক ঘরানার ছিল সবচেয়ে জনপ্রিয় Canso হচ্ছে , কিন্তু sirventes এবং tensos , পোস্ট - ধ্রুপদী যুগে বিশেষত জনপ্রিয় ছিল ইতালি এবং মহিলা troubadours মধ্যে , trobairitz .


title: প্রেমমূলক গীতিক

text: trobadors যেমন শব্দ " প্রেমমূলক গীতিক " প্রাচীনতম উল্লেখ Cercamon দ্বারা একটি 12th শতাব্দীর অক্সিটান টেক্সট পাওয়া যায় .


title: ২০১৮ এশিয়ান গেমস

text: ২০১৮ এশিয়ান গেমস এশিয়ার আঞ্চলিক বহু-ক্রীড়া প্রতিযোগিতা এশিয়ান গেমসের ১৮তম আসর যা ২০১৮ সালের ১৮ আগস্ট থেকে ২ সেপ্টেম্বর পর্যন্ত ইন্দোনেশিয়ার দুটি প্রধান শহর, রাজধানী জাকার্তা ও দক্ষিণ সুমাত্রা প্রদেশের রাজধানী পালেম্বংয়ে অনুষ্ঠিত হবে। এছাড়াও জাকার্তাকে ঘিরে রাখা দুটি প্রদেশ, ব্যান্টেন ও পশ্চিম জাভার ক্রীড়া মাঠসমুহ অতিরিক্ত মাঠ হিসাবে প্রস্তুত রাখা হবে। প্রতিযোগিতার মূল আয়োজক ছিল হ্যানয় ভিয়েতনাম, কিন্ত তাদের আর্থিক সংকটের কারণে তারা নাম প্রত্যাহার করে নেয়। ২০১৪ সালের ১৯ সেপ্টেম্বর এশিয়া অলিম্পিক কাউন্সিল এর নির্বাহী বোর্ডের সভায় ইন্দোনেশিয়াকে স্বাগতিক হিসাবে মনোনীত করা হয়। প্রতিযোগিতাটি মুলত ২০১৯ সালে আয়োজনের সিদ্ধান্ত ছিল কিন্ত ২০১৯ সালে ইন্দোনেশিয়ার রাষ্ট্রপতি নির্বাচনের জন্য ২০১৮ সালে আয়োজনের চূড়ান্ত সিদ্ধান্ত হয়।


title: ২০১৮ এশিয়ান গেমস

text: চীন সর্বোচ্চ পদক সংগ্রহ করে পদক তালিকার শীর্ষে অবস্থান করে, যা তারা ১০ বছর থেকে ধরে রেখেছে। কোরিয়া প্রথম স্বর্ণ পদক অর্জন করে মেয়েদের ক্যানোয়িংয়ের ঐতিহ্যবাহী ৫০০ মিটার নৌকা প্রতিযোগিতায়। ৩৭টি জাতীয় অলিম্পিক কমিটি সর্বনিম্ন ১টি করে পদক অর্জন করে, ২৯টি জাতীয় অলিম্পিক কমিটি ১টি করে স্বর্ণ পদক অর্জন করে এবং ৯টি জাতীয় অলিম্পিক কমিটি একটি পদকও অর্জন করতে পারেনি।


title: ২০১৮ এশিয়ান গেমস

text: The top ten ranked NOCs at these Games are listed below.


title: ফিরোজ খান নুন

text: স্যার মালিক ফিরোজ খান নুন, কেসিএসআই কেসিআইই ওএসটিজ (; ৭ মে ১৮৯৩ – ৯ ডিসেম্বর ১৯৭০) ছিলেন একজন পাকিস্তানি রাজনীতিবিদ। স্বাধীনতার পূর্বে ও পরে তিনি বেশ কিছু সরকারি পদে দায়িত্বপালন করেছেন। পাকিস্তান আন্দোলনে তিনি গুরুত্বপূর্ণ প্রধান ব্যক্তিত্ব।


title: ফিরোজ খান নুন

text: ফিরোজ খান নুন অক্সফোর্ড বিশ্ববিদ্যালয়ে শিক্ষালাভ করেছেন। ১৯৩৬ সাল থেকে ১৯৪১ সাল পর্যন্ত তিনি যুক্তরাজ্যে ভারতের হাই কমিশনার ছিলেন।


title: ফিরোজ খান নুন

text: ১৯৪১ থেকে ১৯৪৩ সাল পর্যন্ত তিনি ভাইসরয়ের কাউন্সিলে প্রতিরক্ষা বিষয়ক দায়িত্বপালন করেছেন। ভারতীয়দের মধ্যে তিনি সর্বপ্রথম এই পদ লাভ করেন। ১৯৪২ সালে তাকে পাঞ্জাবের প্রধানমন্ত্রী হিসেবে সিকান্দার হায়াত খানের সম্ভাব্য উত্তরসুরি হিসেবে ধরা হয়েছিল।


title: ফিরোজ খান নুন

text: ১৯৪৫ সালে তিনি লন্ডনে চার্চিলের যুদ্ধ মন্ত্রীসভায় ভারত সরকারের প্রতিনিধি হিসেবে আরকোট র‍্যামসেমি মুডালিয়ারের সাথে অংশ নিয়েছেন।


title: ফিরোজ খান নুন

text: ১৯৪৫ সালে তিনি সান ফ্রান্সিস্কো সম্মেলনে ভারতীয় প্রতিনিধিদলে অংশ নিয়েছিলেন।


title: ফিরোজ খান নুন

text: ১৯৪৭ সালে মুহাম্মদ আলি জিন্নাহর বিশেষ প্রতিনিধি হিসেবে তাকে কিছু মুসলিম রাষ্ট্রে প্রেরণ করা হয়। এটি ছিল পাকিস্তান সরকারের প্রেরণ করা প্রথম সরকারি মিশন। পাকিস্তানকে পরিচিত করা, এর প্রতিষ্ঠার কারণ ব্যাখ্যা, মুসলিম বিশ্বে সমর্থন আদায় এই মিশনের উদ্দেশ্য ছিল।


title: ফিরোজ খান নুন

text: ১৯৩৩ সালের নববর্ষ সম্মাননা তালিকায় ফিরোজ খান নুন নাইট উপাধিতে ভূষিত হন। পরবর্তীতে তিনি ১৯৩৭ সালের রাজ্যাভিষেক সম্মাননা তালিকায় কেসিআইই এবং ১৯৪১ সালের অক্টোবরে কেসিএসআই উপাধি লাভ করেন। ১৯৩২ সালে তিনি ভেনেরেবল অর্ডার অব সেইন্ট জনের সহযোগী অফিসার হিসেবে নিয়োগ পান।


title: ফিরোজ খান নুন

text: ফিরোজ খান নুন ১৯৫০ থেকে ১৯৫৩ সাল পর্যন্ত পূর্ব বাংলার গভর্নর হিসেবে দায়িত্বপালন করেছেন।


title: ফিরোজ খান নুন

text: ১৯৫৩ থেকে ১৯৫৬ সাল পর্যন্ত ফিরোজ খান নুন পাঞ্জাবের মুখ্যমন্ত্রী ছিলেন। এরপর ১৯৫৭ সালে তিনি পাকিস্তানের পররাষ্ট্রমন্ত্রী হন।


title: ফিরোজ খান নুন

text: ১৯৫৭ সালের ১৬ ডিসেম্বর তিনি পাকিস্তানের ৭ম প্রধানমন্ত্রী নির্বাচিত হন। ১৯৫৮ সালের ৭ অক্টোবর পর্যন্ত তিনি এই পদে ছিলেন। এরপর ইস্কান্দার মীর্জা সামরিক আইন জারি করেছিলেন।


title: ফিরোজ খান নুন

text: ফিরোজ খান পাঁচটি বই লিখেছেন। এরমধ্যে তার আত্মজীবনী "ফ্রম মেমরি" অন্যতম। তার স্ত্রী ভিকার উন নিসা নুন একজন খ্যাতনামা সমাজকর্মী ছিলেন এবং ঢাকার ভিকারুননিসা নূন স্কুল এন্ড কলেজ প্রতিষ্ঠায় তিনি ভূমিকা রেখেছেন।


title: ফিরোজ খান নুন

text: ফিরোজ খান নুন ১৯৭০ সালের ৭ ডিসেম্বর তার পৈতৃক নিবাস নুরপুর নুন গ্রামে মারা যান।


title: গ্রীষ্মবিহীন বর্ষ

text: ১৮১৬ খ্রিস্টাব্দকে গ্রীষ্মবিহীন বর্ষ (; দরিদ্র বছর, দ্য সামার দ্যাট নেভার ওয়াজ, ইয়ার দেয়ার ওয়াজ নো সামার এবং এইটিন হান্ড্রেড অ্যান্ড ফ্রোজ টু ডেথ নামেও পরিচিত) হিসেবে অভিহিত করা হয়, কারণ বেশকিছু জলবায়ুর অস্বাভাবিকতার কারণে বৈশ্বিক উষ্ণতা ০.৪ থেকে ০.৭°সে. (০.৭–১.৩ °ফা.) হ্রাস পায়। এর ফলে উত্তর গোলার্ধে ব্যাপক খাদ্য ঘাটতি সৃষ্টি হয়েছিল।


title: গ্রীষ্মবিহীন বর্ষ

text: তথ্যমতে, এ ব্যতিক্রমধর্মী ঘটনার কারণ হিসেবে ছিল পূর্বস্থিত আগ্নেয় শীতকাল, যা ইন্দোনেশিয়ার ১৮১৫ সালে মাউন্ট তাম্বোরায় অগ্ন্যুৎপাতের ফলে সৃষ্টি হয়। এটি ছিল ৫৩৫-৫৩৬ সালে চরম আবহাওয়াজনিত ঘটনাপুঞ্জির পরের ১,৩০০ বছরের মধ্যে সর্ববৃহৎ অগ্ন্যুৎপাত। পৃথিবী ইতোমধ্যেই চৌদ্দ শতকে শুরু হওয়া শতাব্দিদীর্ঘ বৈশ্বিক হিমায়নের মুখোমুখি হয়েছে। বর্তমানে ক্ষুদ্র বরফ যুগ হিসেবে পরিচিত এ ঘটনাটি ইতোমধ্যে ইউরোপের কৃষিখাতে অনেক ক্ষতির কারণ হয়ে দাঁড়িয়েছিল। ক্ষুদ্র বরফ যুগের বর্তমান থাকা হিমায়ন প্রক্রিয়াটি তাম্বোরার উদগীরণের ফলে পরবর্তী শতাব্দিগুলোতে আরো বেগবান হয়েছে।


title: মুহাম্মদ শাহাবউদ্দিন

text: বিচারপতি মুহাম্মদ শাহাবউদ্দিন (উর্দু: محمد شہاب الدین) (১৩ মে ১৮৯৫ - ১৩ এপ্রিল ১৯৭১) ছিলেন একজন পাকিস্তানি বিচারক। ১৮৯৫ সালের ১৩ মে তিনি মাদ্রাজের ইলোরে জন্মগ্রহণ করেন। মাদ্রাজ ক্রিশ্চিয়ান কলেজ থেকে তিনি কলা ও মাদ্রাজ ল কলেজ থেকে তিনি আইনে স্নাতক হন।


title: মুহাম্মদ শাহাবউদ্দিন

text: ১৯২১ সালে তিনি ভারতীয় সিভিল সার্ভিসে যোগ দেন। তাকে মাদ্রাজের সাব-কালেক্টর হিসেবে নিয়োগ দেয়া হয়। পরে তিনি জয়েন্ট ম্যাজিস্ট্রেট এবং জেলা ও সেশন জজ হিসেবে দায়িত্বপালন করেছেন। ১৯৪৩ সালে তিনি মাদ্রাজ উচ্চ আদালতে অতিরিক্ত বিচারক হিসেবে নিয়োগ পান। ১৯৪৫ সালের সেপ্টেম্বরে তিনি মাদ্রাজ উচ্চ আদালতের বিচারক হিসেবে স্থায়ী হন।


title: মুহাম্মদ শাহাবউদ্দিন

text: পাকিস্তান প্রতিষ্ঠার পর তিনি ঢাকা উচ্চ আদালতের বিচারক নিযুক্ত হন। ১৯৪৯-৫০ সালের ভারত-পাকিস্তান সীমান্ত বিরোধ ট্রাইবুনালে তিনি কাজ করেছেন। ১৯৫০ সালের ফেব্রুয়ারি তিনি ঢাকা উচ্চ আদালতের প্রধান বিচারপতি হিসেবে নিয়োগ পান। ১৯৫৩ সালে তিনি ফেডারেল আদালতের বিচারক হন। ১৯৫৪ সালের ২২ ডিসেম্বর থেকে ১৯৫৫ সালের ১৪ জুন তিনি পূর্ব বাংলার গভর্নর হিসেবে দায়িত্বপালন করেছেন। ১৯৫৫ সালে তিনি পাকিস্তানের প্রধান বিচারপতি হিসেবে নিয়োগ পান। এছাড়াও তিনি সংবিধান কমিশনেও দায়িত্বপালন করেছেন।


title: চণ্ডাল

text: চন্ডাল একটি সংস্কৃত শব্দ। যার অর্থ যে বা যে সম্প্রদায় মৃতদেহ সৎকারের কাজে নিয়োজিত। একটি নিম্নবর্ণের হিন্দু। প্রথাগতভাবে চন্ডালদের অস্পৃশ্য হিসেবে ধরা হয়।


title: চণ্ডাল

text: বর্ণ হচ্ছে প্রাচীন হিন্দু সমাজে প্রচলিত একটি সামাজিক বিভাজন ব্যবস্থা, যার উৎপত্তি বেদ। সবচেয়ে প্রাচীন সাহিত্যসূত্র হিসাবে বেদই হচ্ছে সমাজের বর্ণ ব্যবস্থার উৎস। মূলত ব্রাহ্মণীয় দৃষ্টিভঙ্গির উপর প্রতিষ্ঠিত বর্ণ মতবাদ কোন একটি বিশেষ উপলক্ষে সৃষ্টি করা হয়েছিল যা কার্যত অপরিবর্তিত রয়ে যায়। জাতিগত বিশুদ্ধতা বজায় রাখাই হল বর্ণভেদ ধারণার মূল বিষয়। জাতিগত ক্রোমউচ্চতা অনুযায়ী সমাজের সকল জাতিকে চারটি ভিন্ন ভিন্ন শ্রেনীতে ভাগ করা হয়েছে যথা- ব্রাহ্মন, ক্ষত্রিয়, বৈশ্য ও শুদ্র। ঋকবেদের সূক্তের ভাষ্য অনুযায়ী স্বয়ং ব্রহ্মাই চারটি বর্ণের সৃষ্টিকারী। ব্রহ্মার মুখ থেকে ব্রাহ্মনগণ সৃষ্ট হয়েছেন যাদের কাজ পূজা অর্চনা ও শিক্ষাদান। বহু থেকে সৃষ্ট হয়েছেন ক্ষত্রিয়গণ যাদের কাজ দেশরক্ষা ও রাজ্য পরিচালনা করা। ব্রহ্মার উরু থেকে সৃষ্টি করা হয়েছে বৈশ্যদের যাদের কাজ ব্যবসায় বাণিজ্য ও কৃষিকাজ। ব্রহ্মার পা থেকে সৃষ্টি করা হয়েছে শুদ্রদের যাদের কাজ বাকি তিন উচ্চ বংশীয়দের সেবা করা। এই চার বর্ণের বাইরে আরো একটি বর্ণ আছে। এই পঞ্চম ভাগটি হল চন্ডাল বা অস্পৃশ্য।


title: চণ্ডাল

text: চন্ডালদের সম্পর্কে দুইটি ধারণা প্রচলিত। একটি ধারণায় বলা হয় যে তারা মূল বসতির বাইরে অবস্থান করত। হয়ত তাদের সেখানে প্রবেশাধিকার ছিল না অথবা তারা খাদ্য সংগ্রহ বা অন্যান্য কারণে পৃথক স্থানে তাদের আবাস গড়ে তুলেছিল। তাদের ভাষা ইন্দো-আর্য ভাষাভাষীদের নিকট বোধগম্য ছিল না। তাদের পেশাকে অত্যান্ত নিচু কাজ হিসাবে গন্য করা হত যেমন, শিকার বা নলখাগড়ার মাদুর প্রস্তুত করা প্রভৃতি। অন্য ধারনায় বলা হয় যে, ইন্দো-গঙ্গা সমতলভূমির নগরীগুলো আকারে বৃদ্ধি পাওয়ায় কিছু প্রান্তিক জনগোষ্ঠী তৈরী হয় যাদেরকে পরবর্তিতে ভৃত্যশ্রেনীর কাজে নিয়োগ করা হয়। আজকাল চন্ডালদের বিভিন্ন পেশায় নিয়োগে কোন সামাজিক বাধা নেই।


title: চণ্ডাল

text: আধুনিক ভারতে চন্ডাল শব্দটি কোন কিছু নিন্দনীয়, নোংরা বা নীচ বুঝাতে ব্যবহৃত হয়।


title: চণ্ডাল

text: চন্ডালরা মূলত বৈঞ্চব মতালম্বী হিন্দু। তারা বানসুরা পূজা বা নদীর দেবতার পূজা, মনসা পূজা, মাটির দেবতার পূজা ইত্যাদি ধর্মীয় আচার পালন করে থাকে। চন্ডালদের মধ্যে ব্রাহ্মন আছে। তারা বর্ণ ব্রাহ্মন বা নিম্ন শ্রেণীর ব্রাহ্মন নামে পরিচিত। তারা চন্ডাল সমাজে পূজা পার্বন পরিচালনা করেন।


title: চণ্ডাল

text: উনিশ শতকের হিন্দু সন্ন্যাসী, স্বামী বিবেকানন্দ চন্ডালদের প্রতি অত্যন্ত সদয় ছিলেন। তিনি চাইতেন চন্ডালরা ব্রাহ্মণদের মর্যাদায় উন্নীত হোক।


title: সেভিয়া ফুটবল ক্লাব

text: সেভিয়া এফ.সি. বা সেভিয়া ফুটবল ক্লাব হলো স্পেনের আন্দালুসিয়া প্রদেশের ফুটবল ক্লাব।


title: অনুজা পাতিল

text: অণুজা পাতিল (জন্ম: ২৮ জুন, ১৯৯২) মহারাষ্ট্রের কোলাপুর এলাকায় জন্মগ্রহণকারী বিশিষ্ট ভারতীয় প্রমিলা ক্রিকেটার। ভারত মহিলা ক্রিকেট দলের অন্যতম সদস্য তিনি। ভারতের পক্ষে টুয়েন্টি২০ আন্তর্জাতিকে অংশগ্রহণসহ ২০০৯ সাল থেকে মহারাষ্ট্রের প্রতিনিধিত্ব করছেন। দলে তিনি মূলতঃ ডানহাতে ব্যাটিংয়ের পাশাপাশি ডানহাতে অফ ব্রেক বোলিং করেন তিনি।


title: অনুজা পাতিল

text: ২৯ সেপ্টেম্বর, ২০১২ তারিখে গালেতে অনুষ্ঠিত টুয়েন্টি২০ আন্তর্জাতিকে ইংল্যান্ডের বিপক্ষে তার অভিষেক ঘটে। ৫ জানুয়ারি, ২০১৬ তারিখে বিসিসিআই কর্তৃপক্ষ বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের তালিকা প্রকাশ করে। এতে তিনিও অন্যতম সদস্য মনোনীত হন।


title: ২০২২ এশিয়ান গেমস

text: ২০২২ এশিয়ান গেমস (), হল এশিয়ার বহু -ক্রীড়া প্রতিযোগিতা এশিয়ান গেমসের ১৯তম আসর যা আনুষ্ঠানিকভাবে ১৯শ এশিয়াড নামে পরিচিত। প্রতিযোগিতাটি ২০২২ সালে ১০ সেপ্টেম্বর - ২৫ সেপ্টেম্বর চীনের হাংঝোতে অনুষ্ঠিত হবে। হাংঝো চীনের তৃতীয় শহর যেখানে এশিয়ান গেমস অনুষ্ঠিত হতে যাচ্ছে, এর আগে ১৯৯০ এশিয়ান গেমস বেইজিংয়ে এবং ২০১০ এশিয়ান গেমস গুয়াংঝোতে অনুষ্ঠিত হয়েছিল।


title: মায়াবন্দর

text: মায়াবন্দর ভারতীয় অধিরাজ্যের কেন্দ্রশাসিত অঞ্চল আন্দামান ও নিকোবর দ্বীপপুঞ্জের; উত্তর ও মধ্য আন্দামান জেলার উত্তরাংশে অবস্থিত একটি শহর যা উক্ত জেলার সদর শহরও বটে।


title: মায়াবন্দর

text: ২০১১ অদম শুমারি অনসারে মায়াবন্দরের জনসংখ্যা প্রয় ১ লাখ ৫ হাজার। এবং এখানকার সাক্ষরতা হার ৮৪.২৫% যা ভারতের গড় সাক্ষরতার চাইতে বেশী।


title: মায়াবন্দর

text: মায়াবন্দর ১২.৯৩ ডিগ্রি উত্তর অক্ষাংশ ও ৯২.৯৩ ডিগ্রি পূর্ব দ্রাঘিমাংশে অবস্থিত। এই শহরটি পোর্ট ব্লেয়ারের সথে আন্দামান ট্রাঙ্ক রোড দ্বারা (২৪২ কিমি) এবং জলপথ (১৩৬ কিমি) দ্বারা সংযুক্ত।


title: ডেন ফন নাইকার্ক

text: ডেন ফন নাইকার্ক (; জন্ম: ১৪ মে, ১৯৯৩) প্রিটোরিয়ায় জন্মগ্রহণকারী বিশিষ্ট দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা মহিলা ক্রিকেট দলের অন্যতম সদস্য তিনি। দক্ষিণ আফ্রিকা দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি লেগ স্পিন বোলিং করেন তিনি।


title: ডেন ফন নাইকার্ক

text: প্রিটোরীয় নাইকার্ক সেঞ্চুরিয়ন হাই স্কুলে অধ্যয়ন করেন। ঘরোয়া ক্রিকেটে হাইভেল্ড ওম্যান এবং নর্দার্নস ওম্যানের পক্ষে খেলেন। এরফলে অস্ট্রেলিয়ায় অনুষ্ঠিত ২০০৯ সালের মহিলা ক্রিকেট বিশ্বকাপে দক্ষিণ আফ্রিকা জাতীয় মহিলা ক্রিকেট দলের সদস্যরূপে মনোনীত হন। এরপর থেকেই দলের নিয়মিত সদস্যের মর্যাদা পান। ২০১৩ সালের বিশ্বকাপসহ ২০০৯, ২০১০, ২০১২ ও ২০১৪ সালের আইসিসি বিশ্ব মহিলা টুয়েন্টি২০ প্রতিযোগিতায় অংশ নেন।


title: ডেন ফন নাইকার্ক

text: নিউক্যাসলে অনুষ্ঠিত ২০১০ সালের ক্রিকেট বিশ্বকাপে মাত্র ১৫ বছর বয়সে লেগ স্পিনার হিসেবে অংশগ্রহণ করেন। সিডনিতে অনুষ্ঠিত নিজস্ব দ্বিতীয় খেলায় ৩/১১ পান। এরফলে শ্রীলঙ্কাকে পরাজিত করার মাধ্যমে দক্ষিণ আফ্রিকা প্রতিযোগিতায় সপ্তম স্থান দখল করে। কিন্তু, সাম্প্রতিককালে তিনি অল-রাউন্ডার হিসেবে নিজেকে গড়ে তুলেছেন ও টি২০ খেলায় উদ্বোধনী ব্যাটসম্যান হিসেবে মাঠে নামছেন। জানুয়ারি, ২০১৩ সালে প্রথম দক্ষিণ আফ্রিকান মহিলা হিসেবে একদিনের আন্তর্জাতিকে হ্যাট্রিক করার গৌরব অর্জন করেন। ঐ খেলায় তিনি ওয়েস্ট ইন্ডিজের বিপক্ষে তিনি ৫/২৮ লাভ করেন। এক মাস পর নিজের প্রথম অর্ধ-শতক করেন। বিশ্বকাপে পাকিস্তানের বিপক্ষে অপরাজিত ৫৫* রান তোলেন। ঐ খেলায় মারিজান কাপের সঙ্গে ৬ষ্ঠ উইকেট জুটিতে ১২৮ রান তোলেন দক্ষিণ আফ্রিকান রেকর্ড।


title: ডেন ফন নাইকার্ক

text: জানুয়ারি, ২০১৪ সালে পাকিস্তানের বিপক্ষে দ্বিতীয়বারের মতো পাঁচ উইকেট পান ৫/১৭। এরফলে প্রথম দক্ষিণ আফ্রিকান হিসেবে ওডিআইয়ে দুইবার পাঁচ উইকেট লাভ করেন। ঐ বছর শেষে মহিলাদের টুয়েন্টি২০ বিশ্বকাপে একই দলের বিপক্ষে অপরাজিত ৯০* রান তোলেন যা দক্ষিণ আফ্রিকার টুয়েন্টি২০ আন্তর্জাতিকের ইতিহাসে দ্বিতীয় সর্বোচ্চ। এ সময় লিজেল লি’র সাথে মহিলাদের টুয়েন্টি২০-এর ইতিহাসে দ্বিতীয় সর্বোচ্চ অপরাজিত ১৬৩ রানের জুটি করেছিলেন।


title: ডাক সূচক সংখ্যা

text:
ডাক সূচক সংখ্যা হচ্ছে ভারতীয় ডাক ব্যাবস্থার সূচকীকরণ সংখ্যা যার মাধ্যমে ভারতের কোন একটি নির্দিষ্ট ডাকঘরের ঠিকানা বোঝায়। ভারতীয় ডাকব্যবস্থায় সূচক সংখ্যাগুলি ছয় সংখ্যা বিশিষ্ট হয়ে থাকে।
ভারতে ১৫ অগস্ট ১৯৭২ সালে ডাক সূচক সংখ্যার উৎপত্তি হয়। এই ব্যবস্থা প্রবর্তনের মূল উদ্দেশ্য এক স্থান থেকে আরেক স্থানে সহজ ও নির্ভুল ঠিকানায় বার্তাদি পৌছানো।.


title: ডাক সূচক সংখ্যা

text: ভারতে ৮টা অসামরিক ও ১টা সামরিক পিনকোড অঞ্চল আছে। পিনকোডের প্রথম সংখ্যাটি এই ৯টা অঞ্চলের কোন অঞ্চলে ঠিকনাটি অবস্থিত তা বোঝায়। দ্বিতীয় সংখ্যাটি মুখ্য অঞ্চলের উপ-অঞ্চলের অবস্থিতি দেখায়। তৃতীয় সংখ্যাটি ডাক-জেলার অবস্থান ও শেষের তিনটা সংখ্যা বিশেষ একটা ডাকঘর সূচায়।


title: ডাক সূচক সংখ্যা

text: ডাক টিকিট


title: ফ্র্যাডেরিক চালমার্স বোর্ন

text: স্যার ফ্রেডেরিক চালমার্স বোর্ন (১২ আগস্ট ১৮৯১ – ৩ নভেম্বর ১৯৭৭) ছিলেন ব্রিটিশ ভারতের একজন ইংরেজ প্রশাসক। ১৯৪৭ সাল পর্যন্ত তিনি ব্রিটিশ ভারতে দায়িত্বপালন করেছেন। পাকিস্তানের স্বাধীনতার পর ১৯৫০ সাল পর্যন্ত তিনি পাকিস্তান অধিরাজ্যে দায়িত্বপালন করেন।


title: ফ্র্যাডেরিক চালমার্স বোর্ন

text: তার পিতা ফ্র্যাডেরিক স্যামুয়েল অগাস্টাস বোর্ন চীনে ব্রিটিশ কনসুলার কর্মকর্তা হিসেবে কাজ করেছেন এবং পরে চীন ও জাপানের ব্রিটিশ সুপ্রিম কোর্টের বিচারক হন। চালমার্স বোর্ন ১৯১০ সালে ব্রিটিশ সেনাবাহিনীতে কমিশন লাভ করেন। তিনি কুইন্স ওন রয়েল ওয়েস্ট কেন্ট রেজিমেন্টে দায়িত্বপালন করেছেন। ১৯২০ সালে তিনি ভারতীয় সিভিল সার্ভিসে যোগ দেন। ১৯৩৭ থেকে ১৯৪৫ সালের মধ্যে লাহোর ও পাঞ্জাবের প্রশাসনে তিনি বিভিন্ন দায়িত্বপূর্ণ পদে নিযুক্ত ছিলেন। ১৯৪৫ সালের মে থেকে অক্টোবর পর্যন্ত তিনি কেন্দ্রীয় প্রদেশ ও বেরারের ভারপ্রাপ্ত গভর্নর ছিলেন। ১৯৪৬ সালে তিনি আসামের ভারপ্রাপ্ত গভর্নর হন। একই বছর তিনি কেন্দ্রীয় প্রদেশ ও বেরারের গভর্নর হন। তিনি এই প্রদেশের শেষ গভর্নর ছিলেন। ভারত স্বাধীন হওয়ার পূর্ব পর্যন্ত তিনি এই পদে ছিলেন। এরপর তিনি পূর্ব বাংলার গভর্নর হন। ১৯৫০ সালের ৫ এপ্রিল পর্যন্ত তিনি পূর্ব বাংলার গভর্নর পদে ছিলেন।


title: ঋষি চন্দ

text: ঋষি চন্দ () ভারতের বাংলা চলচ্চিত্রের একজন গায়ক এবং সংগীত পরিচালক।


title: মনিরুল হক সাক্কু

text: মনিরুল হক সাক্কু () বাংলাদেশের রাজনৈতিক ব্যক্তিত্ব। তিনি কুমিল্লার প্রথম সিটি কর্পোরেশনের মেয়র।তিনি কুমিল্লায় জন্মগ্রহন করেন।


title: বোঝেনা সে বোঝেনা (২০১৫-এর চলচ্চিত্র)

text: বোঝেনা সে বোঝেনা একটি বাংলাদেশী চলচ্চিত্র। চিত্রনাট্য, পরিচালনা ও  প্রযোজনা করেছেন মনতাজুর রহমান আকবর। এটির প্রযোজনা ও পরিবেশনায় আছে নয়ন-আপন প্রডাকশন। এই ছবির মাধমে আকাশ খানের অভিষেক হয়। ছবিটি ২০১৫ সালে ৮ মে মুক্তি পায়।


title: বোঝেনা সে বোঝেনা (২০১৫-এর চলচ্চিত্র)

text: সিনেমার গল্পে দুটি অভিজাত পরিবারকে দেখানো হয়েছে। একটি মির্জা ও অন্যটি চৌধুরী পরিবার। আঁচল মির্জা পরিবারের মেয়ে। তার তিন ভাইয়ের আদরের ছোট বোন তিনি। অন্যদিকে চৌধুরীর পরিবারের ছেলে কাবিলা তাকে পছন্দ করেন। এ নিয়ে দুই পরিবারের মধ্যে শুরু হয় দ্বন্দ্ব। এ পরিস্থিতিতে আদরের ছোট বোনকে নিয়ে ভাইয়েরা চলে যান এক গ্রামে। সেখানে গ্রামের ছেলে আকাশের সঙ্গে আঁচলের প্রেমের সম্পর্ক  তৈরি হয়। তারপর গল্প মোর নেয় অন্য দিকে।


title: সানজামুল ইসলাম

text: সানজামুল ইসলাম (জন্ম: ১৭ জানুয়ারি ১৯৯০) বাংলাদেশের একজন প্রথম-শ্রেণী এবং লিস্ট এ ক্রিকেটার। বিপিএল ২০১৫ তে তিনি কুমিল্লা ভিক্টোরিয়ানস এর হয়ে খেলেন। তিনি রাজশাহীতে জন্মগ্রহণ করেন।


title: আগে যদি জানতাম তুই হবি পর

text: আগে যদি জানতাম তুই হবি পর বাংলাদেশি রোমান্টিক অ্যাকশন চলচ্চিত্র। এটি পরিচালনা করেছেন মনতাজুর রহমান আকবর। প্রযোজনা ও পরিবেশনা করেছে স্টারপ্লাস। অভিনয় করেছেন রফিক নটবর, পুষ্পিতা, অভি, আরিয়ান শাহ, মিজু আহমেদ, প্রবীর মিত্র।  ছবিটি ২৯ আগস্ট ২০১৪ সালে মুক্তি পায়।  ছবিটি বক্স অফিসে ফ্লপ হয়।


title: আগে যদি জানতাম তুই হবি পর

text: গ্রামের পটভূমিতে তিন তরুণ-তরুণীর প্রেমময় জীবনের পাওয়া না পাওয়ার হিসাব-নিকাশের সম্মিলন হচ্ছে এই ছবি।


title: শীতকালীন এশিয়ান গেমস

text: শীতকালীন এশিয়ান গেমস হল একটি শীতকালীন বহু-ক্রীড়া প্রতিযোগিতা যা এশিয়া অলিম্পিক কাউন্সিলের সদস্যদের নিয়ে প্রতি চার বছর পরপর অনুষ্ঠিত হয়। এশিয়ান গেমসের শীতকালীন সংস্করণের কথা প্রথম চিন্তা করে জাপানি অলিম্পিক কমিটি ১৯৮২ সালে। তাদের প্রচেষ্টা যখন চালু হয়, তখন তাদেরকেই প্রথম আসর আয়োজনের দায়িত্ব দেওয়া হয় যা ১৯৮৬ সালে সাপ্পোরোতে অনুষ্ঠিত হয়। ১৯৭২ শীতকালীন অলিম্পিকের স্বাগতিক শহর হিসাবে সাপ্পোরোর পূর্ব অভিজ্ঞতা ও অবকাঠামোর জন্য সাপ্পোরোকে স্বাগতিক মনোনীত করা হয়।


title: শীতকালীন এশিয়ান গেমস

text: শীতকালীন এশিয়ান গেমসের প্রথম আসরে এশিয়া অলিম্পিক কাউন্সিলের মাত্র সাতটি সদস্য দেশ অংশগ্রহন করে, শীতকালীন এশিয়াডে প্রতিযোগিতামুলক দেশের সংখ্যা পর্বতীতে ধীরে ধীরে বেরেছে। চীনের চ্যাংচুনে অনুষ্ঠিত ২০০৭ শীতকালীন এশিয়ান গেমসে ৪৫টি সদস্য দেশের মধ্যে ২৭টি অংশগ্রহন করে, যা এ পর্যন্ত শীতকালীন এশিয়াডের সর্বোচ্চ সংখ্যক অংশগ্রহন এবং যাতে শীতকালিন এশিয়াডের ইতিহাসে প্রথমবারের মত ৪৫টি দেশ তাদের প্রতিনিধি পাঠিয়েছিল।


title: শীতকালীন এশিয়ান গেমস

text: যদিও ২০০৯ সালে লেবাননে গেমসে বিবেচনা করা হয়েছিল, কিন্তু শেষ পর্যন্ত এটি স্থান পায়নি।


title: শীতকালীন এশিয়ান গেমস

text: ১৯৮৬ থেকে ২০১৭ পর্যন্ত ৮টি আসরে এশিয়া অলিম্পিক কাউন্সিলের ৪৫টি সদস্য এনওসির মধ্যে ৩২টি নিয়মিত ও অনিয়মিতভাবে শীতকালীন গেমসে অংশগ্রহণ করেছে।


title: ক্রিস ওল্ড

text: ক্রিস্টোফার মিডলটন ওল্ড (; জন্ম: ২২ ডিসেম্বর, ১৯৪৮) ইয়র্কশায়ারের মিডলসবোরা এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে ১৯৭২ থেকে ১৯৮১ সাল পর্যন্ত টেস্ট ও একদিনের আন্তর্জাতিকে অংশ নিয়েছিলেন। দলে তিনি মূলতঃ ডানহাতি ফাস্ট মিডিয়াম বোলার হিসেবে অংশ নিয়েছেন ‘চিলি’ ডাকনামে পরিচিত ক্রিস ওল্ড। এছাড়াও বামহাতে নিচের সারিতে ব্যাটিংয়ে দক্ষতা দেখিয়েছেন তিনি। ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেন তিনি।


title: ক্রিস ওল্ড

text: তিন ভাইয়ের মধ্যে তিনি সর্বকনিষ্ঠ ছিলেন। স্কুল ক্রিকেটে বামহাতি ব্যাটসম্যানরূপে মিডলসবোরা, ডারহাম ও ইংল্যান্ড স্কুলসের পক্ষে খেলেন। ১৯৬২ সালে বড় দুই ভাই - অ্যালান ও ম্যালকমের পদাঙ্ক অনুসরণ করে ইয়র্কশায়ারে যোগ দেন। আগস্ট, ১৯৬৪ সালে গ্রিমসবিতে লিঙ্কনশায়ারের বিপক্ষে ১৫ বছর বয়সে ইয়র্কশায়ার দ্বিতীয় একাদশের সদস্যরূপে তাঁর অভিষেক ঘটে। প্রথম ইনিংসে ২৬ ও দ্বিতীয় ইনিংসে অপরাজিত ৮* রান তোলেন তিনি। কিন্তু আবাসিক কোচ আর্থার মিচেলের অনুপ্রেরণায় নিজের বোলিং উত্তরণ ঘটান তিনি। প্রতিশ্রুতিশীল ব্যাটসম্যান হিসেবে ১৯৬৬ সালে ১৭ বছর বয়সী ওল্ড হ্যাম্পশায়ারের বিপক্ষে ইয়র্কশায়ারের প্রথম দলের সদস্যরূপে মাঠে নামেন ও ৩ রান তোলেন এবং ৩ ওভারে ৮ রান দেন।


title: ক্রিস ওল্ড

text: ১৯৬৯ থেকে ১৯৮৩ মেয়াদে ইয়র্কশায়ারের প্রধান খেলোয়াড় ছিলেন তিনি। তবে খেলোয়াড়ী জীবন শেষ করেন ওয়ারউইকশায়ারের প্রতিনিধিত্ব করে।


title: ক্রিস ওল্ড

text: টেস্টে তিনি ইংল্যান্ডের পক্ষে ১৪৩ উইকেট পেয়েছেন। ডিসেম্বর, ১৯৭২ সালে কলকাতায় স্বাগতিক ভারতের বিপক্ষে সিরিজের দ্বিতীয় টেস্টে তাঁর অভিষেক ঘটে। ব্যাটিং প্রতিভা সুনীল গাভাস্কারকে ডেরেক আন্ডারউডের কাছে কট দিয়ে তিনি তাঁর প্রথম উইকেট লাভ করেছিলেন। খেলায় তিনি স্মরণীয় অল-রাউন্ড নৈপুণ্য প্রদর্শন করেন ৩৩ ও অপরাজিত ১৭* এবং ২/৭২ ও ৪/৪৩। তাস্বত্ত্বেও তাঁর দল ভারতের কাছে মাত্র ২৮ রানে পরাজিত হয়েছিল। জুন, ১৯৭৮ সালে এজবাস্টনে সফরকারী পাকিস্তানের বিপক্ষে টেস্টের প্রথম দিনে পাঁচ বলে ৪ উইকেট পান। তন্মধ্যে, তৃতীয় বলটি নো-বল ঘোষিত হয়। এরফলে ১৯২৯-৩০ মৌসুমে ক্রাইস্টচার্চের ল্যাঙ্কাস্টার পার্কে মরিস অলমের টেস্ট অভিষেকে গড়া রেকর্ডের সমকক্ষ হন। ১৯৭৪ সালে অজিত ওয়াড়েকরের নেতৃত্বে ভারত দল স্বাগতিক ইংল্যান্ডের কাছে ৩-০ সিরিজে পরাজিত হয়। দ্বিতীয় টেস্টের দ্বিতীয় ইনিংসে ওল্ড ৫/২১ এবং আর্নল্ড ৪/১৯ নিলে ভারত দল তাদের টেস্ট ক্রিকেটের ইতিহাসে সর্বনিম্ন ৪২ রানে অল-আউট হয়েছিল। ১৯৮১ সালের অ্যাশেজ সিরিজের হেডিংলি টেস্টে প্রয়োজনীয় রান তুলে দলের জয়লাভে প্রভূতঃ সহায়তা করেন।


title: ক্রিস ওল্ড

text: একমাত্র ইংরেজ ক্রিকেটার হিসেবে ১৯৭৭ সালে মেলবোর্নে ও ১৯৮০ সালে লর্ডসে গ্রেগ চ্যাপেল, ডেনিস লিলি ও রডনি মার্শের সাথে শতবার্ষিকী টেস্টে অংশগ্রহণ করেছিলেন।


title: ক্রিস ওল্ড

text: টনি গ্রেগের আমন্ত্রণে ও কেরি প্যাকারের পরিচালনাধীন বিদ্রোহী বিশ্ব সিরিজ ক্রিকেটে শুরুতে প্রত্যাখ্যান করলেও পরবর্তীকালে দক্ষিণ আফ্রিকায় যান। এরফলে ১৯৮২ সালে তিন বছরের জন্য আন্তর্জাতিক ক্রিকেট থেকে তাঁকে নিষেধাজ্ঞা প্রদান করার ফলে টেস্ট জীবনের সমাপ্তি ঘটে।


title: ক্রিস ওল্ড

text: খেলোয়াড়ী জীবন থেকে অবসর নেয়ার পর কয়েক বছর পর ২০০২ সালে দ্বিতীয় পত্নী লেতিতিয়াকে নিয়ে ‘ক্লিপার ফিশ রেস্টুরেন্ট’ প্রতিষ্ঠা করেন। ২০১২ সালে গণমাধ্যমে জানা যায়, ২০০৯ সালে গভীর অর্থনৈতিক সঙ্কটে পতিত হবার প্রেক্ষিতে রেস্টুরেন্টটি বিক্রি করতে বাধ্য হয়েছিলেন। ফলমাউথে স্থানীয় ক্রিকেট ক্লাবকে কোচিং করাচ্ছেন তিনি।


title: ক্রিস ওল্ড

text: তাঁর ভাই অ্যালান ওল্ড ১৯৬৯ সালে একটি প্রথম-শ্রেণীর ক্রিকেটে ওয়ারউইকশায়ারের পক্ষে খেলেন ও ইংল্যান্ডের রাগবি ইউনিয়নের পক্ষে আন্তর্জাতিক খেলায় অংশ নিয়েছিলেন। এছাড়াও, তিনি ১৯৭০-এর দশকে মাইনর কাউন্টিজ ক্রিকেটে ডারহামের পক্ষে খেলেছেন।


title: মানব লিঙ্গানুপাত

text: মানব লিঙ্গানুপাত বলতে নির্দিষ্ট কোনএক ভৌগোলিক এলাকার নারী জনসংখ্যা ও পুরুষ জনসংখ্যার অনুপাত কে বঝায়।


title: ধোপা

text: ধোপা ইংরেজি Fuller বা Washarman। কাপড় ধোয়া বা ইস্ত্রি করার কাজে নিয়োজিত বিশেষ শ্রেনী পেশার মানুষ। প্রাচীন হিন্দু সমাজে রজক নামের এক শ্রেনীর নিম্ন বর্ণের হিন্দু এই পেশায় নিয়োজিত ছিল। সেই সময় সাধারনত উচ্চ বর্ণ বা ধনাঢ্য পরিবারের সদস্যদের পরিধেয় বস্ত্র পরিষ্কার করে তারা জীবিকা নির্বাহ করতেন। ক্রমে সমাজের অন্যান্য বিত্তের মানুষেরা ধোপার সেবা গ্রহণ করতে শুরু করে। অধিকাংশ হিন্দু ধর্মাবলম্বী ধোপারা বৈষ্ণব মতাদর্শে বিশ্বাসী।


title: ধোপা

text: সাধারনত: সাবান, সোডা, ব্লিচিং পাউডার ইত্যাদি রাসায়নিক পদার্থ ব্যবহার করে গরম পানিতে কাপড় সিদ্ধ করে পরিষ্কার করা হয়। পরিষ্কার পানিতে ধুয়ে নেয়ার আগে প্রয়োজনে একটি সিমেন্ট দ্বারা বাধান স্থান অথবা কাঠের উপরে কাপড় আছড়ান হয়। সূতী ইত্যাদি কাপড়ে প্রয়োজনে ভাতের মার বা স্টার্চ ব্যবহার করা হয়। সব শেষে ক্রেতার চাহিদা মতো ধোয়া কাপড় ইস্ত্রিও করা হয়। কাপড়েরর সাদা ও উজ্জ্বল রং নিশ্চিত করার জন্য নীল ব্যবহার করা হয়।


title: ধোপা

text: একসময়ে ধোপারা বাড়ি বাড়ি গিয়ে কাপড় সংগ্রহ করত। ধোয়া ও শুকানোর পর সেই কাপড়গুলো আবার পৌছে দিত। আধুনিক সমাজে পাড়া মহল্লায় ধোপার দোকান বা লন্ড্রি শপ গড়ে উঠেছে যেখানে ক্রেতা নিজেই তাদের কাপড় পৌছে দেন এবং সংগ্রহ করেন।


title: ধোপা

text: ঢাকায় পর্তুগিজরা প্রথম কাপড় ইস্ত্রির ধারনাটি প্রচলন করে। ‘ইস্ত্রি’ শব্দটির উৎসও পর্তুগিজ ভাষা। ধারনা করা হয় যে গাউছিয়া মার্কেটের নিচ তলায় লিফা চাইনিজ ড্রাই ক্লিনার্স নামের দোকানটি ঢাকার সবচেয়ে প্রাচীন ধোপার দোকান। একসময়ে মুসলমানদের এই পেশায় বড় একটা দেখা যেত না। ১৯৪৭ সালে ভারত পাকিস্তান বিভাজনের সময়ে অনেক হিন্দু ধোপা পূর্ব বাংলা ছেড়ে চলে গেলে মুসলমানরা এই পেশায় ধীরে ধীরে প্রবেশ করে। একসময়ে বকল্যান্ড ব্রীজে বুড়িগঙ্গার ধারে সারিবদ্ধভাবে ধোপাদের কাপড় ধোয়ারদৃশ্য চোখে পড়ত। সেই সময়ে ঢাকার কর্পোরেশনে আইন করা হয়েছিল যেন ধোপা‌দের জন্য পৃথক ঘাটের ব্যবস্থা করা হয় এবং তাদের পেশার লাইসেন্স প্রদান করা হয়।


title: ২০১৭ শীতকালীন এশিয়ান গেমস

text: ২০১৭ শীতকালীন এশিয়ান গেমস হল এশিয়া অলিম্পিক কাউন্সিল কর্তৃক আয়োজিত এশিয়ার শীতকালীন বহু-ক্রীড়া প্রতিযোগিতা শীতকালীন এশিয়ান গেমসের ৮ম আসর যা ২০১৭ সালের ১৯ - ২৬ ফেব্রুয়ারি জাপানের সাপ্পোরোতে অনুষ্ঠিত হয়। প্রতিযোগিতাটি মুলত ২০১৫ সালে হওয়ার কথা ছিল কিন্তু ৩ জুলাই ২০০৯ সালে সিঙ্গাপুরে এশিয়া অলিম্পিক কাউন্সিলের সাধারণ সভায় শীতকালীন অলিম্পিকের এক বছর আগে আয়োজনের সিদ্ধান্ত হলে তা পিছিয়ে ২০১৭ সালের জন্য নির্ধারিত হয়। ১৯ ফেব্রুয়ারি উদ্বোধনী অনুষ্ঠানের মাধ্যমে প্রতিযোগিতার শুরু হয় (যদিও কার্লিং ও হকি প্রতিযোগিতা আগের দিন শুরু হয়েছিল) এবং ২৬ ফেব্রুয়ারি সমাপনী অনুষ্ঠানের মাধ্যমে প্রতিযোগিতা শেষ হয়।


title: ২০১৭ শীতকালীন এশিয়ান গেমস

text: ২০১১ সালের ৩১ জানুয়ারি সাপ্পোরো ও ওবিহিরো শহরকে স্বাগতিক ঘোষণা করা হয়। জাপানি অলিম্পিক কমিটির সভাপতি তসুনেকাজু তাকেদা স্বাগতিকের চুক্তিপত্রে সই করেন। এটি সাপ্পোরেতে অনুষ্ঠিত শীতকালীন এশিয়ান গেমসের তৃতীয় আসর এবং জাপানে অনুষ্ঠিত চতুর্থ আসর। সাপ্পোরোতে ১৯৮৬ ও ১৯৯০ সালের শীতকালীন এশিয়ান গেমস অনুষ্ঠিত হয়েছিল। পূর্বে এ শহরে প্রথম শীতকালীন এশিয়ান গেমস ও ১৯৭২ শীতকালীন অলিম্পিক এবং ১৯৯১ শীতকালীন ইউনিভার্সাড আয়োজন করেছিল।


title: ২০১৭ শীতকালীন এশিয়ান গেমস

text: ৩১ জানুয়ারি ২০১১ সালে সাপ্পোরোকে স্বাগতিক হিসাবে ঘোষণা দেওয়া হয়। ২০১১ শীতকালীন এশিয়ান গেমস চলাকালে কাজাখিস্তানের আস্তানায় এশিয়া অলিম্পিক কাউন্সিলের সাধারণ সভায় এ সিদ্ধান্ত নেওয়া হয়। ২০১১ সালের ১৫ জানুয়ারি মেয়র ফুমিও উদা কর্তৃক দরপত্র আহ্বান করা হলে, সাপ্পোরো ছাড়া আর কোন দরপত্র জমা পরেনি। এর সর্বমোট ব্যয় ৩.৫ বিলিয়ন জাপানি ইয়েন নির্ধারণ করা হয়েছে।


title: ২০১৭ শীতকালীন এশিয়ান গেমস

text: ১৯ ফেব্রুয়ারি সাপ্পোরো ডমে ২০১৭ শীতকালী এশিয়াডের উদ্বোধনী অনুষ্ঠানের আয়োজন করা হয়েছিল। অনু্ষ্ঠানে জাপানি পপ ব্যান্ড দল ড্রিম কাম ট্রু পারফর্ম করে। অনুষ্ঠানে অংশগ্রহনকারী দেশগুলোর ঐতিহ্যবাহী প্যারেড ও কুলড্রন আলোকসজ্জা অন্তর্ভূক্ত ছিল।


title: ২০১৭ শীতকালীন এশিয়ান গেমস

text: ২৬ ফেব্রুয়ারি মাকোমানাই আইস অ্যারিনাতে সমাপনী অনুষ্ঠান অনুষ্ঠিত হয়। এদিন পুরুষদের মুক্ত ফিগার স্কেটিংয়ের সমপানী খেলা ছিল। সমপানী অনুষ্ঠানে প্রতিযোগিতায় অংশগ্রহনকারী কিছু ফিগার স্কেটার প্রদর্শনী প্রদর্শন করে।


title: ২০১৭ শীতকালীন এশিয়ান গেমস

text: ১১টি শীতকালীন ক্রীড়ার ৬৪টি বিভাগে ২০১৭ শীতকালীন এশিয়ান গেমসের আয়োজন করা হয়। স্কেটিং ক্রীড়ার তিনটি বিভাগ ছিল- ফিগার স্কেটিং, স্পীড স্কেটিং ও শট ট্রাক স্পীড স্কেটিং। স্কিইংয়ের পাচঁটি বিভাগ ছিল- আলপাইন, ক্রস-কান্ট্রি, ফ্রি স্টাইল, স্কী জাম্পীং ও স্নোবোর্ডিং। অন্য তিনটি ক্রীড়া হল- বায়াথলন, কার্লিং ও আইস হকি। ববস্লেইসের দুটি বিভাগ স্কেলেটন, লিউজ ও নরডিক কম্বাইন্ড (সকল অলিম্পিক বিভাগ) শীতকালীন এশিয়াডে আয়োজনের জন্য নির্ধারিত হয়নি, শুধুমাত্র ব্যান্ডি ছাড়া, যা ২০১১ গেমসে ছিল।


title: ২০১৭ শীতকালীন এশিয়ান গেমস

text: "বন্ধনীর সংখ্যা প্রত্যেক ক্রীড়া প্রতিযোগিতার পদক সংখ্যা নির্দেশ করে।"


title: ২০১৭ শীতকালীন এশিয়ান গেমস

text: ওসেনীয়ার আমন্ত্রিত দুটি জাতীয় অলিম্পিক কমিটি (অস্ট্রেলিয়া ও নিউজিল্যান্ড) সহ মোট ৩২টি জাতীয় অলিম্পিক কমিটি ২০১৭ গেমসে অংশগ্রহন করে। এবারে ইন্দোনেশীয়া, শ্রীলঙ্কা, পূর্ব তিমুর, তুর্কমেনিস্তান ও ভিয়েতনামের অভিষেক হয়। তিনটি অতিরিক্ত দেশ অংশগ্রহন করে; আফগানিস্তান (নির্দিষ্ট্র সময়ের মধ্যে এন্ট্রি জমা দিতে পারেনি), কম্বোডিয়া, ইরাক (তারা আন্তর্জাতিক স্কেটিং ইউনিয়নের সদস্য নয়, এবং তাদের আবেদন প্রত্যাখ্যাত হয়েছিল)।


title: ২০১৭ শীতকালীন এশিয়ান গেমস

text: আফগানিস্তান, বাহরাইন ও ফিলিস্তিন সর্বশেষ ২০১১ আস্তানা-আলমাতি গেমসে অংশগ্রহন করলেও এবারে অংশগ্রহ করেনি। অপরদিকে পাকিস্তান ও ম্যাকাও গত গেমসে অংশগ্রহন করেনি কিন্তু এবারের প্রতিযোগিতায় অংশগ্রহন করেছি। বাহরাইন একমাত্র আইস হকি দল প্রেরণ করতে চেয়েছিল কিন্তু বিশ্ববাজারে তেলের দাম কমে যাওয়ায় সরকার ব্যায় বহন করতে অনীহা প্রকাশ করলে, তারা প্রস্তাব ফিরিয়ে নেয়।


title: ২০১৭ শীতকালীন এশিয়ান গেমস

text: সেপ্টেম্বর ২০১৬ সালে, ওসেনীয়ার ক্রীড়াবিদদের প্রতিযোগিতায় অংশগ্রহনের জন্য আমন্ত্রণ জানানোর ঘোষণা দেওয়া হয়। যদিও এদেশগুলোর প্রতিযোগীরা অফিসিয়ালিভাবে তালিভুক্ত নয়, তবুও তারা আলাদাভাবে অংশগ্রহন করে, তারা আমন্ত্রিত অতিথি ক্রীড়াবিদ হিসাবে বিবেচিত হয় (অতএব তারা পদকে জন্য যোগ্য হবে না)।


title: ২০১৭ শীতকালীন এশিয়ান গেমস

text: ২০১৫ সালের অক্টোবরে, কুয়েত অলিম্পিক কমিটিকে রাজনৈতিক হস্তক্ষেপের কারণে বরখাস্ত করা হয়েছিল। সুতরাং তারা অলিম্পিক পতাকা নিয়ে স্বাধীন অলিম্পিক ক্রীড়াবিদ হিসাবে অংশগ্রহন করে।


title: ২০১৭ শীতকালীন এশিয়ান গেমস

text:
প্রতিযোগিতায় অংশগ্রহনকারী জাতীয় অলিম্পিক কমিটিসমূহ হল;
প্রতিযোগীতা উদ্বোধনী অনুষ্ঠানের আগের দিন ১৮ ফেব্রুয়ারি আইস হকি দিয়ে শুরু হয়েছিল এবং প্রতিযোগীতা শেষ হয় পুরুষদের ফিগার স্কেটিং এর মাধ্যমে সমপানী অনুষ্ঠানের দিন। প্রতিযোগিতার পুর্ণাঙ্গ দিনপঞ্জী নিচে;


title: ধীমান ঘোষ

text: ধীমান ঘোষ (জন্ম: ২৩ নভেম্বর ১৯৮৭) একজন বাংলাদেশী প্রথম-শ্রেণী এবং লিস্ট এ ক্রিকেটার। মূলত তিনি একজন উইকেট-রক্ষক এবৎ ডানহাতি ব্যাটসম্যান। তিনি দিনাজপুরে জন্মগ্রহণ করেন।


title: টম গডার্ড

text: টমাস উইলিয়াম জন গডার্ড (; জন্ম: ১ অক্টোবর, ১৯০০ - মৃত্যু: ২২ মে, ১৯৬৬) গ্লুচেস্টারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি অফ ব্রেক বোলার ছিলেন। পাশাপাশি ডানহাতে নিচেরসারিতে ব্যাটিংয়ে নামতেন টম গডার্ড। ঘরোয়া প্রথম-শ্রেণীর ক্রিকেটে গ্লুচেস্টারশায়ারের প্রতিনিধিত্ব করেছেন তিনি।


title: টম গডার্ড

text: প্রথম-শ্রেণীর ক্রিকেটে পঞ্চম সর্বোচ্চ উইকেট সংগ্রাহক হিসেবে নিজেকে অন্তর্ভুক্ত করেছেন। ১৯২২ সালে গ্লুচেস্টারশায়ার ক্লাবে ফাস্ট বোলাররূপে যোগ দেন। কিন্তু প্রথম ছয় বছর তেমন সফলতা না পাওয়ায় ক্লাবের সাথে ১৯২৮ সালে সম্পর্কচ্ছেদ করতে হয়েছে তাঁকে। সফলতা লাভে উদগ্রীব গডার্ড লর্ড'সে গ্রাউন্ড স্টাফ হিসেবে যোগ দেন ও অফ স্পিনের দিকে ঝুঁকে পড়েন। ছয় তিন ইঞ্চি উচ্চতার অধিকারী গডার্ড তাঁর দীর্ঘ বাহুকে কাজে লাগিয়ে বাউন্স প্রদানে সক্ষমতা দেখান। ফলশ্রুতিতে দ্রুত সফলতা পান ও ১৯২৯ সালে একই ক্লাবে পুণরায় যোগ দেন।


title: টম গডার্ড

text: ১৯২৯ সালে স্পিনার হিসেবে তিনি তাঁর প্রথম মৌসুমে ১৮৪ উইকেট পান। পরবর্তী দুই বছরে ১৪০-এরও অধিক উইকেট পেয়েছিলেন তিনি। চার্লি পার্কারকে সাথে নিয়ে কাউন্টি ক্রিকেটে বোলিং জুটি গড়েন। ওয়ালি হ্যামন্ডের চমকপ্রদ ব্যাটিং ও ক্যাচ নেয়ার সক্ষমতায় দল সেরা সময় অতিবাহিত করে। ১৯২৯ সালে চতুর্থ, ১৯৩০ ও ১৯৩১ সালে দ্বিতীয় স্থান দখল করে তাঁর দল।


title: টম গডার্ড

text: প্রথম-শ্রেণীর ক্রিকেটে এক ইনিংসে দশ উইকেট লাভকারী বোলারদের অন্যতম তিনি। এ তালিকায় উইলফ্রেড রোডস, টিচ ফ্রিম্যান, চার্লি পার্কার ও জে. টি. হার্নের পরই তিনি অবস্থান করছেন। এছাড়াও এ তালিকায় ডব্লিউ. জি. গ্রেস ও অ্যালেক কেনেডি অবস্থান করছেন।


title: টম গডার্ড

text: ১৯৩০-৩১ মৌসুম থেকে ১৯৩৮-৩৯ মৌসুম পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সঙ্গে ১৯৩০-৩১ ও ১৯৩৮-৩৯ মৌসুমে দক্ষিণ আফ্রিকা গমন করেন।


title: টম গডার্ড

text: ১৯৩০ সালে কেবলমাত্র একবার অস্ট্রেলিয়ার বিপক্ষে খেলার সুযোগ পেয়েছেন। সবগুলো দেশের বিপক্ষে সর্বমোট আটবার টেস্ট খেলতে পেরেছেন। তাঁর সমসাময়িক হেডলি ভেরিটি ইংল্যান্ডের স্পিন বোলারদের মধ্যে সেরা ছিলেন। ঐ সময়ে ধারণা করা হতো যে, টেস্টে অফ স্পিনারদের তুলনায় লেগ স্পিনারদের দাপট বেশী। ১৯৩৮-৩৯ মৌসুমে স্বাগতিক দক্ষিণ আফ্রিকার বিপক্ষে হ্যাট্রিক করেন। ২৬ ডিসেম্বর, ১৯৩৮ তারিখে জোহেন্সবার্গের ওল্ড ওয়ান্ডারার্সে অনুষ্ঠিত টেস্টে তিনি একে-একে ডাডলি নোর্স, নরম্যান গর্ডন, বিলি ওয়েডকে আউট করে এ কৃতিত্ব অর্জন করেন।


title: টম গডার্ড

text: ১৯৩৭ সালে কাউন্টি ক্রিকেটে ২৪৮ উইকেট লাভের অসামান্য সাফল্যের প্রেক্ষিতে উইজডেন কর্তৃক অন্যতম বর্ষসেরা ক্রিকেটাররূপে মনোনীত হন।


title: টম গডার্ড

text: ১৯৫১ সালে পঞ্চাশ বছর বয়সে অসুস্থতার কারণে তাঁকে জোরপূর্বক অবসর নিতে হয়। কিন্তু, ৩০০০তম উইকেটের মাইলফলক স্পর্শের জন্য পুণরায় ১৯৫২ সালে মাঠে নামেন ও চৌদ্দ খেলায় অংশ নেন। কিন্তু, ৫১ বছর বয়সে আঘাতের কারণে তাঁর খেলোয়াড়ী জীবন চিরতরে শেষ হয়ে যায়। এ সময় তাঁর উইকেট সংখ্যা ছিল ২,৯৭৯। খেলা থেকে অবসর নেয়ার পর নিজ শহর গ্লুচেস্টারে একটি আসবাবপত্রের দোকান পরিচালনা করেন। ২২ মে, ১৯৬৬ তারিখে তাঁর দেহাবসানের পূর্ব-পর্যন্ত তিনি এ দায়িত্বে ছিলেন।


title: কলেজিয়েট মাধ্যমিক বিদ্যালয়, বরিশাল

text: কলেজিয়েট মাধ্যমিক বিদ্যালয় () বাংলাদেশের একটি মাধ্যমিক বিদ্যালয়। এটি দেশের দক্ষিণাঞ্চলীয় শহর বরিশাল এ ব্রজমোহন কলেজের উত্তর পাশে অবস্থিত। ১৯৬৫ সালে বিদ্যালয়টি প্রতিষ্ঠিত হয়। বর্তমানে এখানে শিক্ষার্থীদের ষষ্ঠ থেকে দশম শ্রেনীতে পাঠদান করা হয়।


title: কলেজিয়েট মাধ্যমিক বিদ্যালয়, বরিশাল

text: ১৯৫৯ সালে ব্রজমোহন কলেজ এর অধ্যক্ষ এম বি চৌধুরীর নেতৃত্বে কতিপয় অধ্যাপক ও এলাকার শিক্ষানুরাগী ব্যক্তিবর্গের সহায়তায় কলেজপাড়া প্রাথমিক বিদ্যালয় প্রতিষ্ঠা হয়। জানা যায় পদার্থ বিজ্ঞান বিভাগের অধ্যাপক মোজাফ্ফর আহমেদ, অধ্যাপক বাকের আলী মিয়া, প্রদর্শক আবদুল মান্নান মিয়া, অধ্যাপক কাজী গোলাম কাদের, অধ্যাপক নুরুল ইসলাম প্রমুখ বিদ্যালয় প্রতিষ্ঠায় অগ্রনী ভূমিকা পালন করেন। ১৯৬৫ সালের ১লা জানুয়ারী জুনিয়র স্কুল হিসেবে কলেজিয়েট মাধ্যামিক বিদ্যালয়ের শিক্ষা কার্যক্রম শুরু হয়। ব্রজমোহন কলেজ সংলগ্ন হওয়ায় বিদ্যালয়ের কলেজিয়েট স্কুল নামকরণ করা হয়। তখন প্রধান শিক্ষক ছিলেন প্রাথমিক বিদ্যালয়ের প্রধান শিক্ষক হরেন্দ্রনাথ দাস।।


title: কলেজিয়েট মাধ্যমিক বিদ্যালয়, বরিশাল

text: ১৯৬৭ সালের ১১ জুন আবদুল খালেক প্রধান শিক্ষক হিসেবে যোগদান করেন ও তিনি পূর্নাঙ্গ মাধ্যমিক বিদ্যালয় চালু করেন। ১৯৭২ সালে এটি যশোর শিক্ষা বোর্ড থেকে প্রথম স্বীকৃতি লাভ করে ও ১৯৭৩ সাল থেকে শিক্ষার্থীরা প্রথম এস,এস,সি, পরীক্ষায় অংশগ্রহন করে। শুরুর দিকে বিদ্যালয়ে শুধু মানবিক বিভাগ চালু ছিল। ১৯৭৩ সাল থেকে বিজ্ঞান বিভাগ ও ১৯৭০ সাল থেকে বাণিজ্য বিভাগ ও কৃষি শিক্ষা চালু হয়।


title: কলেজিয়েট মাধ্যমিক বিদ্যালয়, বরিশাল

text: বর্তমানে বিদ্যালয়ের ছাত্র-ছাত্রী সংখ্যা নয়শতাধিক। ২০১৩ সনের এস.এসসি পরীক্ষার ফলাফলে বিদ্যালয়টি বরিশাল শিক্ষা বোর্ডে ২০- তম স্থান অধিকার করে।


title: কলেজিয়েট মাধ্যমিক বিদ্যালয়, বরিশাল

text: বর্তমানে ষষ্ঠ থেকে দশম শ্রেনীতে শিক্ষার্থীদের পাঠদান করা হয়। নবম শ্রেণীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। মাধ্যমিক পরীক্ষা (এস,এস,সি) কার্যক্রম বরিশাল শিক্ষা বোর্ড দ্বারা নিয়ন্ত্রিত হয়।


title: সোলতান

text: সোলতান বিংশ শতাব্দীর প্রথমার্ধে ভারত উপমহাদেশে প্রকাশিত একটি পত্রিকা।


title: সোলতান

text: কলকাতায় ১৯২৬ সালে এই পত্রিকা প্রকাশিত হয়। ১৯২৮ সাল পর্যন্ত পত্রিকা চালু ছিল। তবে ইতিপূর্বে ১৯০৩ থেকে ১৯০৪ সাল পর্যন্ত সাপ্তাহিক পত্রিকা হিসেবে সোলতান প্রকাশিত হয়েছে।


title: সোলতান

text: ইমাম গাজ্জালির রচিত কিমিয়ায়ে সাআদাত গ্রন্থের বাংলা অনুবাদক মীর্জা মোহাম্মদ ইউসুফ আলী এই পত্রিকা প্রকাশে পৃষ্ঠপোষকতা করেছিলেন। এতে মুসলিম বিশ্বের আদর্শ ও খবরকে গুরুত্ব দেয়া হত।


title: সোলতান

text: প্রখ্যাত পণ্ডিত ও রাজনীতিবিদ মনিরুজ্জামান ইসলামাবাদী ছিলেন পত্রিকার সম্পাদক। ইসমাইল হোসেন সিরাজী ও আশরাফ আলি খান পত্রিকার সাথে যুক্ত ছিলেন।


title: সোলতান

text: সোলতান পত্রিকায় আরবি "সিন" (আরবি:س) হরফের প্রতিবর্ণীকরণের ক্ষেত্রে বাংলা "ছ" হরফ ব্যবহৃত হত। আরবি-ফার্সি হরফ বাংলায় প্রতিবর্ণীকরণ হুবহু সম্ভব না হওয়ায় মনিরুজ্জামান ইসলামাবাদীও এই মত সমর্থন করতেন।


title: ইরফান শুক্কুর

text: ইরফান শুক্কুর (জন্ম: ২২ মে ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন উইকেট-রক্ষক এবৎ ডানহাতি ব্যাটসম্যান। তিনি চট্টগ্রামে জন্মগ্রহণ করেন।


title: সৈকত আলী

text: সৈকত আলী (জন্ম: ২০ ডিসেম্বর ১৯৯৩) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি মানিকগঞ্জ এ জন্মগ্রহন করেন।


title: মেহেদী মারুফ

text: মেহেদী মারুফ (জন্ম: ৪ এপ্রিল ১৯৮৮) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন ডানহাতি অফব্রেক বোলার এবং ডানহাতি ব্যাটসম্যান। তিনি টাঙ্গাইলে জন্মগ্রহণ করেন।


title: আবু সায়েম

text: আবু সায়েম চৌধুরী (জন্ম: ১১ আগস্ট ১৯৯৬) একজন বাংলাদেশী প্রথম-শ্রেণী এবং লিস্ট এ ক্রিকেটার। তিনি একজন উইকেট-রক্ষক এবৎ ডানহাতি ব্যাটসম্যান। তিনি ভোলায় জন্মগ্রহন করেন।


title: ১৯৮৬ শীতকালীন এশিয়ান গেমস

text: ১৯৮৬ শীতকালীন এশিয়ান গেমস হল একটি বহু ক্রীড়া প্রতিযোগিতা যা এশিয়ান শীতকালীন গেমসের ১ম আসর হিসাবে ১৯৮৬ সালের ১ মার্চ থেকে ৮ মার্চ জাপানে সাপ্পোরোতে অনুষ্ঠিত হয়। এশিয়ার বহু ক্রীড়া প্রতিযোগিতা এশিয়ান গেমসের শীতকালীন সংস্করনের প্রস্তাব প্রথম করে, ১৯৮২ সালে জাপানি অলিম্পিক কমিটি। এবং সেই সাথে ১৯৭২ শীতকালীন অলিম্পিক সফলভাবে আয়োজনের পূর্ব অভিজ্ঞতা ও অবকাঠামো থাকায়, ১৯৮৪ সালে সিউলে অনুষ্ঠিত এশিয়া অলিম্পিক কাউন্সিলের সাধারণ সভায় জাপানের সাপ্পোরোতে প্রথম এশিয়ান শীতকালীন গেমস আয়োজনের সিদ্ধান্ত হয়।


title: ১৯৮৬ শীতকালীন এশিয়ান গেমস

text: এতে ৭টি ক্রীড়ায় ৩৫ টি বিষয়ে প্রতিযোগিতা অনুষ্ঠিত হয়, যাতে ৭টি দেশের ৪৩০ জন প্রতিযোগি অংশ নেয়।


title: ১৯৮৬ শীতকালীন এশিয়ান গেমস

text: ১৯৮৬ এশিয়ান শীতকালীন গেমসে ৪টি ক্রীড়া ৭টি বিভাগে ৩৫ টি বিষয়ে প্রতিযোগিতা অনুষ্ঠিত হয়।১৯৮৬ এশিয়ান শীতকালীন গেমস ৭টি দেশের ৪৩০ জন প্রতিযোগি অংশ নেয়।


title: গুহাচিত্র

text: গুহাচিত্র (ইংরেজি Cave Painting বা "parietal art") হল সেই সব চিত্র যা প্রাচীন গুহার দেয়াল বা ছাদে আবিষ্কার করা হয়েছে। বিশেষ করে সেই সকল চিত্রকর্ম যা প্রাগৈতিহাসিক কালে মানুষেরা প্রায় ৪০,০০০ হাজার বছর আগে (আনুমানিক ৩৮,০০০ খ্রীস্টপূর্বাব্দ) অঙ্কন করেছিল। এশিয়া ও ইউরোপে এই গুহা চিত্রগুলি পাওয়া গিয়েছে। পুরাতন প্রস্তরযুগের এই সকল চিত্রকর্ম ঠিক কি কারণে অঙ্কন করা হয়েছিল তা জানা যায়নি। সংগৃহিত প্রমাণাদি থেকে ইঙ্গিত পাওয়া যায় যে নিছক গৃহসজ্জার জন্য এই চিত্রগুলো অঙ্কন করা হয়নি। কারণ, এই গুহাগুলি বা তার আশেপাশে মানুষের কোন বসতি থাকার প্রমাণ পাওয়া যায়নি। তাছারা প্রায়ই সব গুহাই খুব দুর্গম এলাকায় অবস্থিত। কিছু মতবাদ অনুযায়ী, গুহাচিত্র দ্বারা প্রগৈতিহাসিক মানুষেরা একে অন্যের সাথে যোগাযোগ করত। যদিও অনেকে আবার মনে করেন যে এগুলো সম্পূর্ণ ধর্মীয় বা আনুষ্ঠানিকতার কাজে ব্যবহৃত হত। প্রায় সবগুলো চিত্রই একই রকম যেখানে পশু হচ্ছে প্রধান উপজিব্য বিষয়। চিত্রকর্মের বিষয় হিসাবে মানুষ এসেছে মূলতঃ তার হাতের ছাপ এর মধ্য দিয়ে। মানুষের হাতে রঙ মেখে গুহার দেয়ালে এই হাতের ছাপগুলো তৈরী করা হয়েছিল। ২০১৪ সালের ঘোষণা অনুযায়ী, ইন্দোনেশিয়ার মারকো দ্বীপে পাওয়া গুহাচিত্রটি এ পর্যন্ত প্রাপ্ত সবচেয়ে প্রাচীন যার বয়স আনুমানিক ৩৫,০০০ বছর। এর আগে ধারণা করা হতো যে, সবচেয়ে প্রাচীন গুহাচিত্রটি ইউরোপে আবস্থিত। ইউরোপে প্রাপ্ত Aurignacian যুগে অঙ্কিত অনিন্দ্য চিত্রকর্মটির বয়স আনুমানিক ৩০,০০০ থেকে ৩২,০০০ বছর। এটি পাওয়া গিয়েছিল ফ্রান্সের Chauvet গুহায় এবং রোমানিয়ার কোলিবোয়াই গুহায়।


title: গুহাচিত্র

text: ফ্রান্স ও স্পেনে এখন পর্যন্ত প্রায় ৩৪০ এর কাছাকাছি গুহা আবিষ্কৃত হয়েছে যেগুলোতে প্রাগৈতিহাসিক কালে অঙ্কিত চিত্র পাওয়া গেছে। প্রাথমিকভাবে, চিত্রগুলোর বয়স নিয়ে বিতর্ক আছে, কারণ, রেডিওকার্বন ডেটিং এর মতো পদ্ধতি অনেক সময় ভুল তথ্য প্রদান করতে পারে। বিশেষ করে যখন পুরাতন নমুনার সাথে নতুন নমুনা মিশে যাবার সম্ভবনা থাকে, বহু বছরের জঞ্জালে গুহাগুলো ভর্তি হওয়ায় কার্বন পরীক্ষার জন্য প্রয়োজনীয় নমুনা সংগ্রহ করা দুরূহ। কিন্তু ক্রমেই আধুনিক প্রযুক্তির সাহায্যে গুহাচিত্রগুলোতে ব্যবহৃত রঙ ও দেয়াল ও ছাদে মশালের কালির দাগ থেকে তাদের বয়স নির্ধারণ সম্ভব হয়েছে। এছাড়া ছবির বিষয়বস্তুও এর বয়সকাল নির্ধারণ করে। উদাহরণ স্বরূপ, স্পেনের Cueva de las Monedas গুহায় প্রাপ্ত রেইন ডিয়ারের ছবি আঁকা হয়েছিল সর্বশেষ বরফ যুগে।


title: গুহাচিত্র

text: ইন্দোনেশিয়ান দ্বীপ Sulawesi তে প্রাপ্ত গুহাচিত্রটির বয়স ৩৫,০০০ বছর। ইন্দোনেশীয় অস্ট্রেলিয় বিজ্ঞানীরা অন্যান্য অনাড়ম্বরপূর্ণ গুহাচিত্রগুলো ৪০,০০০ বছর পুরাতন বলে মনে করেন। বয়স নির্ধারণের পদ্ধতি হিসাবে তারা চিত্রের উপরে লবন চুঁইয়ে তৈরী হওয়া স্তম্ভগুলোর কার্বন ডেটিং পরীক্ষা করা হয়।


title: গুহাচিত্র

text: দক্ষিণ আফ্রিকার পশ্চিম উপকূলে প্রাপ্ত সান প্রস্তর চিত্র দক্ষিণ আফ্রিকার uKhahlamba / Drakensberg Park তে, প্রাপ্ত চিত্রগুলোর আনুমানিক বয়স ৩,০০০ বছর। এগুলো ছিল স্যান জাতির মানুষদের আঁকা। এই স্যান জাতির মানুষ উক্ত অঞ্চলে ৮,০০০ বছর আগে বসবাস করত। চিত্রগুলোতে পশু ও মানুষের ছবি দেখতে পাওয়া যায়। ধারনা করা হয় সে সময়ের ধর্মীয় বিশ্বাস থেকেই এই সব চিত্র আঁকা হয়েছিল। আফ্রিকায় পাওয়া গুহাচিত্রগুলোর বিষয়বস্তু হিসাবে মানুষের ব্যবহার ইউরোপে পাওয়া গুহাচিত্রগুলোর চেয়ে বেশী দেখা যায়।


title: গুহাচিত্র

text: নামিবিয়ার এ্যপোলো ১১ গুহায় প্রাপ্ত গুহাচিত্রগুলো খ্রীস্টপূর্ব ২৩,০০০ থেকে ২৫,০০০ বছর আগে অঙ্কিত।


title: গুহাচিত্র

text:
২০০২ সালে একদল ফরাসী প্রত্নতাত্বিক সোমালিয়ার সোমালিল্যান্ড এলাকার প্রান্তে গুহাচিত্রটি আবিষ্কার করে। প্রায় ৫,০০০ বছর পুরাতন এই গুহাচিত্রটিতে বন্যপশু এবং সাজসজ্জা করা একটি গরুর ছবি দেখা যায়। তারা তাদের চিত্রে পশুপালনকারীদের ছবিও অঙ্কন করেছিল। সম্ভবত তারাই এই গুহাচিত্রগুলো সৃষ্টি করেছিল। ২০০৮ সালে, সোমালিয় প্রত্নতাত্বিকরা উত্তর সোমালিয়ার Dhambalin এলাকায় আর একটি গুহাচিত্র আবিষ্কার করে। গবেষকরা ধারণা করেন যে, এটি প্রাচীন ঘোড়সওয়ার মানুষের চিত্রগুলোর মধ্যে অন্যতম। ১০০০ থেকে ৩০০০ খ্রীস্টপূর্বাব্দে অঙ্কিত প্রস্তর চিত্রটির অঙ্কনে ইথিউপিয়ান-আরবীয় রীতি অনুসরণ করা হয়েছিল।
এছাড়াও, উত্তর সোমালিয়ার Las Khorey এবং El Ayo এর মধ্যবর্তী এলাকায় অবস্থিত Karinhegane অঞ্চলে বাস্তব ও পৌরাণিক পশুর প্রচুর চিত্রকর্ম পাওয়া গেছে। প্রতিটি চিত্রকর্মের নিচে উৎকীর্ণ লেখা থেকে জানা যায়, সম্মিলিতভাবে ছবিগুলো ২,৫০০ বছর পুরাতন। Karihegane এর চিত্রগুলোও Laas Geel এবং Dhambalin এ প্রাপ্ত গুহাচিত্রগুলোর মতো স্বতন্ত্র ইথোপিয়ান-আরবীয় রীতি অনুসরণ করে আঁকা। Las Khorey থেকে প্রায় ২৫ কিমি দূরে আবিষ্কৃত Gelweita নামক স্থানে আরো অনেক প্রস্তর চিত্র পাওয়া গেছে।


title: গুহাচিত্র

text: জিবুতিতে প্রাপ্ত প্রস্তর চিত্রে যে সব প্রাণীর ছবি পাওয়া যায় তা জিরাফ এবং এন্টিলোপ বলে মনে করা হয়।


title: গুহাচিত্র

text: আলজেরিয়ার Tassili n'Ajjer পর্বতমালায় অনেক গুহাচিত্র পাওয়া গেছে। ইউনেসকো বিশ্ব ঐতিহ্য হিসাবে স্বীকৃত এই এলাকার ১৫,০০০ এরও বেশি খোদাই করা প্রস্তর চিত্রগুলো ১৯৩৩ সালে প্রথম আবিষ্কৃত হয়। এই চিত্রগুলোতে খ্রীস্টপূর্ব ৬০০০ থেকে শুরু করে প্রয়াত ধ্রুপদি যুগ পর্যন্ত সাহারার এই অঞ্চলের দলবদ্ধ পশুর অভিবাসন, জলবায়ুর পরিবর্তন এবং মানব বসতির পরিবর্তন চিত্রিত হয়েছে। লিবিয়ার Akakus, Mesak Settafet, Tadrart এবং সাহারা অঞ্চলের Ayr পর্বতমালা, নাইজার, Tibesti এবং সাদে আরো কিছু গুহাচিত্র পাওয়া গিয়েছে।


title: গুহাচিত্র

text: ১৯৩৩ সালে হাঙ্গেরিয় অনুসন্ধানকারী László Almásy ‘সাঁতারুদের গুহা’ বা Cave of Swimmers আবিষ্কার করে। ১০,০০০ বছরের পুরাতন অর্থাৎ পৃথিবীর সর্বশেষ বরফ যুগের এই গুহাচিত্রগুলিতে দেখা যায় যে প্রগৈতিহাসিক মানুষ পানিতে সাঁতার কাটছে।


title: গুহাচিত্র

text:
অস্ট্রেলিয়ায় প্রাপ্ত উল্লখযোগ্য গুহাচিত্রগুলো গিরিমাটির উপর অঙ্কিত। পাওয়া গেছে Kakadu তে। গিরিমাটি জৈব পদার্থ না হওয়ার এর কার্বন ডেটিং করে এর বয়স নির্ধারন করা সম্ভব হয়নি। এসব চিত্রের ক্ষেত্রে তাদের আঁকার বিষয়বস্তু বা ব্যবহৃত উপকরণ থেকে তাদের বয়স আন্দাজ করা যায় মাত্র। Arnhem Land মালভূমির মাঝে পাওয়া গেছে লোহিত বর্ণের গিরিমাটিতে আঁকা চিত্র, যেখানে দেখা যায় ইমুর মতো দেখতে লম্বা গলাযুক্ত পাখির ছবি। জীবাশ্মবিদদের মতে এরকম বিশালাকার পাখিটির নাম Genyornis যেটি ৪০,০০০ বছর আগে পৃথিবী থেকে বিলুপ্ত হয়ে গেছে। তবে এই তথ্য ছবিগুলোর বয়স নির্ধারণের জন্য যথেষ্ট নয়। তবে এ থেকে অন্য একটি তথ্য বিরিয়ে আসে যে পূ্র্বের ধারনার চেয়ে পাখিটি আরো অনেক পরে বিলুপ্ত হয়েছিল।
Whitsunday দ্বীপেও আশ্চর্য সংখ্যক গুহাচিত্রের হদিস পাওয়া গেছে।


title: গুহাচিত্র

text: হুক দ্বীপে সমুদ্রজীবি আদিবাসী গোষ্ঠির আঁকা গুহাচিত্রর বিষয়বস্তু তুলনামূলকভাবে বিমূর্ত বিষয়ের উপর আঁকা। এসব ছবির তাৎপর্য রহস্যই রয়ে গেছে।


title: গুহাচিত্র

text: ভীমবেটকা প্রস্তরক্ষেত্র (Rock Shelters of Bhimbetaka)। ভারতের মধ্য প্রদেশ রাজ্যের রায়সেন জেলার আবদুল্লাগঞ্জ শহরে অবস্থিত এই অঞ্চলটি ভারতের সবচেয়ে পুরনো মানব বসতির নিদর্শন। বিশ্লেষকরা মনে করেন, এখানকার কিছু কিছু বসতি ১০,০০০ বছরেরও পুরান। এখানে প্রাপ্ত সবচেয়ে পুরাতন চিত্রটি ৩০,০০০ বছর আগে মধ্য প্রস্তর যুগের আঁকা। জ্যামিতিক নঁকশা দিয়ে কাছাকাছি সময়ে আঁকা অন্য চিত্রটি মধ্যযুগের। চিত্রগুলোতে প্রধানত লাল ও সাদা রঙ ব্যবহার করা হয়েছে। মাঝে মাঝে সবুজ ও হলুদের ব্যবহারও দেখা যায়। চিত্রগুলোর মূল উপজিব্য হল তৎকালীন সময়ের গুহাবাসী মানুষের জীবন যেখানে আছে মানব শিশু জন্ম নেবার দৃশ্য, বিভিন্ন সম্প্রদায়ের পানাহার, নৃত্য, ধর্মীয় আচার আর মৃতদের সৎকারের দৃশ্য। এছাড়াও আছে দেশীয় পশুর ছবি।


title: গুহাচিত্র

text: দক্ষিণ ক্যালিফোর্নিয়ার San Luis Obispo কাউন্টি, সান্টা বারবারা, ভেন্টুরায় অবস্থিত গুহাচিত্রগুলো ছিল চুমাস উপজাতিদের আঁকা। Burro Flats এবং Chumash Painted Cave State Historic Park এ গুহাচিত্রের চমৎকার কিছু নমুনা লক্ষ্য করা যায়। দক্ষিণ-পশ্চিম যুক্তরাষ্ট্রে নেটিভ আমেরিকানদের আঁকা কিছু গুহাচিত্র আছে। ৬,০০০ বছর পুরাতন গুহাচিত্র পাওয়া গছে টেনেসির Cumberland মালভূমিতে।


title: গুহাচিত্র

text: ব্রাজিলের উত্তর-পূর্ব এলাকায় Serra da Capivara ন্যাশনাল পার্কে প্রাগৈতিহাসিক অনেক চিত্রের সন্ধান পাওয়া গেছে। এই ন্যাশনাল পার্কটি এ অঞ্চলে পাওয়া প্রাচীন চিত্র ও প্রাগৈতিহাসিক আর্টিফ্যাক্ট গুলো রক্ষার জন্য নির্মাণ করা হয়েছিল। ১৯৯১ সালে এই পার্ককে ইউনেসকো বিশ্ব ঐতিহ্য হিসাবে ঘোষণা করা হয়। এই পার্ক Pedra Furada এর সবচেয়ে বিখ্যাত প্রত্নতাত্বিক স্থান।


title: গুহাচিত্র

text: ব্রাজিলের সবচেয়ে উত্তরের প্রদেশ Piauí এ অবস্থিত এই পার্কের ভৌগোলিক অবস্থান হল, ৮° ২৬’ ৫০” থেকে ৮° ৫৪’ ২৩” দক্ষিণ অক্ষাংশ এবং ৪২° ১৯’ ৪৭” থেকে ৪২° ৪৫’ ৫১” পশ্চিম দ্রাঘিমার মধ্যে অবস্থিত। এসব এলাকা São Raimundo Nonato, São João do Piauí, Coronel José Dias এবং Canto do BuritiIt এসকল পৌরএলাকার অন্তর্গত। এর মোট আয়তন ১২৯১.৪ বর্গ কিলোমিটার (২১৯,০০০ একর)। এখানে প্রাগৈতিহাসিক ছোট ছোট কৃষিখামারের অস্তিত্ব ছিল। বিজ্ঞানিরা নিশ্চিত করেছেন যে Capivara পর্বত প্রাগৈতিহাসিক মানুষের ঘনবসতি ছিল।


title: গুহাচিত্র

text: থাইল্যান্ড, মালয়েশিয়া, ইন্দোনেশিয়া এবং বার্মায় গুহাচিত্রের অস্তিত্ব আছে।


title: ১৯৯০ শীতকালীন এশিয়ান গেমস

text: ১৯৯০ শীতকালীন এশিয়ান গেমস হল এশিয়ান শীতকালীন গেমসের ২য় আসর। প্রতিযোগিতাটি ১৯৯০ সালের ৯- ১৪ মার্চ জাপানের সাপ্পোরোতে অনুষ্ঠিত হয়। ২য় শীতকালীন এ গেমসের মুল আয়োজক ছিল ভারত কিন্ত কারিগরী ও আর্থিক সংকটের কারণে ১৯৮৯ সালে ভারত জাপানকে আয়োজনের অধিকার হস্তান্তর করে। এবারের আসরে নতুন তিনটি দেশসহ ৯টি দেশ অংশগ্রহণ করে।


title: ১৯৯০ শীতকালীন এশিয়ান গেমস

text:
১৯৯০ এশিয়ান শীতকালীন গেমসে ৪টি ক্রীড়া ৬টি বিভাগে ৩৩ টি বিষয়ে প্রতিযোগিতা অনুষ্ঠিত হয়। ১৯৯০ বিশ্ব ফিগার স্কেটিং চ্যাম্পিয়নশিপের কারণে ফিগার স্কেটিং সাময়িকভাবে বাদ দেওয়া হয়। এবং স্কী জাম্পিং পুনরায় নমুনা প্রদর্শিত ক্রীড়া হিসাবে অন্তর্ভুক্ত করা হয়।১৯৯০ এশিয়ান শীতকালীন গেমস ৯টি দেশের ৩১০ জন প্রতিযোগি অংশ নেয়। ইরান, ফিলিপাইন ও চীনা তাইপে প্রথম বারের মত অংশগ্রহণ করে।
হংকং প্রতিযোগিতায় একজন ফিগার স্কেটার্স প্রতিনিধি পাঠায়, যা ছিল খেলার একমাত্র অফিসিয়াল প্রতিনিধি।


title: শহীদ জিয়া শিশু পার্ক

text: শহীদ জিয়া শিশু পার্ক রাজশাহী শহরের একটি অন্যতম বিনোদন কেন্দ্র। রাজশাহী জেলা সদরের নওদাপাড়া বড় বনগ্রামে এই শিশু পার্কটি অবস্থিত।


title: শহীদ জিয়া শিশু পার্ক

text: পার্কটি নির্মাণের জন্য ১৯৯৫ সালে রাজশাহী সিটি কর্পোরেশন একটি প্রকল্প গ্রহণ করে। ঐ প্রকল্পে আইটেম ছিল মাত্র ৫টি। বিভিন্ন জটিলতার কারণে ঐ প্রকল্প বাস্তবায়ন হয়নি। বর্তমান প্রকল্পেরে ভিত্তিতে নির্মিত পার্কের ভিত্তি প্রস্তর স্থাপন করা হয় ২০০৫ সালের ৯ই ফেব্রুয়ারী। তবে পার্ক স্থাপনের কাজ শুরু হয় ২০০৪ সালের ফেব্রুয়ারীতে। ২০০৬ সালের ফেব্রুয়ারীর ১ তারিখে পার্কটি সর্ব সাধারনের জন্য পরীক্ষামূলকভাবে খুলে দেয়া হয়। স্থানীয় সরকার, পল্লী উন্নয়ন ও সমবায় মন্ত্রী আব্দুল মান্নান ভূঁইয়া ২০০৬ সালের ফেব্রুয়ারীর ২৫ তারিখে আনুষ্ঠানিকভাবে পার্কটি উদ্বোধন করেন।


title: শহীদ জিয়া শিশু পার্ক

text: শহীদ জিয়া শিশু পার্কটি নির্মাণে ব্যয় করা হয় ১১ কোটি টাকারও বেশী। ১২.২১ একর জায়গা জুড়ে পার্কটিতে স্থাপন করা হয়েছে ১৯ টি আইটেমের ৭০ টি গেমস প্লে। আইটেমগুলো হচ্ছে মেরী গো রাউন্ড, মিনি রেলকার, মনোরেল স্কাই বাইক, ফ্লুম রাইডস, অক্টোপাস, সুপার সুইং, বাম্পার কার, বাম্পার বোট, কিডি রাইডস, ফিজিওলজিক্যাল গেমস, থ্রিডি মুভি থিয়েটার, পেডেল বোট, বাউন্সি ক্যাসেল, হর্স রাইড, ফ্রগ জাম্প, হানি সুইং, প্যারাট্রুপার, টি কাপ ও ব্যাটারী কার।


title: শহীদ জিয়া শিশু পার্ক

text: হ্রদের মাঝখানে কৃত্রিম পাহাড় তৈরি করে পার্কটির সৌন্দর্য বৃদ্ধি করা হয়েছে। পাহাড়ের ভিতর দিয়ে মিনি রেলকার যাবার জন্য দুপাশে দুটি ব্রিজ নির্মাণ করা হয়েছে। বিচিত্র জন্তুর মুখ এবং বরফ ঘর সদৃশ বেশ সুন্দর প্রবেশ গেটের সঙ্গে আছে দোতলা ভবনের অফিস। এই ভবনের দোতলায় নামাজের ঘর আছে। বিভিন্ন জীবজন্তু ও কারুকার্য খচিত সীমানা প্রাচীর নজর কাড়ার মত। পার্কের ভিতর বিভিন্ন জায়গায় পুরুষ ও মহিলাদের জন্য পৃথক টয়লেট, পৃথক দুটি ড্রেসিং রুম আছে। ভিতরের আইটেমগুলো উপভোগ করার টিকিটের জন্য তিন দিকে তিনটি কাউন্টার আছে। পার্ক থেকে বেরুনোর গেটটি অক্টোপাস সদৃশ।


title: প্রত্নতাত্ত্বিক জাদুঘর, মহাস্থান

text: মহাস্থানগড় প্রত্নতাত্ত্বিক জাদুঘর ১৯৬৭ সালে করতোয়া নদীর কিনারা ও মহাস্থানগড়ের টিলা সংলগ্ন এলাকায় প্রতিষ্ঠা করা হয়। মহাস্থানগড়ের ইতিহাস ও ঐতিহ্যের গুরুত্ব উপলব্ধি করে উদ্যেগ নেয়া হয় প্রত্নতাত্ত্বিক এই জাদুঘর এর। পরে বাংলাদেশ সরকারের সংস্কৃতি মন্ত্রণালয় সেটি দেখাশোনা করার উদ্যগ নেয়।


title: প্রত্নতাত্ত্বিক জাদুঘর, মহাস্থান

text: উত্তর অঞ্চলের ঐতিহাসিক স্থানগুলো মহাস্থানগড়, দিনাজপুর, পাহাড়পুর, শেরপুর, রানী ভবানীপুর এলাকা থেকে বিভিন্ন সময়ে উদ্ধার করা প্রাচীন সামগ্রী ধীরে ধীরে জাদুঘরে শোভা পেতে থাকে। হাজার হাজার বছর আগের সোনা, রুপা, লোহা, ব্রোঞ্জ, পাথর, কাঁসাসহ বিভিন্ন মূল্যবান ধাতব পদার্থ ও পোড়ামাটির তৈরি মূর্তি, আত্মরক্ষার জন্য ধারালো অস্ত্র, নিত্যপ্রয়োজনীয় জিনিসপত্র ইত্যাদি সামগ্রী শোভাবর্ধন করে মহাস্থানগড় জাদুঘরের।


title: প্রত্নতাত্ত্বিক জাদুঘর, মহাস্থান

text: জাদুঘরে মহাস্থানগড় ও আশপাশের অঞ্চল থেকে সংগ্রহ করা অসংখ্য প্রত্নবস্তুর নমুনা রয়েছে। মৌর্য, গুপ্ত, পাল ও অন্যান্য রাজবংশের অসংখ্য স্মৃতিচিহ্ন এখানে যত্নের সঙ্গে সংরক্ষিত আছে। জাদুঘরে বেশ পুরানো মাটির মূর্তি, বাসনপত্র, স্বর্ণবস্তু, ব্রোঞ্জের সামগ্রী, কালো পাথরের মূর্তি, বেলে পাথরের মূর্তি, মাটি দিয়ে তৈরি খোদাই করা ইট, বিভিন্ন শিলালিপি, মাটি ও অন্যান্য ধাতুর তৈরি বোতাম, কানের ফুল, নাক ফুল, মূল্যবান পাথর, মার্বেল, পোড়া মাটির পুতুল, খেলনা, নানা ধরনের প্রাচীন অলংকারসহ বহু প্রাচীন ও মূল্যবান নিদর্শন রয়েছে।


title: প্রত্নতাত্ত্বিক জাদুঘর, মহাস্থান

text: এছাড়া জাদুঘরের অভ্যন্তরে সংরক্ষরণ করা রয়েছে বিভিন্ন সময়ের সাক্ষ্য বহন করা পোড়া মাটি ও দামি পাথরের একাধিক মূর্তি, শিলালিপি, অলংকার ও ধাতব সামগ্রী। এগুলোর মধ্যে উল্লে¬খযোগ্য কয়েকটি হলো খ্রিস্টপূর্ব পঞ্চম শতকের পোড়ামাটির দণ্ডয়িমান মূর্তি, ৭ম থেকে ১১শ শতকের পোড়ামাটির দ্রব্য, ১৫শ শতকের আরবি শিলালিপি, ১৮শ শতকের মূল্যবান মার্বেল পাথরের গণেশ, ১১শ শতকের বিঞ্চু , ১২শ শতকের ব্রহ্ম, ৮ম-১২শ শতকের স্বর্ণ ও রৌপ্য মুদ্রা, ৮ম থেকে ১০ম শতকের অলংকৃত মাটির বল, ৯ম এবং ১০ শতকের অষ্ট ধাতু নির্মিত বালা, বিভিন্ন সময়ের লৌহ নির্মিত দ্রব্যাদি, ১১শ শতকের কালো পাথরের অম্বিকা, ১০ম ও ১১শ শতকের পোড়া মাটির ফলক, ৭ম থেকে ৯ম শতকের বিভিন্ন আকারের ব্রোঞ্জের মূর্তি, চতুর্থ ও পঞ্চম শতকের পোড়ামাটির মূর্তির অংশবিশেষ প্রভৃতি।


title: প্রত্নতাত্ত্বিক জাদুঘর, মহাস্থান

text: জাদুঘরের প্রদর্শন কক্ষের বাইরে রয়েছে সুদৃশ্য বাগান। নানা রঙের ফুল ও ফল গাছের সমারোহ সেখানে। বাইরের চত্বরেও রাখা হয়েছে বেশকিছু প্রত্নতাত্ত্বিক নমুনা। দেশের বিভিন্ন এলাকা থেকে স্কুল, কলেজ, মাদ্রাসা, বিশ্ববিদ্যালয়ের শিক্ষার্থী, শিক্ষক, গবেষক, বিশেষজ্ঞরা শিক্ষা সফরের জন্য এখানে আসেন। আগতদের জন্য মহাস্থানগড়ের টিলাসংলগ্ন আম বাগানে গড়ে তোলা হয়েছে পিকনিক স্পট।


title: প্রত্নতাত্ত্বিক জাদুঘর, মহাস্থান

text: এ জাদুঘরের গ্রীষ্মকালীন সময়সূচী হলো বেলা ১০টা থেকে সন্ধ্যা ৬টা পর্যন্ত। দুপুর ১টা থেকে ত্রিশ মিনিট মধ্যাহ্ন বিরতি। আর শীত কালীন সময়সূচী হলো সকাল ৯টা থেকে বিকেল ৫টা পর্যন্ত খোলা। দুপুর ১টা থেকে ৩০ মিনিট মধ্যাহ্ন বিরতি। মহাস্থানগড় জাদুঘর সপ্তাহের রোববার পূর্ণ দিবস, সোমবার অর্ধ দিবস এবং সরকারি ছুটির দিনগুলোতে বন্ধ থাকে।


title: কাজী ইমদাদুল হক

text: কাজী ইমদাদুল হক (১৮৮২ – ২০ মার্চ ১৯২৬) ছিলেন ব্রিটিশ ভারতের একজন বাঙালি লেখক ও শিক্ষাবিদ।


title: কাজী ইমদাদুল হক

text: কাজী ইমদাদুল হক ১৮৮২ সালে বেঙ্গল প্রেসিডেন্সির খুলনার গোদাইপুর গ্রামে (বর্তমান বাংলাদেশ) জন্মগ্রহণ করেন। তার পিতা কাজী আতাউল হক আসামের জরিপ বিভাগে চাকরি করতে করতেন এবং পরবর্তীতে খুলনার ফৌজদারি আদালতের মোক্তার নিযুক্ত হন।


title: কাজী ইমদাদুল হক

text: ১৯০০ সালে কাজী ইমদাদুল হক কলকাতা প্রেসিডেন্সি কলেজ থেকে বিএ সম্পন্ন করেন। ১৯১৪ সালে তিনি বিটি পরীক্ষায় উত্তীর্ণ হন।


title: কাজী ইমদাদুল হক

text: ১৯০৪ সালে কাজী ইমদাদুল হক কলকাতা মাদ্রাসায় শিক্ষক হিসেবে যোগ দেন। এর দুই বছর পর ১৯০৬ সালে আসামের শিলং বিভাগে শিক্ষাবিভাগের উচ্চমান সহকারী হিসেবে যোগ দেন।


title: কাজী ইমদাদুল হক

text: ১৯০৭ সালে তিনি ঢাকা মাদ্রাসার শিক্ষক হন। ১৯১১ সালে তিনি ঢাকা টিচার্স ট্রেনিং কলেজে ভূগোলের অধ্যাপক হন। এরপর ১৯১৪ সালে ঢাকা বিভাগে মুসলিম শিক্ষা সহকারী স্কুল পরিদর্শক হিসেবে যোগ দেন। ১৯১৭ সালে তাকে কলকাতা ট্রেনিং স্কুলের প্রধান শিক্ষক হিসেবে নিযুক্ত করা হয়।


title: কাজী ইমদাদুল হক

text: ১৯২১ সালে তিনি সদ্য প্রতিষ্ঠিত ঢাকা বোর্ডের সুপারিন্টেনডেন্ট হন। আমৃত্যু তিনি এই পদে বহাল ছিলেন।


title: কাজী ইমদাদুল হক

text: শিক্ষাবিভাগে তার যোগ্যতাপূর্ণ কর্মের স্বীকৃতি হিসেবে ব্রিটিশ সরকার ১৯১৯ সালে তাকে খান সাহেব ও ১৯২৬ সালে খান বাহাদুর উপাধিতে ভূষিত করে।


title: কাজী ইমদাদুল হক

text: কাজী ইমদাদুল হক সাংবাদিকতার সাথে জড়িত ছিলেন। তার সম্পাদনায় নবনূর পত্রিকা প্রকাশিত হত। ১৯০৩ থেকে ১৯০৬ সাল পর্যন্ত এই পত্রিকা প্রকাশিত হয়েছে। পত্রিকায় তার সাথে মোহাম্মদ হেদায়াতুল্লাহ, মোহাম্মদ আসাদ আলি ও আরো অনেকে জড়িত ছিলেন।


title: কাজী ইমদাদুল হক

text: ১৯২০ সালের মে মাসে তার সম্পাদনায় শিক্ষাবিষয়ক মাসিক শিক্ষক পত্রিকা প্রকাশিত হয়। পরবর্তী তিন বছর এই পত্রিকা প্রকাশিত হয়েছে। এছাড়াও বঙ্গীয় মুসলমান সাহিত্য পত্রিকা প্রকাশনার সাথে তিনি জড়িত ছিলেন। এই পত্রিকা প্রকাশের উদ্দেশ্যে বঙ্গীয় মুসলমান সাহিত্য সমিতি কর্তৃক গঠিত ছয় সদস্যের কমিটিতে তিনি সভাপতি ছিলেন। কমিটির বাকি সদস্যরা ছিলেন মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ।


title: কাজী ইমদাদুল হক

text: কাজী ইমদাদুল হক কবিতা, উপন্যাস, প্রবন্ধ, শিশুসাহিত্য রচনা করেছেন। বাংলার মুসলিম সমাজের কল্যাণ সাধনের উদ্দেশ্যে তিনি সাহিত্যকর্মে নিয়োজিত হয়েছিলেন। "আবদুল্লাহ" উপন্যাসের জন্য তিনি অধিক খ্যাত। তাঁর রচিত গ্রন্থসমূহের মধ্যে রয়েছে:


title: কাজী ইমদাদুল হক

text: ‘আবদুল্লাহ’ উপন্যাসটি লেখকের জীবদ্দশায় সম্পূর্ণ বা প্রকাশ হয়নি। তিনি এ উপন্যাসটি জীবনের শেষান্তে শুরু করলেও শেষ করে যেতে পারেননি। পরবর্তীতে তাঁর খসড়ার ভিত্তিতে উপন্যাসটি সম্পূর্ণ করা হয় এবং তা ১৯৩২ সালে গ্রন্থাকারে প্রকাশিত হয়।


title: কাজী ইমদাদুল হক

text: ১৯৬৮ সালে কেন্দ্রীয় বাংলা উন্নয়ন বোর্ড (আজকের বাংলা একাডেমি) আবদুল কাদিরের সম্পাদনায় প্রকাশ করে 'কাজী ইমদাদুল হকের রচনাবলি'।


title: কাজী ইমদাদুল হক

text: অধুনা সৈয়দ আবুল মকসুদের সম্পাদনায় 'শুদ্ধস্বর' প্রকাশনী তাঁর রচনাবলী প্রকাশ করেছে।


title: কাজী ইমদাদুল হক

text: বাংলাদেশের লেখক, সরকারি কর্মকর্তা ও উপদেষ্টা কাজী আনোয়ারুল হক (১৯০৯-২০০১) ছিলেন কাজী ইমদাদুল হকের পুত্র।


title: কাজী ইমদাদুল হক

text: কাজী ইমদাদুল হক ১৯২৬ সালের ২০ মার্চ কলকাতায় ইন্তেকাল করেন।


title: মোহাম্মদ নওয়াজ

text: মোহাম্মদ নওয়াজ (; জন্ম: ২১ মার্চ, ১৯৯৪) রাওয়ালপিন্ডিতে জন্মগ্রহণকারী বিশিষ্ট পাকিস্তানী ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিং করেন। ঘরোয়া প্রথম-শ্রেণীর ক্রিকেটে ন্যাশনাল ব্যাংক অব পাকিস্তান এবং কোয়েটা গ্ল্যাডিয়েটর্সের প্রতিনিধিত্ব করছেন তিনি। এছাড়া, পাকিস্তানের অনূর্ধ্ব-১৫, ১৯ ও ২৩ দলসহ রাওয়ালপিন্ডি, রাওয়ালপিন্ডি রামসের পক্ষে খেলেছেন।


title: মোহাম্মদ নওয়াজ

text: ২০১৬ সালের পাকিস্তান সুপার লীগে কোয়েটা গ্ল্যাডিয়েটর্স দলের সাথে চুক্তিবদ্ধ হন। প্রতিযোগিতার প্রথম চারটি খেলার মধ্যে দু'টিতেই ম্যান অব দ্য ম্যাচের পুরস্কার পেয়েছিলেন তিনি। ফলশ্রুতিতে পাকিস্তান দলে খেলার জন্য ডাক পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য পাকিস্তান ক্রিকেট দলের অন্যতম সদস্য মনোনীত হন। এতে তিনিও অন্তর্ভুক্ত হন।


title: মোহাম্মদ নওয়াজ

text: ১৩ অক্টোবর, ২০১৬ তারিখে সিরিজের ২য় টেস্টে ওয়েস্ট ইন্ডিজের বিপক্ষে বাবর আজমের সাথে তারও অভিষেক ঘটে।


title: সৈয়দ এমদাদ আলী

text: সৈয়দ এমদাদ আলী (১৮৭৫ - ৩ ডিসেম্বর ১৯৫৬) একজন বাঙালি কবি ও লেখক। তিনি ইসলামি মানবতাবাদের আলোকে সমাজের কল্যাণ কামনায় বিশ্বাসী ছিলেন।


title: সৈয়দ এমদাদ আলী

text: সৈয়দ এমদাদ আলী ১২৮২ বঙ্গাব্দের ১ আশ্বিন (১৮৭৫ খ্রিষ্টাব্দ) ঢাকা জেলার বিক্রমপুরের খিলগাঁও গ্রামে নানাবাড়িতে জন্মগ্রহণ করেন। বিক্রমপুরের দামপাড়া তার পৈতৃক নিবাস ছিল।


title: সৈয়দ এমদাদ আলী

text: সৈয়দ এমদাদ আলী ১৮৯৫ সালে মুন্সীগঞ্জ উচ্চ বিদ্যালয় থেকে এন্ট্রান্স পরীক্ষায় উত্তীর্ণ হন। এরপর জগন্নাথ কলেজ থেকে তিনি আইএ পাশ করেন।


title: সৈয়দ এমদাদ আলী

text: সৈয়দ এমদাদ আলী প্রথমে নেত্রকোনা দত্ত উচ্চ বিদ্যালয়ে শিক্ষক হিসেবে যোগ দেন। এরপর পুলিশ বিভাগে সাব-ইনস্পেক্টর ও ইনস্পেক্টর হিসেবে নিযুক্ত হন। কর্মজীবনের স্বীকৃতি হিসেবে ব্রিটিশ সরকার তাকে খান সাহেব উপাধিতে ভূষিত করে।


title: সৈয়দ এমদাদ আলী

text: সৈয়দ এমদাদ আলী গদ্যশিল্পী হিসেবে সুনাম অর্জন করেছিলেন। ছাত্র থাকাকালীন সময় থেকে সাহিত্যের প্রতি উৎসাহী ছিলেন। মোসলেম হিতৈষী, মোসলেম ভারত, সওগাত ও বঙ্গীয় মুসলমান সাহিত্য পত্রিকায় তার কবিতা ও প্রবন্ধ প্রকাশিত হত। তার উল্লেখযোগ্য রচনার মধ্যে রয়েছে:


title: সৈয়দ এমদাদ আলী

text: সাহিত্যচর্চা ছাড়াও তিনি পত্রিকা সম্পাদনায় জড়িত ছিলেন। নবনূর পত্রিকা তার সম্পাদনায় প্রকাশিত হত।


title: সৈয়দ এমদাদ আলী

text: সৈয়দ এমদাদ আলী ১৯৫৬ সালের ৩ ডিসেম্বর ঢাকায় ইন্তেকাল করেন।


title: মোঃ মনিরুজ্জামান মনি

text: এম ডি. মনিরুজ্জামান () বাংলাদেশের রাজনৈতিক ব্যক্তিত্ব। তিনি খুলনা সিটি কর্পোরেশনের সাবেক মেয়র। তিনি খুলনা বিভাগে জন্মগ্রহন করেন।


title: মোহাম্মদ মোসাদ্দেক হোসেন বুলবুল

text: মোহাম্মদ মোসাদ্দেক হোসেন বুলবুল রাজশাহী সিটি কর্পোরেশনের মেয়র। তিনি রাজশাহীর নির্বাচিত সিটি কর্পোরেশনের মেয়র।


title: মোহাম্মদ মোসাদ্দেক হোসেন বুলবুল

text: তিনি রাজশাহী জেলায় জন্মগ্রহন করেন। তাঁর স্ত্রীর নাম রেবেকা সুলতানা সুমি।


title: মোহাম্মদ মোসাদ্দেক হোসেন বুলবুল

text: মোহাম্মদ মোসাদ্দেক হোসেন বুলবুল রাজশাহী বিশ্ববিদ্যালয় থেকে রাষ্ট্রবিজ্ঞান বিষয়ে স্নাতক এবং স্নতকোত্তর পড়াশোনা সম্পন্ন করেন।


title: মোহাম্মদ মোসাদ্দেক হোসেন বুলবুল

text: বিএনপি নেতা মোহাম্মদ মোসাদ্দেক হোসেন বুলবুল ২০১৩ সালের ১৫ জুন রাজশাহী সিটি কর্পোরেশনের নির্বাচনে এক লাখ ৩১ হাজার ৫৮ ভোট পেয়ে মেয়র নির্বাচিত হন।


title: ডেভিল'স সী

text: ডেভিল'স সী (; ) বা ড্রাগন ট্রায়াঙ্গেল () বা সাগরের জাদু বা প্যাসিফিক বারমুডা ট্রায়াঙ্গেল নামেও পরিচিত, যা টোকিওর দক্ষিণে প্রায় ১০০ কিমি দূরে মিয়াকে-জিমা (মিয়াকে দ্বীপ) ঘিরে প্রশান্ত মহাসাগরের একটি বিশেষ অঞ্চল। ডেভিল'স সী-কে কখনও কখনও একটি অতিপ্রাকৃতিক অবস্থান হিসেবে বিবেচিত করা মাধ্যমে এই দাবির সত্যতা রীতিমত খোলাসমুক্ত করা হয়েছে। আকার এবং আয়তনের বিভিন্ন স্থানের রিপোর্ট (শুধুমাত্র ১৯৫০ দশকের রিপোর্ট থেকে) অনুসারে এটি জাপানের পূর্ব উপকূলে একটি অনির্দিষ্ট অংশ থেকে ১১০ কিলোমিটার (৫৮ মাইল), উপকূল থেকে ৪৮০ কিলোমিটার (৩০০ মাইল) এবং এমনকি ইও জিমার উপকূলের কাছে থেকে ১,২০০ কিলোমিটার (৭৫০ মাইল) দূরে অবস্থিত।


title: ডেভিল'স সী

text: কাইও মারু নং ৫ বালেটস নামে জাপানের একটি গবেষণা জাহাজ ৩১ জনের একটি নাবিকদল নিয়ে ডেভিল'স সী থেকে প্রায় ৩০০ কিমি দক্ষিণে সমুদ্রতলদেশীয় ম্যাইয়েন-শো আগ্নেয়গিরি কার্যকলাপ অনুসন্ধান করছিল, তখন একটি অগ্ন্যুত্পাতের ফলে ২৪শে সেপ্টেম্বর, ১৬৫২ সালে ধ্বংস হয়ে যায়। পরে কিছু ধ্বংসাবশেষ উদ্ধার করা হয়। অন্য সাতটি নৌকা ছিল ছোট মাছ ধরার নৌকা, যা এপ্রিল, ১৯৪৯ সাল থেকে অক্টোবর, ১৯৫৩ সালের মধ্যে মিয়াকে দ্বীপ এবং ইও জিমা দ্বীপের মাঝে হারিয়েছে। এই দুইটি দ্বীপের মাঝের দূরত্ব ১,২০০ কিলোমিটার (৭৫০ মাইল)। অন্তত একটি জাহাজ একটি এসওএস পাঠিয়েছিল।


title: অরুণ ব্যানার্জী

text: অরুণ ব্যানার্জী (, ) ভারতীয় বাংলা চলচ্চিত্রের একজন অভিনেতা।


title: মজু চৌধুরীর হাট

text: মজু চৌধুরী হাট বাংলাদেশের উপকূল অঞ্চলের একটি অন্যতম পর্যটনকেন্দ্র ও শহর। এটি বাংলাদেশের দক্ষিণ পূর্বে লক্ষ্মীপুর সদর উপজেলার অন্তর্গত চররমনী মোহন ইউনিয়নে অবস্থিত। এই শহরটি ১৯৬৫ সালে "মজু চৌধুরীর হাট" নামে স্থাপিত হয়। এটির পূর্বের নাম ছিল "রহমত খালি"।


title: মজু চৌধুরীর হাট

text: মজু চৌধুরীর হাটের অবস্থান। লক্ষ্মীপুর সদর উপজেলার সর্ব পশ্চিমে অবস্থিত মেঘনা নদীর তীরে, ভোলা জেলার সর্ব পূর্বে বাংলাদেশের দক্ষিণ পূর্বে কেন্দ্রীয় বাণিজ্য ঘাটতি অবস্থিত একটি ইউনিয়ন। লক্ষ্মীপুর জেলা শহর থেকে এর দূরত্ব ১২ কিলোমিটার ভোলা সদর উপজেলা থেকে ২৬ কিলোমিটার আর কমলনগর উপজেলা থেকে ২০ কিলোমিটার হাইমচর উপজেলা থেকে ২৫ কিলোমিটার দূরে অবস্থিত। এর মোট এলাকা:১৬৫০০, একর। ১৪৫.১৮ বর্গকিমি (৫৬.০৫ বর্গমাইল)


title: মজু চৌধুরীর হাট

text: মজু চৌধুরী ছিলেন একজন প্রভাবশালী ব্যক্তি যিনি জন্মগ্রহণ করেন লক্ষ্মীপুর সদর উপজেলার শাকচর ইউনিয়ন এলাকার এক চৌধুরী পরিবারে। মজু চৌধুরী ছিলেন পানা মিয়া হাজীর দ্বিতীয় পুত্র তিনি ছিলেন পানা মিয়ার চার পুত্রের মধ্যে অত্যন্ত মেধাবী,ততকালীন তিনি রহমত খালি এলাকায় এসে প্রায় শতাধিক জায়গা জমি কিনেন, ততদূর কেউ তাহার সমান প্রভাবশালী ব্যক্তি বা প্রতিষ্ঠিত ছিল না। বাংলাদেশ স্বাধীন হওয়ার ও পূর্বে এই মজু চৌধুরীর হাট টি প্রতিষ্ঠা পায়। ১৯৬৫ সাল সম্পর্কিত এটির নাম উল্লেখ করেছে এখানকার অস্থায়ী লোকজন রা তখন থেকেই "মজু চৌধুরীর হাট" জায়গাটি ভালো পরিচিত হয়ে উঠে।


title: মজু চৌধুরীর হাট

text:
এখানে ১টি উচ্চ বিদ্যালয় ও ২টি মাদ্রাসা রয়েছে।ভোলা থেকে মজু চৌধুরীর হাট ২৬ কিলোমিটার, বরিশাল থেকে ৭৬ কিলোমিটার দূরত্বে অবস্থিত। ভোলার ইলিশা ঘাট থেকে মজু চৌধুরীর হাটে ৩টি ফেরি চলাচল করে ও তাতে ৪ ঘন্টা সময় লাগে।
এছাড়াও এখান থেকে বিভিন্ন রুটে ত্রিশ থেকে চল্লিশটি বাস যাতায়াত করে থাকে।


title: নাইমা হায়দার

text: বিচারপতি নাইমা হায়দার (জন্ম: ১৯ মার্চ, ১৯৬২) বাংলাদেশের হাইকোর্ট বিভাগের একজন বিচারক। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে পঞ্চম।


title: নাইমা হায়দার

text: নাইমা হায়দারের বাবার নাম বদরুল হায়দার চৌধুরী। তার মায়ের নাম আনোয়ারা হায়দার। ঢাকা বিশ্ববিদ্যালয় থেকে আইন বিভাগে তাঁর স্নাতক ডিগ্রী এবং স্নাতকোত্তর সম্পন্ন করেন। এছাড়াও কলাম্বিয়া বিশ্ববিদ্যালয়, সাউদার্ন ক্যালিফর্নিয়া বিশ্ববিদ্যালয়, অক্সফোর্ড বিশ্ববিদ্যালয়, বার্কলে বিশ্ববিদ্যালয়, লন্ডন বিশ্ববিদ্যালয় থেকে ডিগ্রিপ্রাপ্ত হন।


title: নাইমা হায়দার

text: নাইমা হায়দার ১৯৮৯ সালে জেলা আদালতের একজন আইনজীবী হিসাবে নাম নথিভুক্ত হন। ১৯৮৯ এবং ১৯৯৩ সালে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে নথিভুক্ত হন। তিনি ২০০৯ সালের ৩০ জুন হাইকোর্ট বিভাগের অতিরিক্ত বিচারক হিসেবে উন্নীত হন। এবং ২০১১ সালের ৩০ জুন একই বিভাগের বিচারক হিসেবে নিয়োগপ্রাপ্ত হন। তিনি ২০২৯ সালের ১৮ মার্চ অবসর গ্রহণ করবেন।


title: দেবিকা মিত্র

text: দেবিকা মিত্র () ভারতীয় চলচ্চিত্রের একজন অভিনেত্রী। তিনি অনেক বাংলা চলচ্চিত্রে অভিনয় করেছেন।


title: ২০১১ শীতকালীন এশিয়ান গেমস

text: ২০১১ শীতকালীন এশিয়ান গেমস হল একটি বহু ক্রীড়া প্রতিযোগিতা যা অফিসিয়ালিভাবে ৭ম শীতকালীন এশিয়াড নামে পরিচিত এবং এটি ২০১১ সালের ৩০ জানুয়ারি থেকে ৬ ফেব্রুয়ারি পর্যন্ত কাজাখস্তানের আস্তানা ও আলমাতিতে অনুষ্ঠিত হয়। সোভিয়েত ইউনিয়ন থেকে স্বাধীনতা লাভের পর কাজাখস্তানে এটিই ছিল সবচেয়ে বড় প্রতিযোগিতার আয়োজন। ২০০৬ সালের ৪ মার্চ কুয়েতে স্বাগতিক শহরের জন্য কাজাখস্তান নথিভূক্ত হয়।


title: ২০১১ শীতকালীন এশিয়ান গেমস

text: ব্যান্ডি ও স্কী ওরিয়েন্টারিং প্রথমবারের মত যোগ করা হয়, যখন কার্লিং ও স্নোবোর্ডিং গেমস তালিকা থেকে বাদ দেওয়া হয়। এবং ২০০৭ গেমসের পর স্কী জাম্পিং পুনরায় অন্তর্ভুক্ত করা হয়।


title: ২০১১ শীতকালীন এশিয়ান গেমস

text:
২০১১ শীতকালীন গেমসে অংশগ্রহণের জন্য ২৬টি জাতীয় অলিম্পিক কমিটি নিবন্ধন করে যা ২০০৭ গেমসের চেয়ে ১টি বেশি। বাহরাইন, কাতার ও সিঙ্গাপুরের অভিষেক হয়, অপরদিকে ম্যাকাও ও পাকিস্তান ২০০৭ গেমসের পরে অংশগ্রহণ করেনি।
One country only sent officials.


title: ২০১১ শীতকালীন এশিয়ান গেমস

text: ২০১১ শীতকালীন এশিয়ান গেমসের ক্রীড়া পঞ্জিকা :


title: আবুল হুসেন

text: আবুল হুসেন (১৮৯৬ - ১৫ অক্টোবর ১৯৩৮) ব্রিটিশ ভারতীয় লেখক, চিন্তাবিদ ও সমাজসংস্কারক।


title: আবুল হুসেন

text: আবুল হুসেন ১৮৯৬ সালের ৬ জানুয়ারি বেঙ্গল প্রেসিডেন্সির যশোর জেলার পানিসারা গ্রামে নানার বাড়িতে জন্মগ্রহণ করেন। তার পৈতৃক নিবাস যশোর জেলার কাউরিয়া গ্রামে। পিতা হাজী মোহাম্মদ মুসা আলেম ছিলেন।


title: আবুল হুসেন

text: আবুল হুসেন ১৯১৪ সালে যশোর জেলা স্কুল থেকে ম্যট্রিকুলেশন পরীক্ষায় পাশ করেন। এরপর কলকাতা প্রেসিডেন্সি কলেজ থেকে আইএ এবং বিএ পরীক্ষায় উত্তীর্ণ হন। ১৯২০ সালে তিনি কলকাতা বিশ্ববিদ্যালয় থেকে অর্থনীতিতে এমএ এবং ১৯২২ সালে বিএল ও ১৯৩১ সালে এমএল ডিগ্রি অর্জন করেন।


title: আবুল হুসেন

text: আবুল হুসেন ১৯২০/২১ সালে কলকাতার হেয়ার স্কুলে শিক্ষক হিসেবে যোগ দেন। এরপর ১৯২১ সালে তিনি ঢাকা বিশ্ববিদ্যালয়ে অর্থনীতি ও বাণিজ্য বিভাগের প্রভাষক নিযুক্ত হন। এছাড়াও তিনি মুসলিম হলের হাউস টিউটর ছিলেন।


title: আবুল হুসেন

text: ১৯৩২ সালে তিনি শিক্ষকতা ত্যাগ করে কলকাতা হাই কোর্টে আইনজীবী হিসেবে যোগ দেন। বাংলার আইন সভায় গৃহীত ওয়াকফ আইনের মূল খসরা তিনি প্রণয়ন করেছিলেন।


title: আবুল হুসেন

text: বাংলার মুসলিমদের মধ্যে আধুনিক শিক্ষার প্রসারের উদ্দেশ্যে আবুল হুসেন লেখালেখি করেছেন। বুদ্ধিরমুক্তি আন্দোলনে তিনি অংশগ্রহণ করেন। ১৯২৬ সালে ঢাকার মুসলিম সাহিত্য সমাজ গঠিত হয়। তিনি এতে অংশ নিয়েছিলেন। সংগঠনের মুখপত্ররূপে প্রকাশিত শিখা পত্রিকার সম্পাদনায় তিনি জড়িত ছিলেন।


title: আবুল হুসেন

text: তার রচনাসমূহের মধ্যে রয়েছে:


title: আবুল হুসেন

text: তার মৃত্যুর পর বাংলা একাডেমি আবুল হুসেন রচনাবলী নামে তার রচনাসমগ্র প্রকাশ করে।


title: আবুল হুসেন

text: আবুল হুসেন ১৯৩৮ সালের ১৫ অক্টোবর কলকাতায় ইন্তেকাল করেন।


title: ১৯৪৭ আসাম ভূমিকম্প

text: ১৯৪৭ আসাম ভূমিকম্প ২৯ জুলাই ১৩:৪৩ ইউটিসি সময়ে সৃষ্টি হয় যার প্রাবল্য ছিল ৭.৩ রিখটার স্কেল। ভূমিকম্পের অবস্থান ছিল ব্রিটিশ ভারত এবং চীন প্রজাতন্ত্র সীমান্তের মধ্যবর্তী স্থানে,যা তখনও তিব্বত শাসনাধীন ছিল না। কিছু-কিছু সূত্রমতে এই ভূমিকম্পের উপকেন্দ্র ছিল ভারত-শাসিত এলাকায় আবার কিছু সূত্র বলে এই ভূমিকম্প চীন-ভারত-শাসিত এলাকায় হয়েছিল। চীনা সাহিত্যমতে, তিব্বত এর নাং প্রদেশে এই ভূমিকম্প অনুভূত হয়েছিল।


title: ১৯৪৭ আসাম ভূমিকম্প

text: ডিব্রুগড়, যোরহাট এবং তেজপুর অঞ্চলের কিছু দেয়ালে ফাঁটল দেখা গিয়েছিল। গুয়াহাটিতে বিদ্যুৎ বিচ্ছিন্ন হয়ে পড়ার কথাও শুনা যায়। ভূমিকম্পের স্থায়িত্ব প্রায় ১.৫×১০ এনএম বলে বিজ্ঞপ্তিতে প্রকাশ করা হয়। তবে ভূমিকম্পের প্রতিক্রিয়া ভালভাবে জানা যায় নি।


title: ১৯৪৭ আসাম ভূমিকম্প

text: ভূমিকম্প


title: ১৮৯৭ আসাম ভূমিকম্প

text: ১৮৯৭ সালের ১২ই জুন ভারতের আসামে সংঘটিত হওয়া ভূমিকম্পের প্রাবল্য ছিল ৮.১ রিখটার স্কেল। প্রায় ১,৫৪২ লোক হতাহত হলেও, এই ভূমিকম্পের আকার অনুযায়ী মৃতের সংখ্যা খুব বেশি ছিল না, তবে সম্পত্তির ক্ষয়-ক্ষতির পরিমাণ বিপুল ছিল। ভূমিকম্পের ফলে সৃষ্ট ক্ষয়-ক্ষতি কলকাতা পর্যন্ত বিস্তৃত হয়েছিল, সেখানকার ডজন ডজন অট্টালিকা মারাত্মকভাবে ধ্বংস হয় বা আংশিকভাবে ধসে পড়ে। আহমেদাবাদ এবং পেশাওয়ারসহ এই ভূকম্পন সারা ভারত থেকে অনুভূত হয়। এই কম্পন বার্মা থেকেও অনুভব করা গিয়েছিল।


title: ১৮৯৭ আসাম ভূমিকম্প

text: এই ভূমিকম্পটির সৃষ্টি হয়েছিল ওল্ডহ্যাম ফাটলের এসএসডব্লিউ-নিমজ্জিত বিপরীত(SSW-dipping reverse Oldham fault) অংশে। এই অংশটি হচ্ছে ভারতীয় প্লেট এর অন্তর্গত শিলং প্লেটুর উত্তর অংশ। প্রধান ফাটলে ন্যূনতম স্থানচ্যুতি ঘটেছিল, যদিও পর্যন্ত হিসেব করা হয়েছিল, যা আগে পরিমাপকৃত যেকোন ভূমিকম্পের চেয়ে সর্বাধিক। আকস্মিক স্থানচ্যুতি আঘাতসহ এলাকাজুড়ে গননালব্ধ হয়েছিল এবং ভূপৃষ্ঠ হতে নিচ পর্যন্ত বিস্তৃত ছিল, যা সমগ্র ভূত্বকের গভীরতাকে ও নাড়িয়ে তুলেছিল।


title: ১৮৯৭ আসাম ভূমিকম্প

text: মনে করা হয় এই ভূমিকম্প ভূগর্ভে সংঘটিত হয়, এতে ঘরবাড়ি ধ্বংসপ্রাপ্ত হয় এবং বার্মা থেকে দিল্লী পর্যন্ত প্ৰায় জুড়ে এই ভূকম্পন অনুভব করা গিয়েছিল। এর ফলে প্ৰতিবেশী দেশ ভূটান এর বহু অট্টালিকা মারাত্মকভাবে ধ্বংসপ্রাপ্ত হয়। এরপর ডজন-ডজন ছোট্ট ছোট্ট ভূকম্পন অনুভূত হয়েছিল এবং কলকাতায় ৯ই অক্টোবর, ১৮৯৭ গ্রীনিচ মান সময় ০১:৪০ মিনিটে শেস ভূকম্পন অনুভূত হয়ে।


title: ১৮৯৭ আসাম ভূমিকম্প

text: এই ভূমিকম্পে শিলং প্লেটে তীব্রভাবে ঊর্ধ্বমুখী ধাক্ষার ফলে প্রায় ১১ মিটার উপরে উঠে যায়। এর ফলে সৃষ্ট ফাটলের দৈর্ঘ্য ছিল ১১০ কিলোমিটার। যেখানে ফাটলের স্থানচ্যুতি ছিল প্রায় ১৮ মিঃ (সঠিকটা ৭ মিঃ কম বা বেশি হতে পারে)। এর উপকেন্দ্রে আনুভূমিক ত্বরন ১g বল এবং পৃষ্টের বেগ ৩ মি/সে (m/s) বলে মনে করা হয়।


title: ১৮৯৭ আসাম ভূমিকম্প

text: শিলংয়ে, ভূমিকম্পের ফলে পাথরে তৈরি প্রতিটি বাড়িঘর এবং কাঠের তৈরি অর্ধেক বাড়িঘর ধ্বংস হয়ে যায়। এর কাঁপুনি সবকিছুকে মাটির সাথে মিশিয়ে দেয় এবং ১৩ জোন লোক মারা যায়। ঐ এলাকায় ফাটল চিহ্নিত করা হয়। চেরাপুঞ্জিতে ভূমিকম্পের ফলে ভূমিধ্বস হয়, যার ফলশ্রুতিতে ৬০০ লোক মারা যায়।


title: ১৮৯৭ আসাম ভূমিকম্প

text: গোয়ালপাড়ায়, এর ফলে ব্রহ্মপুত্রের পানি এসে জোয়ারের সৃষ্টি করে। এর তীরবর্তী শহরটির বাজার ধ্বংস করে দেয়। নলবাড়িতে, ভূকম্পন ও জলতরঙ্গ দেখতে পাওয়া গিয়েছিল। গুয়াহাটিতে, ভূমিকম্প তিন মিনিট পর্যন্ত ছিল। ব্রহ্মপুত্রের পানি ৭.৬ ফুট ফুলেফেপে উঠেছিল। ভূমিকম্পে উমানন্দ দ্বীপ মন্দির ও রেললাইনের ক্ষতি হয়। ৫ জন লোক মৃত্যুবরণ করে। নগাঁওয়ে, প্রতিটি ইটের বাড়ি ভেঙ্গে পড়েছিল, যেখানে ঐতিহ্যগতভাবে বানানো কাঠের বাড়ি যেগুলোর ছাঁদ ঘাসের তৈরি, সেগুলো ও বেঁকে যায়। ছোট ছোট অনেক ফাটল/আগ্নেয়গিরি দেখতে পাওয়া গিয়েছিল এবং রাস্তাঘাট গাড়ি চলাচলে অযোগ্য হয়ে পড়েছিল।


title: জাতীয় জলপথ ১

text: জাতীয় জলপথ ১ () হল পণ্য ও যাত্রী পরিবহনের উদ্দেশ্যে ভারতের গঙ্গা নদী এবং তার শাখানদী ভাগীরথী ও হুগলি নদী নিয়ে গড়ে ওঠা একটি জলপথ। এটি হলদিয়া (সাগর) থেকে শুরু হয়ে এলাহাবাদ শহর পর্যন্ত চলেগেছে। জাতীয় জলপথ ১ মোট ১৬০০ কিলোমিটার দীর্ঘ। এই জলপথ ভারতের চারটি রাজ্যের মধ্যদিয়ে গেছে। এই রাজ্য গুলি হল পশ্চিমবঙ্গ, ঝাড়খন্ড, বিহার ও উত্তর প্রদেশ। জলপথটিতে মোট ১৮ টি টার্মিনাল রয়েছে। হলদিয়া থেকে পাটনা পর্যন্ত পন্যবাহি বার্জ চলাচল করে। এই জলপথের গভীরতা ৩ মিটার রাখা সম্ভব হলে হলদিয়া থেকে এলাহাবাদ পর্যন্ত ১,৫০০ থেকে ২,০০০ টন পন্যবাহি বার্জ চলাচল করা সম্ভব হবে।


title: জাতীয় জলপথ ১

text: বর্তমানে এই জাতীয় জলপথে বার্জের দ্বারা ইন্দোনেশিয়া থেকে ফারাক্কা তাপবিদুৎ কেন্দ্রে কয়লা পৌঁছানো হয়।


title: জাতীয় জলপথ ১

text: আজও এনডব্লিউ-১ হিসেবে চিহ্নিত গঙ্গা নদীর অংশটি মালামাল পরিবহনের জন্য ব্যবহার করা হচ্ছে - বেশীরভাগ স্থানীয় উৎপাদন এবং পর্যটক শিল্পের জন্য। নৌপরিবহণ মন্ত্রণালয়ের প্রকল্প হিসাবে এনডব্লিউ-১ বা "জাতীয় জলপথ ১" বেশিরভাগ বাল্ক পণ্য বহন করবে। এই পণ্যগুলি হল সিমেন্ট, লোহা আকরিক, কয়লা এবং কয়লার জ্বলন পণ্য, খনিজ তেল এবং পেট্রোলিয়াম পণ্য, শিলা ফসফেট, কাঠ, পাথর চিপ, ম্যাঙ্গানিজ আকরিক এবং কৃষি থেকে উৎপাদিত পণ্য। এই অঞ্চলে উপস্থিত ইস্পাত কারখানা থেকে পাপ্ত লোহার বা ইস্পাতের পণ্যগুলিও হবে এই রুট বা জলপথের একটি প্রধান পণ্যসম্ভার।


title: জাতীয় জলপথ ১

text:
"জাতীয় জলপথ ১" একটি বিতর্ক এবং বিক্ষোভের মধ্যে অবতরণ করে, যখন ২০১৪ সালের জুলাই মাসে কেন্দ্রীয় জাহাজ মন্ত্রালয়ের মন্ত্রী নিতিন গডকড়ী ঘোষণা করে যে, সরকার গঙ্গা নদীর উপর প্রতি ১০০ কিলোমিটার (৬২ মাইল) অন্তর বাঁধ নির্মাণ করবে এবং নদীর চিহ্নিত অংশে ড্রেজিং কার্যক্রম পরিচালনা করবে গঙ্গা নদীর পথে বারাণসী ও হলদিয়ার মধ্যে যাত্রী এবং পণ্যগুলির পরিবহনের উন্নয়নের জন্য। প্রথম পর্যায়ে ড্রেজিং করে ৪৫ মিটার (১৪৮ ফুট) প্রস্থ এবং ৩ মিটার (৯.৮ ফুট) একটি গভীরতা প্রদান করা হবে জলপথটিকে। প্রাথমিক প্রস্তাবটি ড্যানিশ জলবিদ্যুৎ ইনস্টিটিউটের একটি গবেষণার উপর ভিত্তি করে তৈরি করা হয়েছে, যা এলাহাবাদ ও বারাণসী এবং বারাণসী ও বক্সার মধ্যবর্তী দুটি অঞ্চলে রিপোর্ট প্রকাশ করেছে। কোনও নাগরিক পরামর্শ ছাড়াই প্রযুক্তিগত সহায়তা সহ বিশ্বব্যাপী ৫০ মিলিয়ন মার্কিন ডলার অর্থায়নে সম্মত হওয়ার পর ঘোষণাটি করা হয়। বেনারস হিন্দু বিশ্ববিদ্যালয়ের নদী কর্মী ও অধ্যাপকেরা এই কর্মকান্ডের সমালোচনা করেছিলেন। official website
CIWTC


title: তুষার চিতা

text: তুষার চিতা বা স্নো লেপার্ড হচ্ছে বড় বিড়াল এর একটি প্রজাতি যা মধ্য ও দক্ষিণ এশিয়ায় দেখতে পাওয়া যায়।


title: তুষার চিতা

text: " Panthera uncia " যা পূর্বে "Uncia Uncia"নামে পরিচিত ছিলো। ১৮৫৪ সালে বিজ্ঞানী Gray "Uncia" গন টি প্রস্তাব করেন। তারপর থেকে এটি " Uncia uncia" নামেই পরিচিত ছিল। এমন কি কিছুদিন আগ পর্যন্ত এর নাম ছিল "Uncia uncia " কিন্তু আধুনিক জিন গবেষণায় একে প্যানথেরা গনের অধিনে রাখা হয়। আর ২০০৮ সাল থেকে এর বৈজ্ঞানিক নাম হয় "Panthera uncia" জেনেটিক রিসার্চ এ দেখা যায়, অন্যান্য বড় বিড়াল এর তুলনায় বাঘ এর সাথে এদের সবচেয়ে বেশি জেনেটিক্যালি মিল রয়েছে। আর একে বাঘের sister species বলা হয়।


title: তুষার চিতা

text:
প্যানথেরা গনের বাকি প্রজাতি গুলো বাঘ, সিংহ, জাগুয়ার, চিতাবাঘ এর তুলনায় আকারে ছোট। স্নো লেপার্ড এর ওজন ২৫-৬০ কেজি পর্যন্ত হয়। বড় পুরুষ দের ওজন ৭৫ কেজি পর্যন্ত হয়।
তবে ছোট স্ত্রী দের ওজন ২৫ কেজিরও কম হতে পারে!
এদের দেহের দৈর্ঘ্য ৭৫-১৫০ সে.মি. আর লেজের দৈর্ঘ্য ৮০-১০০ সে.মি.হয়।
এদের দেহ আন্দাজে লেজ বড় হয়।


title: তুষার চিতা

text: তুষার চিতা আফগানিস্তান, পাকিস্তান, ভারত, নেপাল, কাজাখিস্তান, ভুটান, চীন, মঙ্গোলিয়া ইত্যাদি দেশে পাওয়া যায়। তুষার চিতা বা স্নো লেপার্ড পাকিস্তান ও আফগানিস্তান এর ন্যাশনাল হেরিটেজ এনিম্যাল।


title: তুষার চিতা

text: তুষার চিতা মাংসাশী এবং সক্রিয়ভাবে তাদের শিকারের খোঁজে। তারা বিড়ালের মতো সুযোগসন্ধানী এবং গলিত মাংস ও গবাদি পশুসহ যাবতীয় মাংস খেতে পারে। তুষার চিতা তাদের ওজনের দুই থেকে চারগুন বড় পশু যেমন ভরাল, হিমালয়ান থর, ঘোড়া, উট হত্যা করতে পারে। এছাড়াও ছোট শিকার যেমন খরগোশ এবং পাখিও খায়।


title: সওগাত

text: সওগাত ছিল একটি সচিত্র মাসিক পত্রিকা। এই পত্রিকা বাংলার মুসলিমদের সাংবাদিকতায় পথিকৃতের ভূমিকা পালন করেছে।


title: সওগাত

text: ১৯১৮ সালের নভেম্বর/ডিসেম্বরে (১৩২৫ বঙ্গাব্দ, অগ্রহায়নে) মোহাম্মদ নাসিরউদ্দীনের সম্পাদনায় কলকাতা থেকে সওগাত প্রথম প্রকাশিত হয়। ১৯২১ সালের মার্চ-এপ্রিল (১৩২৭ বঙ্গাব্দ) পর্যন্ত পত্রিকা চালু ছিল। এরপর ১৯২৬ সালে (১৩৩৩ বঙ্গাব্দ) সওগাত-নবপর্যায় নামে পুনরায় প্রকাশ হয়। ১৯৩০ সাল (১৩৩৭ বঙ্গাব্দ) পর্যন্ত পত্রিকা নিয়মিতভাবে প্রকাশিত হয়েছিল। ১৯৫০ এর পর থেকে তিন বছর পত্রিকার কোনো সংখ্যা প্রকাশিত হয় নি। এরপর ১৯৫২-এর নভেম্বর/ডিসেম্বর (অগ্রহায়ণ ১৩৫৯ বঙ্গাব্দ, অগ্রহায়ণে) থেকে ঢাকা থেকে পত্রিকা প্রকাশিত হতে থাকে।


title: সওগাত

text: ন্যায়বিচার ও সাম্প্রদায়িক সম্প্রীতির বোধ সম্পন্ন পত্রিকার লক্ষ্য নিয়ে সওগাত প্রকাশিত হয়েছিল। সম্পাদক মোহাম্মদ নাসিরউদ্দীন এই উদ্দেশ্যে প্রথম সংখ্যায় সাতটি নীতি ঘোষণা করেছিলেন।


title: সওগাত

text: সওগাত নারীশিক্ষার পক্ষে ছিল। পত্রিকায় নারীশিক্ষা বিষয়ক প্রবন্ধ ছাপানো হত। নারী লেখকদের নিয়ে "মহিলা সংখ্যা" নামে ছয়টি বিশেষ সংখ্যা প্রকাশিত হয়েছিল।


title: সওগাত

text: সওগাতে অনেক খ্যাতনামা লেখকরা লেখালেখি করেছেন। কাজী নজরুল ইসলাম করাচিতে সৈনিক হিসেবে কর্মরত থাকার সময় সওগাতে প্রথম লেখা হিসেবে "বাউন্ডুলের আত্মকাহিনী" নামে ছোটগল্প পাঠিয়েছিলেন যা ১৩২৬ বঙ্গাব্দের জ্যৈষ্ঠ সংখ্যায় প্রকাশ হয়েছিল। তার লেখা মৃত্যুক্ষুধা উপন্যাস সওগাতে ধারাবাহিকভাবে প্রকাশিত হয়েছিল। এছাড়াও তার ছোটগল্প, প্রবন্ধ, কবিতা, গান, গজল এতে প্রকাশিত হয়।


title: সওগাত

text: অন্যান্য লেখকদের মধ্যে রয়েছেন রবীন্দ্রনাথ ঠাকুর, বেগম রোকেয়া, কাজী আবদুল ওদুদ, আবুল কালাম শামসুদ্দীন, আবুল মনসুর আহমদ, আবুল ফজল, অবনীন্দ্রনাথ ঠাকুর, সত্যেন্দ্রনাথ ঠাকুর প্রমুখ।


title: নবনূর

text: নবনূর ছিল একটি মাসিক সাহিত্য পত্রিকা।


title: নবনূর

text: ১৯০৩ সালের এপ্রিলে (বৈশাখ ১৩১০ বঙ্গাব্দ) কলকাতা থেকে প্রথম নবনূর প্রকাশিত হয়। ১৯০৬ সালের ডিসেম্বর (পৌষ ১৩১৩ বঙ্গাব্দ) পর্যন্ত নিয়মিতভাবে পত্রিকা চালু ছিল। সৈয়দ এমদাদ আলী পত্রিকার সম্পাদক ছিলেন। মোহাম্মদ আসাদ আলী পত্রিকার স্বত্ত্বাধিকারী ও প্রকাশক ছিলেন এবং পরবর্তীতে সম্পাদক হিসেবে দায়িত্বপালন করেছেন।


title: নবনূর

text: বাংলার মুসলিমদের উন্নয়ন পত্রিকার মূল্য উদ্দেশ্য ছিল। মুসলিমদের জাগরণের উদ্দেশ্যে লেখকরা ইসলামের ইতিহাস, সাহিত্য, দর্শন বিষয়ে লেখা প্রকাশ করা হত।


title: নবনূর

text: সম্পাদক সৈয়দ এমদাদ আলী ছাড়াও পত্রিকায় কাজী ইমদাদুল হক, মোহাম্মদ হেদায়েতুল্লাহ, মোহাম্মদ আসাদ আলী ও অন্যান্যদের লেখা প্রকাশ হত।


title: ১৯৭১ বাংলাদেশে গণহত্যা

text: ১৯৭১ সালে বাংলাদেশে গণহত্যা কার্যক্রম অপারেশন সার্চলাইটের অধীনে ১৯৭১ সালের ২৬ মার্চ থেকে পূর্ব-পরিকল্পিতভাবে পরিচালিত হয়েছিল। তৎকালীন পূর্ব পাকিস্তানের বাঙালিদের স্বাধিকারের দাবিকে চিরতরে নির্মূল করতে পশ্চিম পাকিস্তানের সামরিক বাহিনী এ কার্যক্রমে জড়িয়ে পড়ে। দীর্ঘ নয় মাসের বাংলাদেশের স্বাধীনতা যুদ্ধে পাকিস্তানি সামরিক বাহিনী ও তাদের সহায়তাকারী দলগুলো ৩০,০০,০০০ ব্যক্তিকে হত্যা করেছিল। ২,০০,০০০ থেকে ৪,০০,০০০ বাঙালি মহিলাকে পরিকল্পিতভাবে ধর্ষণ করে। এছাড়াও, বাঙালি ও উর্দুভাষী বিহারিরা জাতিগত সহিংসতায় জড়িয়ে পড়ে। স্বাধীনতা যুদ্ধ চলাকালীন সংঘটিত ঘটনাসমূহ গণহত্যা হিসেবে পরিচিতি পায়। অন্যদিকে ভারতীয় বংশোদ্ভূত জনৈকা মার্কিন শিক্ষাবিদ শর্মিলা বসু মন্তব্য করেছিলেন যে, বাঙালি জাতীয়তাবাদীরাও যুদ্ধকালীন বিহারিদের উপর গণহত্যা কার্যক্রম পরিচালনা করেছেন।


title: ১৯৭১ বাংলাদেশে গণহত্যা

text: ভারত বিভাজনের পর পাকিস্তানের ভৌগোলিক অবস্থান বিচ্ছিন্ন ছিল। ভারতীয় উপমহাদেশের উভয় অংশের মধ্যে ১০০০ মাইলের দূরত্ব রয়ে যায়। শুধুমাত্র ভৌগোলিক দূরত্বই ছিল না; সাংস্কৃতিক ধ্যান-ধারণার মধ্যেও বিস্তর পার্থক্য ছিল। পশ্চিম পাকিস্তানী কর্তৃপক্ষ পূর্বাংশের বাঙালী মুসলিমদেরকে অতিমাত্রায় বাঙ্গালী হিসেবে ভাবতে শুরু করে। এ ধারণা দূর করতে পশ্চিমারা বাঙালীদেরকে জোরপূর্বক সাংস্কৃতিক ভাবনা থেকে দূরে রাখার কৌশল প্রবর্তন করে।


title: ১৯৭১ বাংলাদেশে গণহত্যা

text: পাকিস্তানে সংখ্যাগরিষ্ঠ লোকই বাঙালী ছিল। পূর্ব-পাকিস্তানে তাঁদের সংখ্যা ছিল ৭৫ মিলিয়ন ও পশ্চিম পাকিস্তানে পাঞ্জাবীভাষীদের সংখ্যা ৫৫ মিলিয়ন। পূর্বাংশের সংখ্যাগরিষ্ঠ লোকই মুসলিমসহ সংখ্যালঘিষ্ঠ বৃহৎসংখ্যক হিন্দু, বৌদ্ধ ও খ্রিস্টান ধর্মাবলম্বীদের বসবাস। পশ্চিমারা তাঁদেরকে দ্বিতীয়-শ্রেণীর নাগরিক হিসেবে মনে করতো। ১৯৭১ সালে পূর্ব-পাকিস্তানে কর্মরত পাকিস্তানী সেনাবাহিনীর প্রধান আমির আবদুল্লাহ খান নিয়াজী এ অঞ্চলকে নীচু ভূমি, নীচু ব্যক্তিদের আবাসস্থলরূপে আখ্যায়িত করেছিলেন।


title: ১৯৭১ বাংলাদেশে গণহত্যা

text: পাকিস্তান রাষ্ট্র গঠনের অল্প কিছুদিন পর ১৯৪৮ সালে গভর্নর জেনারেল মোহাম্মদ আলী জিন্নাহ নবগঠিত রাষ্ট্রের জাতীয় ভাষারূপে উর্দুকে ঘোষণা দেন। কিন্তু, ঐ সময়ে পাকিস্তানের জনগোষ্ঠীর কেবলমাত্র চার শতাংশ উর্দু ভাষায় কথা বলতেন। বাংলাকে সমর্থনদানকারীরা কমিউনিস্ট, বিশ্বাসঘাতক ও রাষ্ট্রের শত্রুরূপে বর্ণনা করেন। পরবর্তী সরকারও বাংলাকে রাষ্ট্রের দ্বিতীয় জাতীয় ভাষা হিসেবে মর্যাদা দিতে অস্বীকার করে। এরফলে বাংলা ভাষা আন্দোলনের সূত্রপাত ঘটে ও শাসক দল মুসলিম লীগের বিকল্পরূপে পূর্ব-পাকিস্তানে নবগঠিত আওয়ামী লীগের কাছ থেকে ব্যাপক সমর্থন পায়। ১৯৫২ সালে পূর্ব-পাকিস্তানের রাজধানী ঢাকায় বিক্ষোভ হয়। এ বিক্ষোভকে জোরপূর্বক দমন করা হয় ও বিক্ষোভকারীদের অনেকে নিহত হন। এ কারণে বাঙ্গালী জাতীয়তাবাদে উজ্জ্বীবিত ব্যক্তিরা তাঁদেরকে শহীদরূপে আখ্যায়িত করেন। ১৯৬৫ সালের ভারত-পাকিস্তান যুদ্ধে ব্যাপক ক্ষয়-ক্ষতি হয়। পূর্ব-পাকিস্তানের প্রতিরক্ষা ব্যবস্থা মজবুতের জন্য সামরিক বাহিনীতে অতিরিক্ত ইউনিট যুক্ত করা হয়নি। এরফলে বাঙালীরা তাদের দেশকে যুদ্ধকালীন সময়ে ভারতের আক্রমণ থেকে অরক্ষিত দেখতে পায়। এমনকি, পাকিস্তানের স্বৈরশাসক আইয়ুব খান কাশ্মিরকে অধিকারের বিনিময়ে পূর্বাংশকে ছেড়ে দেয়ারও চিন্তা করেছিলেন।


title: ১৯৭১ বাংলাদেশে গণহত্যা

text: ১২ নভেম্বর, ১৯৭০ তারিখে সংঘটিত ভোলা ঘূর্ণিঝড়ের ব্যাপক ক্ষয়-ক্ষতি হওয়া স্বত্ত্বেও শাসকগোষ্ঠী বেশ ধীরগতিতে সাড়া দেয়। ফলশ্রুতিতে ডিসেম্বর, ১৯৭০ সালে পাকিস্তান সৃষ্টির পর প্রথমবারের মতো অনুষ্ঠিত গণতান্ত্রিকধারার সাধারণ নির্বাচনে বঙ্গবন্ধু শেখ মুজিবুর রহমানের নেতৃত্বাধীন ও পূর্ব-পাকিস্তানভিত্তিক আওয়ামী লীগ জাতীয় পর্যায়ে সংখ্যাগরিষ্ঠ আসন লাভ করে। কিন্তু, পশ্চিম পাকিস্তানীরা সরকার গঠনে বাঁধার সৃষ্টি করে। রাষ্ট্রপতি ইয়াহিয়া খান আওয়ামী লীগকে নিষিদ্ধ ঘোষণা করেন ও সামরিক আইন জারী করেন।


title: ১৯৭১ বাংলাদেশে গণহত্যা

text: মার্চ, ১৯৭১ সালে পূর্ব পাকিস্তানে বিচ্ছিন্নতাবাদী বাঙালী জাতীয়তাবাদী আন্দোলনকে নির্মূল করতে পাকিস্তানী সেনাবাহিনী কর্তৃক অপারেশন সার্চলাইটের মাধ্যমে সুপরিকল্পিতভাবে সেনা অভিযান পরিচালনা করেছিল। পশ্চিম পাকিস্তানে সরকারের আদেশক্রমে নভেম্বর, ১৯৭০ সালে পরিচালিত অপারেশন ব্লিটজের সাথে ধারাবাহিকতা বজায় রেখে এ অভিযান পরিচালিত হয়েছিল।


title: ১৯৭১ বাংলাদেশে গণহত্যা

text: প্রকৃত পরিকল্পনায় ২৬ মার্চ, ১৯৭১ তারিখে প্রধান শহরগুলো নিয়ন্ত্রণ গ্রহণ করার কথা উল্লেখ ছিল। পরবর্তীতে সকল বিরোধী, রাজনৈতিক কিংবা সামরিক ব্যক্তিদের একমাসের মধ্যে নির্মূলের বিষয় উল্লখে করা হয়েছিল। তবে, পাকিস্তানী পরিকল্পনাকারীদের কাছে দীর্ঘদিনের বাঙালী প্রতিরোধের বিষয়টি বাঁধার কারণ হয়ে দাঁড়ায়নি। মে মাসের মাঝামাঝি সময়ে বাঙালীদের কাছ থেকে পতন হলে অপারেশন সার্চলাইটের প্রধান পর্বটি শেষ হয়।